
	讘诪讝讞讬诇讛 砖诇 讘谞讬谉 注住拽讬谞谉. 讗讘诇 诪专讝讘 住转诪讜 砖诇 注抓 讜讗讬谉 注讜砖讬谉 讗讜转讜 砖诇 讘谞讬谉 讜讗''转 讜诇讬驻诇讜讙 讘诪讝讞讬诇讛 注爪诪讛 讘讬谉 砖诇 讘谞讬谉 诇砖诇 注抓 讜讬''诇 讚谞讬讞讗 诇讬讛 讘诪转谞讬转讬谉 诇讗砖诪讜注讬谞谉 讘诪专讝讘 讚讬砖 诇诪拽讜诪讜 讞讝拽讛: 讜讛讞讜讟 讛诪砖讜诇砖 诇讗 讘诪讛专讛 讬谞转拽. 讻诪讛 讛讬讜 砖讛谉 讜讗讘讜转讬讛诐 讜讗讘讜转 讗讘讜转讬讛诐 讛讬讜 转诇诪讬讚讬 讞讻诪讬诐 讜诇讗 拽讗诪专 注诇讬讛诐 讛讞讜讟 讛诪砖讜诇砖 讗诇讗 讛讻讗 讛讬讬谞讜 讟注诪讗 诇驻讬 砖砖诇砖转谉 专讗讜 讝讛 讗转 讝讛 讜讛讗 讚诪讝讻讬专 专' 讗讜砖注讬讗 拽讜讚诐 专讘讬 讞诪讗 讗讘讬讜 讘诪讞诇讜拽转 诇驻讬 砖讛讬讛 讙讚讜诇 讬讜转专 诪讚讗讬 讻讚讗诪专 (注讬专讜讘讬谉 讚祝 谞讙.) 诇讘谉 砖诇 (专讗砖讜谞讬诐) 讻驻转讞 [讛讬讻诇] 讝讛 专' 讗讜砖注讬讗 讜讗诪专 谞诪讬 专' 讗讜砖注讬讗 讘讚讜专讜 讻专''诪 讘讚讜专讜 砖诇讗 讬讻诇讜 讞讘讬专讬讜 诇注诪讜讚 注诇 住讜祝 讚注转讜: 诇诪讟讛 诪讚' 讬砖 诇讜 讞讝拽讛. 专''转 诪驻专砖 讚讗讬讬专讬 讘讞诇讜谉 诪爪专讬转 讗讘诇 讘讞诇讜谉 爪讜专讬 讗讜 砖注砖讜讬 诇讗讜专讛 砖讛讜讗 讚讘专 拽讘讬注讜转 讗驻讬诇讜 诇诪注诇讛 诪讗专讘注 讗诪讜转 讬砖 诇讜 讞讝拽讛 讜讛讘讬讗 专讗讬讛 诪讚转谞讬讗 诇注讬诇 (讚祝 讻讘:) 讛讞诇讜谞讜转 讘讬谉 诪诇诪注诇讛 讘讬谉 诪诇诪讟讛 讚''讗 讜转谞讬 注诇讛 诪诇诪讟讛 砖诇讗 讬注诪讜讚 讜讬专讗讛 讗诇诪讗 讗驻讬' 诇诪注诇讛 诪讚' 讗诪讜转 讬砖 诇讜 讞讝拽讛 讻讬讜谉 讚讛讜讬 讚讘专 拽讘讬注讜转 讜讗讜诪专 专砖讘''讗 讚讗讬谉 谞专讗讛 诪砖诐 专讗讬讛 讚讗祝 注诇 驻讬 砖讛讜讗 讬讜转专 诪讚' 讗诪讜转 诇注讜诪讚 讘讞讜抓 诇注讜诪讚 讘驻谞讬诐 诇讗 讛讜讬 诇诪注诇讛 诪讗专讘注 讗诪讜转 讻讙讜谉 砖讗讜转谉 讞诇讜谞讜转 讘注诇讬讬讛 讗讬 谞诪讬 诪讬讬专讬 讻讙讜谉 砖讬砖 诇讜 注讚讬诐 讗讜 砖讟专: 注讚 讟驻讞 讬砖 诇讜 讞讝拽讛 讜讬讻讜诇 诇诪讞讜转. 讗驻讬诇讜 讘注诇 讛讙讙 讘讘注诇 讛讞爪专 讚讗讬谉 诇讜诪专 讚讜拽讗 讘注诇 讛讞爪专 讘讘注诇 讛讙讙 讗讘诇 讘注诇 讛讙讙 讘讘注诇 讛讞爪专 诇讗 讬讜讻诇 诇诪讞讜转 讚讛讗 拽转谞讬 讘住讬驻讗 驻讞讜转 诪讟驻讞 讗讬谉 讬讻讜诇 诇诪讞讜转 讜诪驻专砖 专讘 讛讜谞讗 讛讬讬谞讜 讘注诇 讛讙讙 讘讘注诇 讛讞爪专 讗讘诇 讘注诇 讛讞爪专 讘讘注诇 讛讙讙 讬讻讜诇 诇诪讞讜转 讗诇讗 注诇 讻专讞讱 讘讟驻讞 讗驻讬诇讜 讘注诇 讛讙讙 讬讻讜诇 诇诪讞讜转 讘讘注诇 讛讞爪专 讜讟注诪讗 讚讘讟驻讞 讬讻讜诇 诇转诇讜转 讚讘专讬诐 讙讚讜诇讬诐 讛诪讻讘讬讚讬诐 注诇 讛讻讜转诇 讗讜 讗诐 讬谞讬讞 注诇讬讜 讻诇讬 诪诇讗 诪讬诐 讜讬砖驻讱 讜讬转拽诇拽诇 讛讻讜转诇 讜讘注诇 讛讞爪专 讬讻讜诇 诇诪讞讜转 诪砖讜诐 讛讬讝拽 专讗讬讛 讜诇诪讗讬 讚住''讚 讘讙诪专讗 诇诪讬诪专 讚专讘 讬讛讜讚讛 诇讬转 诇讬讛 讛讬讝拽 专讗讬讛 诪讻诇 诪拽讜诐 讻砖讬砖讬诐 讻诇讬 诪诇讗 诪讬诐 驻注诪讬诐 砖讬驻讜诇 讜讬讟砖讟砖 讻诇 讛讞爪专 讜驻注诪讬诐 砖讬驻讜诇 注诇 专讗砖 讘注诇 讛讞爪专 讜诪讬讬专讬 转讜讱 讙' 讗讘诇 讗讞专 砖讛讞讝讬拽 讗讬谉 讬讻讜诇 诇诪讞讜转 讘注诇 讛讞爪专 讘讘注诇 讛讙讙 讜注讜讚 讬砖 诇驻专砖 讚讚讜拽讗 讗讞专 讙' 讗讬讬专讬 讜讬讻讜诇 诇诪讞讜转 讘注诇 讛讙讙 讘讘注诇 讛讞爪专 讜诇讗 诪讟注诐 讚驻专讬砖讬转 讗诇讗 诪砖讜诐 讚讬砖 诇讜 转砖诪讬砖 诇讘注诇 讛讙讙 注诇 讛讝讬讝 专讜爪讛 诇讛砖转诪砖 讘讜 讻诇 砖注讛 讜诇讗 讬谞讬讞 讗转 讘注诇 讛讞爪专 诇讛砖转诪砖 讘讜 讗讘诇 讘转讜讱 讙' 砖诇讗 讛讞讝讬拽 讗讬谉 讬讻讜诇 诇诪讞讜转 讘讘注诇 讛讞爪专 讗讘诇 讘注诇 讛讞爪专 讘讘注诇 讛讙讙 讬讻讜诇 诇诪讞讜转 讜讛讜讬 讻诪讜 诇专讘 讛讜谞讗 讘驻讞讜转 诪讟驻讞 讜讛讗 讚诪驻诇讬讙 讘讬谉 讟驻讞 诇驻讞讜转 讛讗 讘讛讗 转诇讬讗 讚讘讟驻讞 讚诪讛谞讬 讘讬讛 讞讝拽讛 讬讻讜诇 诇诪讞讜转 讘讘注诇 讛讞爪专 讗讘诇 讘驻讞讜转 诪讟驻讞 讚诇讗 讛讜讬讗 讞讝拽讛 讗讬谉 讬讻讜诇 诇诪讞讜转:





专讘讬谞讜 讙专砖讜诐

讛诪讝讞讬诇讛. 讛讬讬谞讜 爪谞讜专 讙讚讜诇 砖诪讜谞讞 讻谞讙讚 讻诇 讛讘讬转 讗诐 诪拽诇讞转 诪讬诐 诇讞爪专 讞讘讬专讜 讬砖 诇讜 讞讝拽讛 诇驻讬 砖讛讬讗 讙讚讜诇讛:



讘砖诇诪讗 诇讛谞讬 转专讬 诇讬砖谞讬 拽诪讗讬 砖驻讬专. 讚诇诪专讝讘 讗讬谉 诇讜 讞讝拽讛 诪专讜讞 讗讞转 讜砖讗诐 讛讬讛 讗专讜讱 诪拽爪专讜 诪砖讗"讻 讘诪讝讞讬诇讛 砖讬砖 诇讛 讞讝拽讛:



讗诇讗 诇诪"讚 砖讗诐 讘讗 诇讘谞讜转 转讞转讬讜. 砖诇 诪专讝讘:



诪讗讬 谞驻拽讗 诇讬讛 诪讬谞讛. 诇讘注诇 讛诪讝讞讬诇讛 讜讛诇讗 诪拽讘诇 讛讜讗 诪讬诪讬讜 砖诇讜 讘转讜讱 砖诇 讘谞讬谞讜:



讛讻讗 讘诪讝讞讬诇讛 砖诇 讘谞讬谉. 砖注砖讜讬讛 诪谉 讗讘谞讬诐 讜诪谉 住讬讚 注住拽讬谞谉 讚讗诪专 诇讬讛 讘注诇 讛诪讝讞讬诇讛 诇讗 谞讬讞讗 诇讬 讚转讬转专注 讗砖讬转讗讬. 砖讗诐 讬讙注 讘谞讬谞讱 诇诪讝讞讬诇讛 讬拽诇拽诇 讗讜转讛. 讜讗诐 诇讗 讬讛讬讛 专讬讜讞 诇诪讬诐 诇拽诇讞 讜诇爪讗转 讬砖转讛讜 砖诐 讘诪讝讞讬诇讛 讜讬拽诇拽诇讜 讛讻讜转诇:



诇讚讬讚讬 拽谞讬 诇讬 诪诪讬讗 讚讗讬讙专讱. 诇拽讘诇谉 讜诇注砖讜转 诪讛谉 爪专讻讬:



专讘讬 讗讜砖注讬讗 讗讜诪专 诪注讻讘. 诇讜 砖诇讗 诇住讜转诪讜 讝讛: 专' 讗讜砖注讬讗 砖讗诪专 讚诪注讻讘 讻诪讜 砖讗诪专 专' 讘讬住讗 讝拽讬谞讜 砖讛讜讗 砖诇讬砖讬 诇讜:



砖讗讬谉 诇讜 讚' 讞讜讜拽讬谉. 诪注诇讜转: 讗讬谉 诇讜 讞讝拽讛: 讗诐 讬砖 诇讜 诪诇讘谉 讘讞爪专 讞讘讬专讜 讻诪讜 砖驻讛 诪转讞转讬讛 砖诪砖驻注 讘讞爪专:



诪"砖 讙讘讬 住讜诇诐 讚诇讗 拽诪驻专砖. 讘诪转谞讬' 讗讬讝讛讜 住讜诇诐: 专' 讝讬专讗 讗诪专 讗讚专' 讬讛讜讚讛 讚诪转谞讬' 拽讗讬 讜讗诪专 诇诪讟讛 诪讚' 讗诪讜转 讗讬 讗讬讻讗 讞诇讜谉 讘讞爪专 讞讘讬专讜 讬砖 诇讜 讞讝拽讛 讜讬讻讜诇 诇诪讞讜转 诪砖讜诐 讛讬讝拽 专讗讬讛 讜讗讬 诇讗 诪讬讞讛 讬砖 诇讜 讞讝拽讛:



讜讗讬 诇诪注诇讛 诪讚' 讗诪讜转 拽讗讬. 讚诇讬讻讗 讛讬讝拽 专讗讬讛 讗讬谉 诇讜 讞讝拽讛 诪驻谞讬 砖讗讬谉 讬讻讜诇 诇诪讞讜转 讛讗讬 讛讜讗讬诇 讚诇讗 诪讝讬拽 诇讬讛 讛诇讻讱 讗讬谉 诇讜 讞讝拽讛 诪驻谞讬 砖讗讬谉 讬讻讜诇 诇诪讞讜转 诇讻讱 砖转拽 讗讘诇 诇讗 诪讞讬诇:



讜专' 讗讬诇注讗 讗诪专 讗驻讬' 诇诪注诇讛 诪讚' 讗诪讜转 讗讬谉 诇讜 讞讝拽讛. 讚诇讻讱 砖转讬拽 讚诇讗 诪讝讬拽 诇讬讛. 讜讬讻讜诇 诇诪讞讜转 讜诇注讻讘 诇讜 诪转讬 砖讬专爪讛:



讘讻讜驻讬谉 注诇 诪讚转 住讚讜诐. 讚讘专 砖讗讬谉 诪讝讬拽 诇讜 讜诪讜注讬诇 诇讞讘讬专讜 讻讙讜谉 讞诇讜谉 诇诪注诇讛 诪讚' 讗诪讜转 讚专' 讝讬专讗 住讘专 讻讜驻讬谉 砖诇讗 讬注讻讘 讜诇讛讻讬 拽讗诪专 砖讗讬谉 讬讻讜诇 诇诪讞讜转 讜专' 讗讬诇注讗 住讘专 讬讻讜诇 诇诪讞讜转 拽住讘专 讚讗讬谉 讻讜驻讬谉:



讚讻讜诇讬 注诇诪讗. 讜讗驻讬' 专' 讗讬诇注讗 讗诪专 讚讻讜驻讬谉:



讗讬 讛讻讬 讗诪讗讬 讗诪专 讚讬讻讜诇 诇诪讞讜转. 讚讗诪专 诇讬讛 讝讬诪谞讬谉 讚诪讜转讘转 诪讬讚讬 转讜转讱 注讚 讚拽讬讬诪转 诇讛讚讬 讞诇讜谉 讜讞讝讬转 诪讬谞讗讬 讜转住转讻诇 讻诇讜诐 诪讛 砖讘讞爪讬专讬:



讛讛讜讗 讚讗转讗 诇拽诪讬讛 讚专' 讗诪讬. 砖讛讬讛 诇讜 讞诇讜谉 讘讞爪专 讞讘讬专讜 诇诪注诇讛 诪讚' 讗诪讜转:



讻专' 讗讬诇注讗. 讚讗讬谉 诇讜 讞讝拽讛 讜讬讻讜诇 诇诪讞讜转:



讗诪专 砖诪讜讗诇 讜诇讗讜专讛 讗驻讬' 讻诇 砖讛讜讗 讛专讬 讝讜 讞讝拽讛. 讻诇讜诪专 讗诐 驻转讞 讞诇讜谉 讘讞爪专 讞讘讬专讜 诇诪注诇讛 诪讚' 讗诪讜转 诇爪讜专讱 讗讜专讛 讘驻谞讬 讞讘讬专讜 讜诇讗 诪讬讞讛 讗驻讬' 讻诇 砖讛讜讗 砖讗讬谉 专讗砖 讗讚诐 谞讻谞住 讘讜 讜讗注"驻 砖讗讬谉 诇讜 诪诇讘谉 讛讜讬讗 讞讝拽讛 讜讗讬谉 讬讻讜诇 讘注诇 讞爪专 诇住讜转诪讛 讜诇讗 诇讛讗驻讬诇 注诇讬讜:



驻讬住拽讗 讛讝讬讝 注讚 讟驻讞. 砖讗诐 讬砖 诇讜 诇讗讚诐 讝讬讝 讬讜爪讗 诪讻讜转诇讜 诇讞爪专 讞讘讬专讜 注讚 讟驻讞 讬砖 诇讜 讞讝拽讛 讘讞爪专 讻砖讬注讜专 讟驻讞. 砖讗诇诪诇讗 砖讬砖 诇讜 讞讝拽讛 讘讞爪专 诇讗 讛讬讛 诪谞讬讞讜 诇讛讜爪讬讗 讘讛 讝讬讝 讻砖讬注讜专 讟驻讞:





专诪讘"谉

讗诪专 专讘讬 讝讬专讗 诇诪讟讛 诪讚' 讗诪讜转 讬砖 诇讜 讞讝拽讛 讜讬讻讜诇 诇诪讞讜转. 驻讬专砖 专"转 讝"诇 讚讗讞诇讜谉 讛诪爪专讬 拽讗讬 讗讘诇 讛爪讜专讬 讘讬谉 讻讱 讜讘讬谉 讻讱 讬砖 诇讜 讞讝拽讛 讜讻谉 讻讞讘 专讘 讬讜住祝 讛诇讜讬 讝讻专讜谞讜 诇讘专讻讛 讜讙诪专' 讜讚讗讬 讗驻讬住拽' 讚讞诇讜谉 讛诪爪专讬 拽讗 诪讬讬转讬 诇讛 讜诇讗 诪讛讚专讬 驻讬住拽' 讚住讬驻讗 讜诇爪讜专讬 讬砖 诇讜 讞讝拽讛.
讜讛专讘 专讘讬 讗讘专讛诐 讘专' 讚讜讚 讝讻专讜谞讜 诇讘专讻讛 讛砖讬讘 砖转讬 转砖讜讘讜转 讘讚讘专 讚讗讬 讗讞诇讜谉 讛诪爪专讬 拽讗讬 讻讬讜谉 讚讘诪转谞讬转讬谉 拽转谞讬 讗讬谉 诇讜 讞讝拽讛 讛"诇 诇诪讬诪专 诇诪注诇讛 诪讚' 讗诪讜转 讗"谞 诇讗 砖谞讜 讗诇讗 诇诪注诇讛 诪讚' 讗诪讜转 讜注讜讚 转谞讗 讚诪转谞讬转讬谉 讙讜驻讬讛 讻讬讜谉 讚讘转专 讛讬讝拽 专讗讬讛 拽讗 讗讝讬诇 讜讚讬谞讗 讚讛讬讝拽 专讗讬讛 拽转谞讬 讛"诇 诇讗砖诪讜注讬谞谉 讘诇诪讟讛 诪讚' 讗诪讜转 讚讗讬转 讘讬讛 讛讬讝拽 专讗讬讛.
讜诇讬 讗讬谉 转砖讜讘讜转 讛诇诇讜 (讻诇讜诪专) [讻诇讜诐], 讚讛讗讬 讚诇讗 拽讗诪专 诇讗 砖谞讜 讗诇讗 诇诪注诇讛 讜讻讜' 诪砖讜诐 讚注讬拽专 诪讬诪专讬讛 讚专讘讬 讝讬专讗 诇讗砖诪讜注讬谞谉 诇诪注诇讛 讗讬谉 讬讻讜诇 诇诪讞讜转 讚驻诇讬讙 专讘讬 注诇讬讛 讚讗诇注讗 讜转谞讗 讚讛讗讬 诪转谞讬' 诇讗讜 讘转专 讛讬讝拽 专讗讬讛 讗讛讚专 讗诇讗 讚讘专讬诐 砖讬砖 诇讛诐 讞讝拽讛 讜砖讗讬谉 诇讛诐 拽转谞讬 讜讚讜诪讬讗 讚讝讬讝 讜诪讝讞讬诇讛 讜住讜诇诐 诪爪专讬 讜爪讜专讬 拽转谞讬 谞诪讬 诇讞诇讜谉 讜讗讬 诇诪讟讛 讻讜诇谉 讬砖 诇讛诐 讞讝拽讛 讗讘诇 讛专讘 讛谞讝讻专 讝"诇 驻讬专砖讛 讚讗讞诇讜谉 爪讜专讬 拽讗讬,讗讘诇 诪爪专讬 讘讬谉 讻讱 讜讘讬谉 讻讱 讗讬谉 诇讜 讞讝拽讛.
讜讻谉 驻讬' 讛"专 讗讘专讛诐 讗讘 讘"讚 讝"诇, 讜讛讜住讬祝 讘转砖讜讘讛 讜讗诪专 砖讝讜 砖讗诪专讜 讜诇讗讜专讛 讗驻讬诇讜 讻诇 砖讛讜讗 讛讜讬 讞讝拽讛 讚讜拽讗 诇诪讟讛 讚讜诪讬讗 讚诪转谞讬转讬谉 讚注诇讛 拽讗讬 砖诪讜讗诇 讗讘诇 诇诪注诇讛 讗讬谉 诇讜 讞讝拽讛 诪讚诇讗 拽讗诪专 讗驻讬诇讜 讻诇 砖讛讜讗 讜讗驻讬诇讜 诇诪注诇讛 讜讗祝 讞诇讜谉 讞住讜专讬 讛注砖讜讬 诇讗讜专讛 谞诪讬 讗讬谉 诇讜 讞讝拽讛 诇诪注诇讛 诪讚' 砖诇讗 讛讜住讬祝 砖诪讜讗诇 讗诇讗 砖讗驻讬诇讜 讻诇 砖讛讜讗 诇诪讟讛 讬砖 诇讛 讞讝拽讛 讜诇讜诪专 砖讗讬谉 诇讞诇拽 诇讗讜专讛 讘讬谉 拽讟谞讛 诇讙讚讜诇讛 讗讘诇 诇诪注诇讛 讗驻讬诇讜 讛爪讜专讬 讗讬谉 诇讜 讞讝拽讛 诇注讜诇诐 砖讗讬谉 诇讞诇拽 讘讛谉 讘讬谉 爪讜专讬 诇诪爪专讬 讘诇讗讜专讛 讜讛讬讬谞讜谞诪讬 讚诇讗 讗砖诪注讬谞谉 砖诪讜讗诇 专讘讜转讗 讚讞诇讜谉 讛注砖讜讬 诇讗讜专讛 讘诇诪注诇讛 讜专讘讬谞讜 讞谞谞讗诇 讝"诇 谞诪讬 驻讬专砖讛 诇讛讗 讚专' 讝讬专讗 讘讞诇讜谉 爪讜专讬转 讜讻转讘 讘讛讗 讚砖诪讜讗诇 讛讻讬 讜诇讗讜专讛 讗驻讬诇讜 讻诇 砖讛讜讗 讬砖 诇讜 讞讝拽讛 驻讬专讜砖 转诇讜谉 讛注砖讜讬 诇讬讻谞住 诪诪谞讜 讗讜专 讘诪拽讜诐 讗驻诇 诇讗 讘注讬谞谉 讞诇讜谉 爪讜专讬转 讗诇讗 讗驻讬诇讜 讻诇 砖讛讜讗 讬砖 诇讜 讞讝拽讛 谞专讗讛 砖讛讜讗 诪住讻讬诐 诇讚讘专讬 讛专讘 讗讘 讘讬转 讚讬谉 讝"诇 讜讗注"驻 砖讗讬谉 诇讜 讞讝拽讛 讛谞讬 诪讬诇讬 砖讗讬谞讜 谞诪谞注 诪诇讘谞讜转 讻谞讙讚讛 讗讘诇 讗诐 讗诪专 诇讜 住转诐 讗讜转讛 诪驻谞讬 讛讬讝拽 专讗讬讛 讗讬谉 砖讜诪注讬谉 诇讜 砖讻讘专 讛讞讝讬拽 讜讻谉 讻转讘 讛专讘 讗讘 讘讬转 讚讬谉 讝讻专讜谞讜 诇讘专讻讛 讘转砖讜讘转诐 讜讝讜 讻讚讘专讬 讛讗讜诪专 讛讬讝拽 专讗讬讛 讬砖 诇讜 讞讝拽讛. 
讜谞诪爪讗 讘讬专讜砖诇诪讬 讘诪住讻转 讬讘诪讜转 驻专拽 诪爪讜转 讞诇讬爪讛 专讘 讗讘讗 讘注讗 拽诪讬 专讘讬 讗诪讬 诪讛讜 诇驻转讜讞 讞诇讜谉 讛诪爪专讬转 诇讞爪专 讛砖讜转驻讬谉 诇诪注诇讛 诪讚' 讗诪讜转 讗"诇 讻讬 讻谉 讗诪专讬谉 讬住转转诐 讗讜讬专' 讚注诇诪讗 讘讗谞驻讜讬 讗"专 谞住讛 讻讬谞谉 讗诪专讬谞谉 诪谉 转讘注讬 诪注讘专 讘讬转讬讛 讻诪讬谉 砖讜讘讱 诇讗砖诪注讬谞谉 诇讬讛 讜谞专讗讛 砖讝讛讜 讗讜转讜 诪注砖讛 砖讛讝讻讬专讜 讻讗谉 讚讘注' 诪讬谞讬讛 专讘 讗住讬 诪专' 讗讘讗 讘专 诪诪诇 讜讚讬讬谞讬 讘专' 讗诇注讗讬 讗诇讗 砖讛讞诇讬驻讜讛讜 砖诐 拽爪转 讜诇诪讚谞讜 砖讘讞诇讜谉 讛诪爪专讬 谞讗诪专讜 讚讘专讬诐 讜诇讙诪专讗 讚讬讚谉 谞诪讬 专' 讗住讬 诇讗 住讘专 诇讛 讻专' 讗诇注讗讬 讜诇讗 讘注讬 谞诪讬 诇讗讬驻诇讜讙讬 注诇讬讛 讜砖讚专讬讛 诇拽诪讬讛 讚专' 讗讘讗 讜诇讬专讜砖诇' 专讘讬 讗住讬 讛讻讬 住讘专 讚诇讗 讻专' 讗诇注讗讬 讜诇讛讻讬 转诪讛 注诇讬讛 讘专' 讗讘讗 讜讻讬 讬住转转诐 讛讗讜讬专 讘驻谞讬讜 砖诇讗 讬专讗讛 讻诇诇 讜讬"讗 讘谞讬讞讜转' 讜讘讻诇 诪拽讜诐 砖谞讗' 讻讬谞谉 讗诪专讬谉 讘讬专讜砖诇' 讘诇砖讜谉 讗转诪讛讗 谞讗诪专. 
讜讬砖 诇讘注诇 讛讚讬谉 诇讞诇讜拽 讜诇讜诪专 讚砖诪注转讬谉 讘讞诇讜谉 讛爪讜专讬 讜拽讬讬诪讗 诇谉 诇诪注诇讛 诪讚' 讗诪讜转 讬讻讜诇 诇诪讞讜转 诪砖讜诐 讚讬诇诪讗 诪讬讬转讬 砖专砖讬驻' 讜拽讗 讚讜讬 讘讬讛 诇驻讬讻讱 砖讗诇 专讘讬 讘讗 讘讬专讜砖诇' 讗诐 讬讻讜诇 诇讜诪专 讻谉 讘讞诇讜谉 讛诪爪专讬 讜讗"诇 讻讬谞谉 讗诪专讬谞谉 讬住转转诐 讗讜讬专讗 讚注诇诪讗 讘讗谞驻讜讬 讻诇讜诪专 讜讻讬 讬住转转诐 讗讜讬专 讛注讜诇诐 讘驻谞讬讜 砖讗驻讬诇讜 讞诇讜谉 讛诪爪专讬转 诇讗 讬讻讜诇 诇驻转讜讞 诇诪注诇讛 诪讚' 讗诪讜转 讜讛"谞 住讘专 专' 谞住讛 砖讗讬谉 讝讛 讗诇讗 讻注讜砖讛 讘讬转讜 讻诪讬谉 砖讜讘讱 砖讗讬谉 讗讚诐 注砖讜讬 砖讬注诇讛 诇讞讜专 砖讘讘讬转 讘砖专砖讬驻' 讜讚讜拽讗 讞诇讜谉 讛诪爪专讬转 诇诪注诇讛 讗讘诇 讞诇讜谉 讛诪爪专讬转 诇诪讟讛 讜讚讗讬 诪注讻讘 讗驻讬诇讜 诇讜讛 讛驻讬' 讗诇讗 砖讛专讘 专' 砖诪讜讗诇 讝讻专讜谞讜 诇讘专讻讛 讗诪专 讞诇讜谉 讛诪爪专讬转 讘讬谉 诇诪注诇讛 讘讬谉 诇诪讟讛 讗讬谉 诇讜 讞讝拽讛 讜讙诐 讗讬谉 讬讻讜诇 砖讻谉 诇诪讞讜转, 讜讗讬谞讜 谞讻讜谉. 
谞拽讟讬谞谉 讛砖转讗 诇讛讗讬 驻讬专讜砖讗 讚讞诇讜谉 讛诪爪专讬 讘讬谉 诇诪注诇讛 讘讬谉 诇诪讟讛 讗讬谉 诇讜 讞讝拽讛 讜诇诪注诇讛 讗讬谉 讬讻讜诇 诇诪讞讜转 讗讘诇 诇诪讟讛 讬讻讜诇 诇诪讞讜转 讞诇讜谉 讛爪讜专讬 诇诪讟讛 讬砖 诇讜 讞讝拽讛 诇诪注诇讛 讗讬谉 诇讜 讞讝拽讛 讜讝讛 讜讝讛 讬讻讜诇 诇诪讞讜转 讜讗诐 注砖讜讬 诇讗讜专讛 诇诪讟讛 讗驻讬诇讜 讻诇 砖讛讜讗 讬砖 诇讜 讞讝拽讛 诇诪注诇讛 讗驻讬诇讜 讛爪讜专讬 讗讬谉 诇讜 讞讝拽讛.
讜讻转讬讘谞讗 诇讛讗 讗诇讬讘讗 讚专讘讜讜转讗 讝讻专讜谞诐 谞讘专讻讛, 讗讘诇 转诪讬讛讬 讗讬转 讘讬讛, 讚讛讬讻讗 讗驻砖专 讚讞诇讜谉 讛爪讜专讬 讗讬谉 诇讜 讞讝拽讛 诪砖讜诐 砖讛讜讗 诇诪注诇讛 诪讚' 讜讛讗 诪诇转讗 拽讘讜注讛 讛讬讗 讟讜讘讗 讜讻诇 诇讗讜专讛 谞诪讬 诪诇转讗 讚拽讘讬注转' 讛讬讗 讘讻诇 注谞讬谉 讜注讜讚 讚驻住拽' 讚讙诪专讗 讗诪爪专讬 拽讗讬 讛讬专讜砖' 谞诪讬 讘讜讚讗讬 讻谉 讛讜讗 诪讜讻讬讞.
讜诇讻讜诇讛讜 驻讬专讜砖讬 诇注讜诇诐 讗讬谉 讗讜诪专讬谉 诇讜 诇讘注诇 讛讞诇讜谉 诇住转讜诐 诪讻讬讜谉 砖讛讞讝讬拽 讘讬谉 诇诪注诇讛 讘讬谉 诇诪讟讛 讘讬谉 爪讜专讬转 讘讬谉 诪爪专讬转 讜讻谉 讚注转 讛专讘 专讘讬 诪砖讛 讛住驻专讚讬 讝"诇 讜讛讜讗 诪驻专砖 讛砖诪讜注讛 讘讞诇讜谉 讛诪爪专讬转 讻讚讘专讬 专讘讜 讛专讘 专讘讬 讬讜住祝 讝"诇. 
讜讛讞诇讜谉 讝讛 砖砖谞讬谞讜 讛讜讗 讻注讬谉 砖砖谞讬谞讜 讘讗讛诇讜转 诇讝讜谉 讗转 注讬谞讬讜 诇讚讘专 注诐 讞讘专讜 讜诇转砖诪讬砖 讜讞诇讜谉 讛注砖讜讬 诇讗讜专讛 讛讜讗 砖讗讬谞讜 注砖讜讬 诇讻讱 讻讙讜谉 砖讛讜讗 爪专 诪讘讞讜抓 讜专讞讘 诪讘驻谞讬诐 讗讜 砖讛讘讬转 爪专讬讱 诇讗讜专讛 讜讗驻讬诇讜 讻诇 砖讛讜讗 讬砖 诇讛谉 讞讝拽讛. 
讜诪爪讗转讬 讘讬专讜' (讙,讬) 讛讬讜 讞诪砖讛 驻转讞讬诐 讝讛 诇驻谞讬诐 诪讝讛 砖讬注讜专 讻诇诐 诪诇讗 诪拽讚讞 讜讚讗讬 诪住讬讬注 诇诪讗谉 讚讗诪专讬谞谉 讘谞讗讬 讞诇讜谉 砖讛讜讗 驻转讜讞 诇讗住讟讜 诇讗 谞注砖讬转 讗诇讗 诇讛讻谞住 讗转 讛讗讜专讛 诪讻讬讜谉 砖讗讬谉 诇讜 讞讝拽讛 讗讬谉 诪讘讬讗 讗转 讛讟讜诪讗讛 讜讝讛 驻讬专讜砖讜 讘专讜专 讗讘诇 诇诪讚谞讜 诪讻讗谉 砖砖讬注讜专 讞诇讜谉 讛注砖讜讬 诇讗讜专讛 诇注谞讬谉 讞讝拽讛 讻砖讬注讜专讜 诇讟讜诪讗讛 讜讗注"驻 砖讗诪专讜 讻诇 砖讛讜讗 驻讞讜转 诪讻讗谉 讗讬谉 讝讛 讞诇讜谉.
讜讛专讘 专讘讬 砖诪讜讗诇 讝"诇 驻讬专砖 讚讞诇讜谉 讛注砖讜讬 诇讗讜专讛 讛讬讬谞讜 砖讗讬谉 诇讜 讗讜专讛 诪诪拽讜诐 讗讞专 讗诇讗 诪讻讗谉 讜注诇讬讜 住诪讻讜 讞讻诪讬 谞专讘讜谞' 讜讛专讘 讗讘 讘讬转 讚讬谉 讝"诇 讗讘诇 讛讬专讜砖' 讗讬谞讜 谞专讗讛 讻谉 讜讻谉 诇注谞讬谉 讛讟讜诪讗讛 讻转讘 讛专讘 专讘讬 诪砖讛 讝"诇 讞诇讜谉 讛注砖讜讬 诇讗讜专讛 讛讜讗 砖讗讬谉 注诇讬讜 转拽专讛 讗诇讗 讙诇讜讬 讛讜讗 诇砖诪砖 讜讻讱 砖谞讜讬讛 砖诐 讞诇讜谉 砖讛讬' 诇讗讜讬专 砖讬注讜专讜 诪诇讗 诪拽讚讞 讘谞讛 讘讬转 讞讜爪讛 诇讛 砖讬注讜专讛 讘驻讜转讞 讟驻讞 讜讻讜'.



讝讬诪谞讬谉 讚诪讜转讘转 砖专砖讬驻' 讜拽讬讬诪' 讜拽讗 讞讝讬转 讘讬. 讜讗讬讻' 讚诪拽砖讬 诪讗讬 砖谞讗 讛讻' 讚讞讬讬砖讬谞谉 讜诪讗讬 砖谞讗 讙讘讬 讞爪专 讚转谞谉 诇诪注诇讛 诪讗专讘注 讗讬谉 诪讞讬讬讘讬谉 讗讜转讜 诇讘谞讜转讜 讟注诪' 讚诪诇转' 讚诇讗 注讘讬讚 讗讬谞讬砖 诇讗讜转讜讘讬 砖专砖讬驻' 讘讞爪专 讜注讜讚 讚讘讞爪专 讞讘专讜 专讜讗讛讜 讜诪转讬专讗 诪诪谞讜 讗讘诇 讘讘讬转讜 讗讬谉 讞讘专讜 专讜讗讛讜 讜讗讬谞讜 诪转讬专讗 诪诪谞讜 讛专讘 讗讘 讘"讚 讝"诇. 讜讻谉 诪讛 砖讗诪专讜 诪讛讚专谞讗 讗驻讗讬 讜转诇讬谞讗 讜讗讬讚讱 讝诪谞讬谉 讚讘注讬转转 诇讻讱 讛讜爪专讱 诇讝讛 讛讟注诐 诪驻谞讬 砖讛讬讗 专讜讗讛 讗讜转讜 讜诪转讬专讗 砖诇讗 诇讛讘讬讟 讘讜 讜讛讜讗讬诇 讜讗讬谞讜 注砖讜讬 诇讛砖转诪砖 讗诇讗 砖注讛 讗讞转 讬讻讜诇 讝讛 诇讛住转讻诇 讘讜 砖讬讞讝讬专 驻谞讬讜 讜讻谉 驻讬专砖 讛专讘 专讘讬 砖诪讜讗诇 讝讻专讜谞讜 诇讘专讻讛 砖讛讜讗 谞转驻砖 注诇讬讜 讻讙谞讘 讗诐 讬住转讻诇 讘讞爪专讜 讜诇驻讬讻讱 讛讜爪专讻讜 诇讜诪专 讝诪谞讬谉 讚讘注讬转转 讜注诇 讻专讞讱 转讘讬讟 讘讬 讗讘诇 讘诪拽讜诐 讛诪讜爪谞注 讗讜 砖转砖诪讬砖讜 转讚讬专 讘讻诇 注谞讬谉 诪注讻讘 砖诪讗 讬住转讻诇 讘讜 诇讚注转. 



讛讗 讚转谞谉 讘诪转谞讬' 讞诇讜谉 讛爪讜专讬 讬砖 诇讜 讞讜拽讛. 诇讗讜 讘砖讬砖 讘讛谉 讛讬讝拽 专讗讬讛 讜诇讜诪专 砖讗讬谞讜 讬讻讜诇 诇诪讞讜转 讘讬讚讜 诇住诇拽 讛讝讬拽讜 诪讗讞专 砖讛讞讝讬拽 讗诇讗 讞讝拽讛 砖讗讬谞讜 讬讻讜诇 诇讘谞讜转 讻谞谞讚谉 讜诇讛讗驻讬诇 注诇讬讜 拽讗诪专讬谞谉 砖讗注"驻 砖讗讬谞讜 注砖讜讬 诇讗讜专讛 讻讬讜谉 砖讬砖 诇讜 诪诪谞讜 讗讜专讛 诇讗 讻诇 讛讬诪谞讜 诇讛讗驻讬诇 注诇讬讜 讜讘砖讗讬谉 讘讛诐 讛讬讝拽 专讗讬讛 注住拽讬谞谉.
讜讛专讘 专讘讬 讗驻专讬诐 讝"诇 驻讬专砖 讻讬讜谉 砖讗讬谞讜 注砖讜讬 诇讗讜专讛 讗讬谞讜 诪专讞讬拽 讻讚讬 砖诇讗 讬讗驻讬诇 讗诇讗 砖讘讬拽 诇讬讛 专讜讜讞' 讻讬 讛讬讻讬 讚注讬讬诇 讘讬讛 讗讜讬专讗 讜讗讬谉 讚讘专讬讜 谞讻讜讞讬诐 砖讗注"驻 砖讗讬谞讜 注砖讜讬 诇讻讱 讻讬讜谉 砖讛讜讗 谞讛谞讛 诇讗讜专讜 讗讬谞讜 讘讚讬谉 诇讛讗驻讬诇 讜注讜讚 砖讛讜讗 讚谉 讗讜转诐 讘讚讬谉 讞讚砖 砖诇讗 讛讜讝讻专 讘讙诪专讗 讛专讞拽 讞诇讜谉 诪砖讜诐 讗讜讬专.
讜讻谉 讛讗 讚讗诪专讬谞谉 诇诪讟讛 诪讚' 讗诪讜转 讬砖 诇讜 讞讝拽讛 诇讜诪专 砖讗诐 讛讞讝讬拽 讘讛 讗讬谉 讞讘专讜 讬讻讜诇 诇讘谞讜转 讻谞讙讚讜 注讚 砖讬专讞讬拽 讻讚讬谉 讜讬讻讜诇 诇诪讞讜转 讻砖讘讗 讝讛 诇驻转讜讞 砖诐 讞诇讜谉 讬讻讜诇 诇诪讞讜转 讗注"驻 砖讗讬谉 讘讜 讛讬讝拽 专讗讬讛 诪砖讜诐 讚讗"诇 诪讞讝拽转 注诇讬 讜讗转讛 诪爪专讬讻谞讬 诇讛专讞讬拽 砖诇讗 诇讘谞讜转 讻谞讙讚讱 讜谞诪爪' 诪讝讬拽讜诪注讻砖讬讜 讘驻转讬讞转 讞诇讜谞讜转 讜诪诪注讟 专砖讜转讜 讜讻诇 砖讻谉 讗诐 讬砖 讘讜 讛讬讝拽 专讗讬讛 砖讛讜讗 讬讻讜诇 诇诪讞讜转 讘讜.
诇诪注诇讛 诪讚' 讗诪讜转 讗讬谉 诇讜 讞讝拽讛, 砖讗讬谉 讘讜 讛讬讝拽 专讗讬讛 讻砖讬讘讗 讞讘专讜 诇诪讞专 讬讻讜诇 诇讘谞讜转 讻谞讙讚讜 讘住诪讜讱 诇驻讬' 讗讬谞讜 讬讻讜诇 诇诪讞讜转 讻诇讜诐 诇注讜诇诐 讗讬谞讜 讬讻讜诇 诇诪讞讜转 讜讗驻讬诇讜 讛讬讛 讘讜 讛讬讝拽 专讗讬讛 讗讘诇 讗诐 讗讬谉 讘讜 讛讬讝拽 专讗讬讛 讻讙讜谉 砖讛讜讗 驻转讜讞 诇讘拽注讛 讗讜 讘注谞讬谉 讗讞专 驻砖讬讟' 砖讗讬谞讜 讬讻讜诇 诇诪讞讜转 爪专讬讻' 诇诪讬诪专 讜专' 讗讬诇注讗讬 讗诪专 讬讻讜诇 诇诪转讜转 诪砖讜诐 讛讬讝拽 专讗讬讛. 讜讻谉 讛讗 讚转谞谉 讛讝讬讝 注讚 讟驻讞 讬砖 诇讜 讞讝拽讛 讜讬讻讜诇 诇诪讞讜转 讘讘注诇 讞爪专 讘砖讗讬谉 讘讜 讛讬讝拽 专讗讬讛 注住拽讬谞谉 砖讗讬谉 讘注诇 讛讞爪专 讬讻讜诇 诇讘谞讜转 转讞转讬讜 讗讘诇 讘注诇 讛讙讙 注诇 讘注诇 讛讞爪专 讻诇讜诪专 讗诐 讬砖 讘讜 讛讬讝拽 专讗讬讛 诇注讜诇诐 讗讬谉 诇讜 讞讝拽讛 砖讻诇 讚讘专 砖讬砖 讘讜 讛讬讝拽 专讗讬讛 讻讙讜谉 讞诇讜谞讜转 讜讻诇 砖讻讬讜爪讗 讘讛谉 讗讬谉 诇讜 讞讝拽讛 讻拽讜讟专讗 讜讘讬转 讛讻住讗 讚诪讜. 讻讱 讛砖讬讘 专讘讬谞讜 讛讙讚讜诇 讘转砖讜讘讜转讬讜 讜诇驻讬 讚注转讜 讛讛讜' 讚讗转' 诇拽诪讬讛 讚专' 讬砖诪注讗诇 讜讗"诇 专讘讬 讞讬讬讗 讚诇讗 讛讜讜 讞讝拽讛 诇注讜诇诐 拽讗诪专 诇讬讛.
讜讗"转 讛讻讬 诪谞讗 诇讬讛 诇专讘 谞讞诪谉 讚专' 讬砖诪注讗诇 住讘专 诇讗诇转专 诇讗 讛讜讬 讞讝拽讛 讚诇诪讗 诇注讜诇诐 讗讬诪' 诇讱 诇讗诇转专 诇讗 讛讜讬 讞讝拽讛 讜讻讬 讛讜讛 诪注砖讛 诇讗讞专 讝诪谉 诪专讜讘讛 讛讬讛 讜讗驻讬诇讜 讛讻讬 专' 讞讬讬讗 诇讬转 诇讬讛 讞讝拽讛 讗讬讻' 诇诪讬诪专 讻讬讜谉 讚专' 讬砖诪注讗诇 诇讗 讘注讗 诪谞讬讛 住讛讚讬 讻诪讛 讬诪讬诐 讬砖 砖驻转讞 讜讗诪专 住转诐 讛讞讝拽转 诪砖诪注 诇讗诇转专 讜专' 讞讬讬讗 谞诪讬 讚讗"诇 讬讙注转 讜驻转讞转 讬讙注 讜住转诐 诪砖诪注 讚诇注讜诇诐 讗讬谉 诇讜 讞讝拽讛.
讜诪驻讜专砖 讘讬专讜砖' (讙,讬)讛驻讜转讞 讞诇讜谉 讘讞爪专 讞讘专讜 讘诪注诪讚 讞讘专讜 讬讻讜诇 诇讜诪专 诇讜 讬讙注转 讜驻转讞转 讘砖诪讗诇 讬讙注 讜住转讜诐 讘讬诪讬' 讛讙注 注爪诪讱 砖讛讬讛 砖诐 讬讻讜诇 诇诪讬诪专 讘注讬谞' 讛讜讬谞' 转诇注讬 讛讙注 注爪诪讱 砖讛讬讛 诪讜砖讬讟 诇讬 爪专讜专讜转 讬讻讜诇 诇诪讬诪专 诪讙转讱 讛讜讬谞' 讘讗讛讬谉 讙讘专讗 讜砖诪注转 诪讬谞讛 砖讗讬谉 诇讛诐 讞讝拽讛 砖讗诇讜 讛讬讛 讞讝拽讛 诇讛讬讝拽 专讗讬讛 诇注讜诇诐 讻讬讜谉 砖讛讜' 驻转讜讞 讘诪注诪讚 讞讘专讜 讜讛讜' 诪讜砖讬讟 诇讜 爪专讜专讜转 诪讬讚 谞转拽讬讬诪' 讞讝拽转讬 讻讚讗诪专讬谞谉 讗讬 讚诇讬 爪谞讗 讚驻讬专讬 诇讗诇转专 讛讜讬 讞讝拽讛 讜讻讜' 讜讗诪专讬谞谉 谞诪讬 讜讛讗 讗讬转 诇讬 住讛讚讬 讚讗转' 讜住讬讬注 讘讙讜讚' 讘讛讚讗讬 讜讻讬讜谉 砖诇讗 谞转拽讬讬诪讛 讞讝拽讛 讘讻讱 诇讗 诪拽讬讬诪讗 诇讬讛 讞讝拽' 诇注讜诇诐 讛讬讻' 砖讬砖 砖诐 讛讬讝拽 专讗讬讛 讻讚注转 专讘讬谞讜 讛讙讚讜诇 讝"诇 讜诪住转讘' 讻讜转讬讛 砖讗谞讬 讗讜' 拽讟讜专转 讜讘讬转 讛讻住讗 诇驻讬 砖讛谉 谞讝拽讬谉 讘讙讜祝 讗讬谉 诇讛诐 讞讝拽讛 诇讗 讗诪专讜 讞讝拽讛 讘谞讝拽讬谉 讗诇讗 讘谞讻住讬 诪诪讜谉 讚讗诪转 讛诪讬诐 讜住讬讚 讜住诇注讬诐 讜讛砖专讜讬谉 注诪讛诐 砖讗讬谉 谞讝拽谉 讗诇讗 讘讻讜转诇讜 砖诇 讞讘专讜 讗讚诐 诪讜讞诇 注诇 讻讜转诇讜 讗驻讬诇讜 讬驻讬诇 讗讜转讜 诪诪砖 讗讘诇 拽讜讟专讗 讜讘讬转 讛讻住讗 砖讛讜讗 注爪诪讜 谞讬讝讜拽 讜诪爪讟注专 讘讛诐 讗讬谉 诇讛诐 讞讝拽讛.
讜讝讛 讟注诪讜 砖诇 专讘 讬讜住祝 讘拽讜专拽讜专 砖讛讗住讟谞讬住讬谉 讜讗谞讬谞讬 讛讚注转 诪爪讟注专讬谉 讜谞讝讜拽讬谉 讛谉 讘讻讱 讜讛讜讗 讛讚讬谉 讜讻诇 砖讻谉 讘讛讬讝拽 专讗讬讛 讚谞讝拽讬 讗讚诐 讘讗讚诐 讛讜讗 讗讬 诪砖讜诐 注讬谉 专注讛 讗讬 诪砖讜诐 诇讬砖谞' 讘讬砖' 讗讬 诪砖讜诐 爪谞讬注讜转' 讜注讜讚 诪讬 讬讚注 讘诪讛 诪讟讬 诇讬讛 讚诇诪讞讜诇 讜注讜讚 讚讗驻讬诇讜 诪讞诇 讛谞讬讝拽 讻讬讜谉 讚讜讚讗讬 讗住讜专 讛讜讗 诇诪讝讬拽 讛讬讝讬拽讜 讘专讗讬讛 讜诇讛住转讻诇 讘讜 诇讚注转 讜讗讬谉 讗讚诐 讬讻讜诇 诇讬讝讛专 讘讻讱 诇注诪讜讚 讻诇 讛讬讜诐 讘注爪讬诪转 注讬谞讬诐 注诇 讻专讞谞讜 谞讗诪专 诇讝讛 住转讜诐 讞诇讜谞讱 讜讗诇 转讞讟' 转讚讬专 讜讝讛 讟注诪诐 砖诇 谞讗讜谞讬诐 砖讚谞讜 讘专讘讜讬 讛讚专讱 讗讬谉 诇讜 讞讝拽讛 诪驻谞讬 砖讛讜讗 爪注专 讘讙讜祝 讻注谞讬谉 砖砖谞讬谞讜 讗讬谞讬 讬讻讜诇 诇讬砖谉 诪拽讜诇 讛谞讻谞住讬诐 讜讛讬讜爪讗讬谉 讚讗诪专 住讘讜专 讛讬讬转讬 诇讞讜讘诇 讜注讻砖讬讜 讗讬谞讬 讬讻讜诇 讻诪讜 砖讗诪专谞讜 讘讬专讜砖' 讜讻转讬讘谞' 诇讛 讘讚讜讻转' 诇注讬诇 讜诪住转讘专讗 讘讞诇讜谉 砖讗讬谉 诇讜 讞讝拽讛 讻讙讜谉 诪爪专讬 讗讜 诇诪讟诇讛 诪讻讬讜谉 砖讗讬谞讜 爪专讬讱 讛讜讗 诇住转诪讛 讗注"驻 砖讗讬谉 诇讜 诪讻谞讙讚讜 讻讚讬 砖诇讗 讬讗驻讬诇 讗讘诇 诪诇诪注诇谉 砖诇讗 讬爪讬抓 讜讬专讗讛 讜诪诇诪讟讛 砖诇讗 讬注诪讜讚 讜讬专讗讛 讗诐 讬砖 诇讜 砖讗诐 讗转讛 诪转讬专 诇讜 讛讬讝拽 专讗讬讛 讗转讛 诪爪专讬讻讜 诇住转诪讜 讜诇讗 讬讛讗 讗诇讗 讘讘讗讬诐 砖谞讬讛谉 诇讘谞讜转 讘讘转 讗讞转 讗讬谞讜 讘讚讬谉 砖谞转讬' 诇讝讛 讛讬讝拽 专讗讬讛 砖讙讬专讬 讛讜讗 讜讻讬讜谉 砖讗讬谞讜 诪爪专讬 诇讛专讞讬拽 讗讬谉 诇讜 诇诪讞讜转 讘讬讚讜 诇讜诪专 住转讜诐 讗讜 讗讝讬拽 讗讜转讜 讘讙讬专讗讬, 讜专讗讬转讬 诇诪拽爪转 讛诪讞讘专讬诐 讛讗讞专讜谞讬诐 砖讟注讜 讘讝讛. 
讜讛讜讬 讬讜讚注 砖讞讝拽转 讛讞诇讜谞讜转 讜讛讝讬讝讬谉 讜讻诇 砖讻讬讜爪讗 讘讛谉 诪讚讘专 砖讗讬谞讜 讗诇讗 谞讝拽 讜讗讬谞讜 讙讝诇 讙讜祝 拽专拽注 讻讙讜谉 住诪讬讻转 讛拽讬专讜转 讜专驻转 讜讝讘诇 讜住讬讚 讜讻诇 谞讝拽讬 驻专拽讬' 讚诇讗 讬讞驻讜专 讜诪专讝讘 讜诪讝讞讬诇讛 讜讚讻讜诇讛讜 谞讟驻' 讜砖讜驻讻讬 讗讬谞讛 讞讝拽转 砖诇砖 砖谞讬诐 讗诇讗 诪讻讬 诪讘专讬专 讛讝讬拽讛 讜砖转拽 诪讞诇 砖诇讗 讗诪专讜 砖诇砖 砖谞讬诐 讗诇讗 诪砖讜诐 讚转诇转 砖谞讬谉 诪讝讚讛专 讗讬谞讬砖 讘砖讟专 讛诇讻讱 讻诇 讛讞讝拽讜转 讛诪转拽讬讬诪讜转 讘诇讗 讟注谞讛 讻讙讜谉 讗诇讜 讗讬谉 爪专讬讱 砖诇砖 砖谞讬诐 讗注"驻 砖讗诪专讜 讚诇讗诇转专 诇讗 讛讜讬 讞讝拽讛 讜讻谉 拽讘诇谞讜 诪谉 讛讙讗讜谞讬诐 讜诪专讘谞讬 住驻专讚 讛讗讞专讜谞讬诐 讝"诇 讜讝讛讜 砖讗诪专讜 讘讛讗讬 讻砖讜专讗 讚诪讟诇诇转' 讚注讚 转诇转讬谉 讬讜诪讬谉 讛讜讬讗 讞讝拽讛 讻诇讜诪专 砖诇讗 讬住诇拽谞讛 诪砖诐 讻诇 讝诪谉 砖讻讜转诇 讝讛 拽讬讬诐 讗讘诇 谞驻诇 讗讬谉 诇讜 讘诪拽讜诐 讻诇讜诐 讜讗讬谉 诇讜 诇讞讝讜专 讜诇住诪讜讱 注诇讬讛 讜讗讬谉 讞讝拽讛 讝讜 爪专讬讻讛 讟注谞讛 讜讻讘专 讻转讘转讬 讝讛 诇诪注诇讛 讘转讞诇转 讛诪砖谞讛 讜砖诇讗 讻讚讘专讬 讛专讘 专讘讬 砖诪讜讗诇 讝"诇 砖讻转讘 讻诇 讛谞讬 讬砖 诇讛谉 讞讝拽讛 讚诪转谞讬转讬谉 讘讞讝拽讛 砖诇砖 砖谞讬诐. 
讜讛讗 讚转谞谉 (住,讗) 诇讗 讬驻讞转 讗讚诐 诇讞爪专 讛砖讜转驻讬诐 驻转讞 讻谞讙讚 驻转讞 讜驻讬专砖 讛专讘 专讘讬 砖诪讜讗诇 讝"诇 讗诇讗 诪砖讛讜 讬专讞讬拽 讝讛 砖诇讗 讻谞讙讚 讝讛 讜讟注诪讜 砖诇 讛专讘 讝"诇 诪砖讜诐 讚讗注"讙 讚讻讬 诪专讞讬拽 诪砖讛讜 讞讝讜 诇讬讛 讻讬讜谉 砖讗讬谞讜 专讜讗讛讜 讻讚专讱 转砖诪讬砖讜 转讚讬专 讗讬谞讜 讬讻讜诇 诇注讻讘 注诇讬讜 诇驻讬 砖讗讬谞讜 讬讻讜诇 诇讜诪专 诇讜 砖诇讗 转住转讻诇 讘讬 诇讚注转 诪砖讜诐 讚讗"诇 讗讬 讘注讬谞' 诇讗讬住转讻讜诇讬 讘讱 讬讻讜诇 讗谞讬 诇注诪讜讚 讘讞爪专 讜诇讛住转讻诇 讘讱 讜诇驻讬讻讱 讗讬谞讜 讬讻讜诇 诇诪讞讜转 讘讜 砖讛专讬 讗讬谉 讻讗谉 专讘讜讬 讛讬讝拽 讗讘诇 诇讞爪专 讞讘专讜 诇注讜诇诐 讬专讞讬拽 注讚 砖诇讗 讬讛讗 讬讻讜诇 诇专讗讜转 讘讜 讻诇诇 讜诪讛 砖讗诪专讜 讝讛 注讜砖讛 诪注拽讛 诇讞爪讬 讙讙讜 讜讝讛 注讜砖讛 诪注拽讛 诇讞爪讬 讙讙讜 讜诪注讚讬祝 讜驻专砖"讬 讝"诇 讜砖讜讘 诇讗 讬专讗谞讜 诇讛讚讬讗 讙讙讬谉 砖讗讬谞谉 注砖讜讬谉 讻"讻 诇转砖诪讬砖 讻讬讜谉 砖讛专讞讬拽 讘专讜讘 讛讙讙 讗讬谞讜 讬讻讜诇 诇讻讜驻讜 讘讬讜转专 讚讗"诇 诇转砖诪讬砖转' 诇讗 注讘讬讚讬 讻讜诇讬 讛讗讬 讻讬 诪砖转诪砖转 讗砖转诪砖 诪讛讗讬 讙讬住' 讜讗谞讗 谞诪讬 诪砖转诪砖谞' 诪讗讬讚讱 讙讬住'. 讜讛讜爪专讻转讬 诇讻转讜讘 讝讛 诪驻谞讬 砖讛讟注讛 诪拽爪转 讛转诇诪讬讚讬诐, 讜讛专讘 讗讘 讘讬转 讚讬谉 讝"诇 驻讬专砖 诪注讚讬祝 注讚 砖诇讗 讬专讗讜 讝讛 讗转 讝讛 讻诇诇 讻驻讬 专讞讜拽 讛讙讙讬谉 讜讗讜专讻谉, 讜注讬拽专. 
讜砖谞讜 讘转讜住驻转讗 (讘,讛) 讗讬讝讛讜 讞诇讜谉 讛爪讜专讬转 讻诇 砖专讗砖讜 砖诇 讗讬砖 讬讻讜诇 诇讬讻谞住 讘转讜讻讛 讚讘专讬 专"诪 讜讘诇讘讚 砖转讛讗 诇讛 诪诇讘谉 讗讜 爪讜专转 驻转讞 讜讻谉 讛讬讛 专' 诪讗讬专 讗讜诪' 诇讗 讬驻转讞 讗讚诐 驻转讞 注诇 讙讘讬 驻转讞讜 砖诇 讞讘专讜 讞诇讜谉 注诇 讙讘讬 讞诇讜谞讜 砖诇 讞讘专讜 驻转讞 注诇 讙讘讬 讞诇讜谞讜 砖诇 讞讘专讜 讜讞诇讜谉 注诇 讙讘讬 驻讞转讜 砖诇 讞讘专讜 讜讞讻诪讬诐 诪转讬专讬诐 讜讘诇讘讚 砖讬专讞讬拽 讚' 讗诪讜转 讜诇讗 谞转讘专专 讗诐 讛专讞拽讛 讝讜 诪讝讛 讻谞讙讚 讝讛 讗讜 讛讬讗 诪诇诪注诇谉 讻讚拽转谞讬 注诇 讙讘讬 讜讻注谞讬谉 砖砖谞讬谞讜 讛讞诇讜谞讜转 诪诇诪注诇谉 讚' 讗诪讜转.





专砖讘"讗

讙诪专讗: 讗诪专 专' 讝讬专讗 诇诪讟讛 诪讗专讘注 讗诪讜转 讬砖 诇讜 讞讝拽讛 讜讬讻讜诇 诇诪讞讜转. 专"讞 讜专"砖 讜讛专讗讘"讝 讝"诇 讜讛专讘 讗讘 讘讬转 讚讬谉 驻讛 讗讞讚 驻专砖讜讛 讘讞诇讜谉 讛爪讜专讬, 讗讘诇 讛诪爪专讬 讗驻讬诇讜 诇诪讟讛 诪讗专讘注 讗诪讜转 讗讬谉 诇讜 讞讝拽讛, 讚诇注讜诇诐 讗讬谉 诇讜 讞讝拽讛 讗诇讗 讞诇讜谉 砖讬砖 诇讜 拽讘讬注讜转, 讚讛讬讬谞讜 讻诇 砖专讗砖讜 砖诇 讗讚诐 讬讻讜诇 诇讬讻谞住 讘转讜讻讜, 讜注讜讚 砖讬讛讗 讛讝讬拽讜 诪爪讜讬, 讚讛讬讬谞讜 讻诇 砖讛讜讗 诇诪讟讛 诪讗专讘注 讗诪讜转 诪拽专拽注 讘讬转讜 砖讬讻讜诇 诇讛讘讬讟 诪诪谞讜 诇讛讚讬讗, 讗诇讗 讗诐 讻谉 讛讜讗 注砖讜讬 诇讗讜专讛, [讜讻讚讗诪专 砖诪讜讗诇 讘讙祝 讛砖诪讜注讛. 讜讙诐 讻谉 谞专讗讛 砖讛讜讗 讚注转 讛专讘 讗诇驻住讬 讝"诇, 砖讻转讘 诪砖谞转 讛爪讜专讬 讜讗讞专讬讛 讛讘讬讗 讚专' 讝讬专讗. 讜讞诇讜谉 讝讛 诇驻讬 讚注转 讛专讘 讗诇驻住讬 讝"诇 讘讞诇讜谉 砖讗讬谉 讘讜 讛讬讝拽 专讗讬讛, 讚讗讬诇讜 讬砖 讘讜 讛讬讝拽 专讗讬讛 砖诇注讜诇诐 讗讬谉 诇讜 砖讬注讜专, 讚讙讬专讬 砖讗讬谉 讗讚诐 住讜讘诇谉 讛讜讗 讜讻拽讜讟专讗 讚讘讬转 讛讻住讗 [讛讜讗] 讜拽砖讛 诪谞讬讬讛讜, 讗讜 诪砖讜诐 爪谞讬注讜转讗 讗讜 诪砖讜诐 诇讬砖谞讗 讘讬砖讗. 讗诇讗 讘讞诇讜谉 讛注砖讜讬 诇讝讜谉 讘讜 讗转 注讬谞讬讜 讜诇讛讘讬讟 诪诪谞讜 注诇 讙谞讜转 讜驻专讚住讬诐 讜诇讚讘专 注诐 砖讻谞讬讜 讗讜 诇讬讻谞住 诪诪谞讜 讗讜讬专 讜诇讬讛谞讜转 讘讜 诇专讜讞 讛讬讜诐. 讜驻讬专讜砖讗 讚砖诪注转讬谉 讛讻讬谉, 讗诪专 专' 讝讬专讗 诇诪讟讛 诪讗专讘注 讗诪讜转 讛讜讗 砖讗诪专讜 砖讬砖 诇讜 讞讝拽讛 讜讬讻讜诇 诇诪讞讜转 讘砖讻谞讜, 讚讻讬讜谉 砖讛讜讗 专讞讘 讜讬讻讜诇 诇讛讻谞讬住 专讗砖讜 讘讜 诇讛讚讬讗 讜诇讛讘讬讟 诪诪谞讜, 讞诇讜谉 拽讘讜注 讛讜讗 讝讛 讜讛讬讛 诇讜 诇诪讞讜转, 讜诇驻讬讻讱 讬砖 诇讜 讞讝拽讛, 砖讗诐 讘讗 诇讘谞讜转 讻谞讙讚讜 爪专讬讱 诇讛专讞讬拽 诪诪谞讜 讻讚讬 砖诇讗 讬诪谞注 诪诪谞讜 讗转 讛讗讜讬专, 讜讻讚讬 砖诇讗 讬讞讝讬拽 注诇讬讜, 讜砖诇讗 讬讛讗 爪专讬讱 诇诪讞讜转 讻诇 砖诇砖 讜砖诇砖, 诪注讻砖讜 讬讻讜诇 诇诪讞讜转 讘讜 砖诇讗 讬驻转讞谞讜, 讜讗祝 注诇 驻讬 砖讗讬谞讜 诪讝讬拽讜 讘讛讬讝拽 专讗讬讛 讜讻讙讜谉 砖驻转讜讞 诇讘拽注讛. 讗讘诇 诇诪注诇讛 诪讗专讘注 讗诪讜转 讗讬谉 诇讜 讞讝拽讛, 砖讗诐 讘讗 诇讘谞讜转 讻谞讙讚讜 讘讜谞讛 讜讗讬谞讜 爪专讬讱 诇讛专讞讬拽, 讜讗讬谞讜 讬讻讜诇 诇诪讞讜转 讻砖讘讗 诇驻转讜讞, 讚讻讬讜谉 砖讛讜讗 诇诪注诇讛 诪讗专讘注 讗诪讜转 讜讗讬谞讜 讬讻讜诇 诇讛讘讬讟 注诇 专砖讜转讜 诇诪讛 讬诪谞注谞讜, 讜讗驻讬诇讜 驻讜转讞 注诇 讞爪专讜, 讚讛讗 讗讬谞讜 诪讝讬拽讜 讻诇诇, 讜讝讛 谞讛谞讛 讜讝讛 诇讗 讞住专 讻诇诇 讛讜讗 讜讻讜驻讬谉 注诇 诪讚转 住讚讜诐.



讜专' 讗诇注讗 讗诪专 讗驻讬诇讜 诇诪注诇讛 诪讗专讘注 讗诪讜转. 讗祝 注诇 驻讬 砖讗讬谉 诇讜 讞讝拽讛, 讬讻讜诇 诇诪讞讜转, 讗诐 讘讗 诇驻转讞讜 注诇 讞爪专讜, 诪砖讜诐 讚讗诪专 诇讬讛 讝讬诪谞讬谉 讚诪讜转讘转 砖专砖讬驻讗 砖讛讜讗 诪爪讜讬 讘讘讬转 讜拽讗 讞讝讬转 讜转讝讬拽谞讬 讘专讗讬讛. 讜讗驻讬诇讜 讘拽注讛 谞诪讬 讬讻讜诇 诇诪讞讜转, 讚驻注诪讬诐 砖讛讜讗 讘讜谞讛 讻诪讜 砖讘谞讛 讞讘讬专讜 讝讛 讜讬讝讬拽谞讜 讘专讗讬讛. 讜拽讬讬诪讗 诇谉 讻专讘讬 讗诇注讗 讜讻讚砖讚专 诇讬讛 专' 讗诪讬 诇专' 讗讘讗 讘专 诪诪诇 讜讗诪专 诇讬讛 注讘讬讚 诇讬讛 讻专' 讗诇注讗.
谞诪爪讗 诇驻讬 驻讬专讜砖 讝讛, 砖讛诪爪专讬 讗讬谉 诇讜 讞讝拽讛 诇注讜诇诐, 讜讗驻讬诇讜 诇诪讟讛 诪讗专讘注 讗诪讜转 讜讗驻讬诇讜 讬砖 诇讜 诪诇讘谉, 讜讛讜讗 砖讗讬谞讜 注砖讜讬 诇讗讜专讛. 讗讘诇 讛爪讜专讬 讬砖 诇讜 讞讝拽讛, 讜讚讜拽讗 讻砖讛讜讗 诪讗专讘注 讗诪讜转, 讜讛讜讗 砖讬砖 诇讜 诪诇讘谉 讗讜 爪讜专转 驻转讞, 讜讻诪讜 砖砖谞讬谞讜 讘转讜住驻转讗, 讜诇诪讟讛 诪讗专讘注 讗诪讜转 讬讻讜诇 诇诪讞讜转, 讜讗驻讬诇讜 讛诪爪专讬, 讜讗讬谉 爪专讬讱 诇讜诪专 讛爪讜专讬. 讜讻谉 讚注转 讛专讗讘"讚 讝"诇, 讜诪讬讛讜 讗诐 驻转讞 诇讜 驻转讞, 讘讬谉 讛诪爪专讬 讘讬谉 讛爪讜专讬, 讗诐 讗讬谞讜 诪讝讬拽讜 讘讛讬讝拽 专讗讬讛, 讻讙讜谉 砖讛讜讗 驻转讜讞 诇讘拽注讛 讗讜 砖讛讜讗 诇诪注诇讛 诪讗专讘注 讗诪讜转, 讻转讘 讛专讗讘"讚 讝"诇 砖讗诐 砖转拽 诇讜 砖诇砖讬诐 讬讜诐 讗讬谞讜 讬讻讜诇 诇讻讜驻讜 诇住讜转诪讜, 讗诇讗 砖讗诐 讘讗 诇讘谞讜转 讻谞讙讚讜 讗讬谞讜 爪专讬讱 诇讛转专讞拽 诪诪谞讜. 讜讻谉 讚注转 讛专诪讘"谉 讝"诇. 讜谞专讗讛 砖讛诐 讛讜诇讻讬诐 讘讝讛 注诇 讚专讱 砖讗诪专讜 讛讙讗讜谞讬诐 讝"诇, 砖讻诇 砖讗讬谞讜 诪讞住专讜 拽专拽注 讗讬谞讜 爪专讬讱 讟注谞讛, 讗诇讗 讛讞讝讬拽 诪转讜专转 住讘诇谞讜转. 讗讘诇 诇驻讬 诪讛 砖讻转讘转讬 讘驻专拽讗 拽诪讗诪 讜讘驻专拽 诇讗 讬讞驻讜专 砖讗讬谉 讞讝拽讛, 诪讛 诇讬 讘砖注转 驻转讬讞转讜 讗讜 转讜讱 砖诇砖讬诐 讗讜 诇讗讞专 砖诇砖讬诐, 讻讗谉 讜讻讗谉 诪讜谞注讜 讜讗诐 驻转讞讜 诪讝拽讬拽讬谉 诇住转诪讜. 讻谞"诇.



讜讛讗 讚讗诪专 砖诪讜讗诇 诇讗讜专讛 讗驻讬诇讜 讻诇 砖讛讜讗 讬砖 诇讜 讞讝拽讛. 驻讬专砖讛 [讛专讘] 讗讘 讘讬转 讚讬谉 讝"诇, 讚讚讜拽讗 诇诪讟讛 诪讗专讘注 讗诪讜转, 讚讻讬讜谉 讚注讚 讛砖转讗 讘诇诪讟讛 诪讗专讘注 讗诪讜转 讗讬讬专讬谞谉, 讜讗驻讬诇讜 讛爪讜专讬 讗讬谉 诇讜 讞讝拽讛 诇诪注诇讛 诪讗专讘注 讗诪讜转, 讜诇讗 讗讬爪讟专讬讻讬 诇诪注讜讟讬 讛诪爪专讬 讗诇讗 讘诇诪讟讛 诪讗专讘注 讗诪讜转, 讗诐 讗讬转讗 讚讛讗 讚讗诪专 砖诪讜讗诇 讘讻诇 注谞讬谉 讛讜讗 讛讻讬 讛讜讛 诇讬讛 诇诪讬诪专, 诇讻讗讜专讛 讗驻讬诇讜 讻诇 砖讛讜讗 讜讗驻讬诇讜 诇诪注诇讛 诪讗专讘注 讗诪讜转 讬砖 诇讜 讞讝拽讛, 讗诇讗 砖诪注 诪讬谞讛 讚诇讗 讘讗 讗诇讗 诇讛讜爪讬讗讜 诪讚讬谉 诪爪专讬 讜诇讛注诪讬讚讜 讘讚讬谉 爪讜专讬. 讝讛讜 驻讬专讜砖 砖诪讜注转讬谞讜 注诇 讚专讱 诪讬 砖驻讬专砖讛 讘讞诇讜谉 讛爪讜专讬.
讜讬砖 诪拽砖讬诐 诇驻讬专讜砖 讝讛, 讞讚讗 讚诇讻讗讜专讛 诪砖诪注 讚讗诪爪专讬 拽讗讬 专讘讬 讝讬专讗, 讻讬讜谉 讚讗讻转讬 诇讗 讗讬讬专讬 讘爪讜专讬, 讚讘转专 诪讗讬 讚讗诪专讬谞谉 诪讗讬 砖谞讗 住讜诇诐 讚诇讗 诪驻专砖 讜诪讗讬 砖谞讗 讞诇讜谉 讚拽讗 诪驻专砖, 讜讗诪专讬谞谉 诪砖讜诐 讚拽讗 讘注讬 诇讗讬驻诇讜讙讬 讘住讜驻讗 专讘讬 讬讛讜讚讛, 讘转专 讛讻讬 讗诪专 专' 讚讬专讗 诇诪讟讛 诪讗专讘注 讗诪讜转 讬砖 诇讜 讞讝拽讛. 讜注讜讚 讚讗诐 讻谉 讛讜讛 诇讬讛 诇专' 讝讬专讗 诇诪讬诪专 诇讗 砖讗谞讜 讗诇讗 诇诪讟讛 诪讗专讘注 讗诪讜转. 讜注讜讚 诪讚诪讬讬转讬谞谉 讘砖诪注转讬谉 讚讛讻讗 讛讗 讚讗诪专 砖诪讜讗诇, 讜诇(讻)讗讜专讛 讗驻讬诇讜 讻诇 砖讛讜讗 讬砖 诇讜 讞讝拽讛 诪砖诪注 讚注讚 讛砖转讗 讘诪爪专讬 注住讬拽讬谞谉 讚讘讛讗 砖讬讬讻讗.
讜注诇 讻谉 驻讬专砖讛 专讘讬谞讜 转诐 讝"诇 讘砖诇 诪爪专讬, 讜讘讚讬讚讬讛 讛讜讗 讚讗驻诇讙讬谞谉 讘讬谉 诇诪注诇讛 讜讘讬谉 诇诪讟讛, 讗讘诇 爪讜专讬 讗驻讬诇讜 诇诪注诇讛 讬砖 诇讜 讞讝拽讛. 讜讛注讬讚 砖讞讝专 讘讜 讗讞讬讜 专"砖 讝"诇 讘住讜祝 讬诪讬讜. 讜诇讗讜专讛 讗驻讬诇讜 诇诪注诇讛 诪讗专讘注 讗诪讜转 讬砖 诇讜 讞讝拽讛 讚讻诇 砖注砖讜讬 诇讗讜专讛 讚讘专 拽讘讜注 讛讜讗 讜讛讬讛 诇讜 诇诪讞讜转. 讜诇驻讬 驻讬专讜砖 讝讛 拽砖讛 诇讬, 讞讚讗, 讚讗诐 讗讬转讗, 讗讬讱 驻住讬拽 讜转谞讬 讘诪转谞讬转讬谉 讞诇讜谉 讛诪爪专讬 讗讬谉 诇讜 讞讝拽讛, 讜讛讗 讬砖 诇讜 讞讝拽讛 讻诇 诇诪讟讛 诪讗专讘注 讗诪讜转, 讜讛讗 讚讜诪讬讗 讚住讜诇诐 讛爪讜专讬 讜讝讬讝 驻讞讜转 诪讟驻讞 转谞讬 诇讛, 讜讛谞讛讜 诪讬诇转讗 驻住讬拽转讗 转谞讬 讘讛讜 讚讗讬谉 诇讛谉 讞讝拽讛, 讜诪讗讬 砖谞讗 讛讗. 讜注讜讚 专' 讗诇注讗 诇诪讛 诇讬 诇诪讬诪专 诇诪注诇讛 诪讗专讘注 讗诪讜转 讗讬谉 诇讜 讞讝拽讛 讜讬讻讜诇 诇诪讞讜转, 诇讗 讛讜讛 诇讬讛 诇诪讬诪专 讗诇讗 讗驻讬诇讜 诇诪注诇讛 诪讗专讘注 讗诪讜转 讬讻讜诇 诇诪讞讜转 讜讗谞讗 讬讚注谞讗 讚讻诇 诇诪注诇讛 诪讗专讘注 讗诪讜转 讗讬谉 诇讜 讞讝拽讛, 讞讚讗 讚讗讬 诇讗, 讛讗 讚拽转谞讬 讛诪爪专讬 讗讬谉 诇讜 讞讝拽讛, 讛讬讻讬 诪砖讻讞转 诇讛, 讜诇讻砖转诪爪讗 诇讜诪专 讚诇诪注诇讛 讬砖 诇讜 讞讝拽讛, 讻诇 砖讻谉 诇诪讟讛. 讜注讜讚 讚专', 讗诇注讗 讗讚专' 讝讬专讗 拽讗讬, 诪讚拽讗诪专 讗驻讬诇讜 专' 讝讬专讗 讛讗 拽讗诪专 讚诇诪注诇讛 讗讬谉 诇讜 讞讝拽讛, 讜专' 讗诇注讗 讗诪讗讬 讚讗诪专 专' 讝讬专讗 讗讬谉 讬讻讜诇 诇诪讞讜转 驻诇讬讙, 讜诇讗 讛讜讛 诇讬讛 诇诪讬诪专 讗讝诇讗 讚专' 讗诇注讗 讗诪专 讗驻讬诇讜 诇诪注诇讛 诪讗专讘注 讗诪讜转 讬讻讜诇 诇诪讞讜转, 讗讘诇 诇诪讗谉 讚诪驻专砖 诇讛 讘爪讜专讬, 讜讚讗讬 讗讬爪讟专讬讱 诇讬讛 诇诪讬诪专 砖讗讬谉 诇讜 讞讝拽讛, 讚讗讬 诇讗 讛讜讛 讗诪讬谞讗 讚讬诇诪讗 诪砖讜诐 讚住讘讬专讗 诇讬讛 讚讗驻讬诇讜 诇诪注诇讛 诪讗专讘注 讗诪讜转 讬砖 诇讜 讞讝拽讛 讻住转诪讗 讚诪转谞讬转讬谉 讛讜讗 讚拽讗诪专 讚讬讜讻诇 诇诪讞讜转 拽讗 诪砖诪注 诇谉. 讜注讜讚 讚讗讚专讘讗 讗讬 拽讗讬 讘砖诇 诪爪专讬 讜诪转谞讬转讬谉 住转讬诐 讜转讗谞讬 讗讬谉 诇讜 讞讝拽讛, 讗讬 讗转讗 专讘讬 讝讬专讗 诇讗砖诪注讬谞谉 讚诪转谞讬转讬谉 讚讜拽讗 讘诇诪注诇讛, 讛讜讛 诇讬讛 诇诪讬诪专 诇讗 砖讗谞讜 讗诇讗 诇诪注诇讛 诪讗专讘注 讗诪讜转 讗讘诇 诇诪讟讛 讬砖 诇讜 讞讝拽讛, 讗讬 谞诪讬 诇讬拽讚讬诐 诇诪注诇讛 讜诪诇诪注诇讛 诇诪讟讛 讛讜讛 诇讬讛 诇诪谞拽讟, 讚讛讗 讚诪驻专砖 讘诪转谞讬转讬谉, 讚讛讬讬谞讜 讗讬谉 诇讜 讞讝拽讛, 讛讜讛 诇讬讛 诇诪谞拽讟 讘专讬砖讗, 讜诇讬诪讗 诇诪注诇讛 诪讗专讘注 讗诪讜转 讗讬谉 诇讜 讞讝拽讛 讗讘诇 诇诪讟讛 讬砖 诇讜 讞讝拽讛.
讜诪讛 砖讛拽砖讜 讚诪砖诪注 讚专' 讝讬专讗 讗诪爪专讬 拽讗讬, 诇讗 讬讚注谞讗 讚诪讗讬 拽讜砖讬讗, 讜讗讚专讘讗 诇讘转专 讚讗诪专 讚诪砖讜诐 讚驻诇讬讙 专' 讬讛讜讚讛 讗诪爪专讬 住诇讬拽 诪谞讬讬讛讜 讜诪驻专砖 爪讜专讬 讚讬砖 诇讜 讞讝拽讛 诇讻讜诇讬 注诇诪讗. 讜讗讬 诪砖讜诐 讚诇讗 讗诪专 诇讗 砖谞讜, 讗讚专讘讛 讟驻讬 拽砖讛 诇讻砖转诪爪讗 诇讜诪专 讚讗诪爪专讬 拽讗讬, 讜讻诪讜 砖讻转讘转讬. 讜注讜讚 讚专' 讝讬专讗 注讬拽专讬讛 诇讗讜 诪砖讜诐 诇诪注诇讛 讜诇诪讟讛 讗转讗, 讗诇讗 诪砖讜诐 讚讬谞讗 讚讬讻讜诇 诇诪讞讜转 讜讗讬谞讜 讬讻讜诇 诇诪讞讜转, 讜注诇讛 讛讜讗 讚驻诇讬讙 讗讬讛讜 讜专' 讗诇注讗讬, 讜讚砖诪讜讗诇 谞诪讬 诪砖讜诐 讚讘住讬驻讗 讚诪转谞讬转讬谉 拽讬讬诪讬 讚转谞讬 爪讜专讬 讚讜拽讗 讬砖 诇讜 讞讝拽讛 讗诪专 砖诪讜讗诇 注诇讛 讚讘讞诇讜谉 讘注诇诪讗 讛讜讗 讚讗讬谉 讞讝拽讛 讗诇讗 诇爪讜专讬, 讗讘诇 讛注砖讜讬 诇讗讜专讛 讗驻讬诇讜 讻诇 砖讛讜讗 讬砖 诇讜 讞讝拽讛.
讜诪讬讛讜 讬砖 诇讬 诇讚拽讚拽 诪讛讗 讚讗诪专讬谞谉 (讘专讬砖) 驻专拽 拽诪讗 (讝, 讗) 讛讛讜讗 讚讛讜讛 讘谞讬 讗砖讬转讗 讗讞讜专讬 讻讜讜讬 讚讞讘专讬讛 讗诪专 诇讬讛 拽讗 诪讗驻诇转 诇讬 注诇讜讗讬 讗诪专 诇讬讛 住转专谞讗 诇讛 讜注讘讬讚谞讗 诇讱 讻讜讜讬 诪诇注讬诇, 讜讗诐 讗讬转讗 诪讗讬 拽讗诪专 诇讬讛, 诪讬 讗讬讻讗 诇诪讬诪专 讚住转专 诇讬讛 诪讬讚讬 讚讗讬转 诇讬讛 讞讝拽讛 讜注讘讬讚 诇讬讛 诪讬讚讬 讚诇讬转 诇讬讛 讞讝拽讛. 讜讬"诇 讚诇诪讗 讚诇讗讜 诇注讬诇 诪讗专讘注 讗诪讜转 拽讗诪专, 讗诇讗 砖讛讬讜 谞诪讜讻讜转 讜注讘讬讚 诇讛讜 诇注讬诇, 讜诇注讜诇诐 转讜讱 讗专讘注 讗诪讜转, 讜讗讬 谞诪讬 讬砖 诇讜诪专, 讚诇讗讜 诇讻讜诇讬 注诇诪讗 讚讬谞讗 讙诪讬专讬, 讜砖诪讗 住讘讜专 讛讬讛 讝讛 砖讛讬转讛 诇讜 讞讝拽讛 讗驻讬诇讜 诇诪注诇讛 诪讗专讘注 讗诪讜转, 讜讗讬 谞诪讬 讛讜讗 讛讚讬谉 讚讛讜讛 诪爪讬 诇讗讛讚讜专讬 诇讬讛 讛讻讬谉, 讗诇讗 讟注谞讗 讚注讚讬驻讗 诪讬谞讛 拽讗诪专 诇讬讛, 讚讗驻讬诇讜 讻讬 诪讛讬诪谉 诇讬讛 讚诇讗 诪注专注专 注讬诇讜讬讛 诇讘转专 讝诪谉 讗讜 讚讻转讘 诇讬讛 砖讟专讗 注讬诇讜讬讛, 讗驻讬诇讜 讛讻讬 诇讗 砖诪注 诇讬讛, 讚拽讗 诪专注 诇讗砖讬转讬讛, 讻谞"诇.



讗诪专 砖诪讜讗诇 讜诇讗讜专讛 讗驻讬诇讜 讻诇 砖讛讜讗 讬砖 诇讛 讞讝拽讛. 讜诇讗讜 讻诇 砖讛讜讗 诪诪砖 拽讗诪专, 讚讟驻讞 诪讬讛讗 讘注讬讗, 讚讙专住讬谞谉 讘讬专讜砖诇诪讬 (讛"讬) 讛讬讜 讞诪砖讛 驻转讞讬诐 讝讛 诇驻谞讬诐 诪讝讛 砖讬注讜专 讻讜诇诐 诪诇讗 诪拽讚讞, 讜讚讗 诪住讬讬注讗 诇诪讗谉 讚讗诪专讬谞谉 讘谞讗讬 讞诇讜谉 砖讛讜讗 驻转讜讞 诇讗讬爪讟讜 诇讗 谞注砖讛 讗诇讗 诇讛讻谞讬住 讗转 讛讗讜专讛 诪讻讬讜谉 砖讗讬谉 诇讜 讞讝拽讛 讗讬谉 诪讘讬讗 讗转 讛讟讜诪讗讛, 讜讻转讘 注诇讬讜 讛专诪讘"谉 讝"诇: 讗讬谉 驻讬专讜砖讜 讘专讜专, 讗讘诇 诇诪讚谞讜 诪讻讗谉 砖砖讬注讜专 讞诇讜谉 讛注砖讜讬 诇讗讜专讛 诇注谞讬谉 讞讝拽讛 讻砖讬注讜专讜 诇讟讜诪讗讛, 讜讗祝 注诇 驻讬 砖讗诪专讜 讻诇 砖讛讜讗 驻讞讜转 诪讻讗谉 讗讬谉 讝讛 讞诇讜谉. 注讚 讻讗谉. 讜讘讜讚讗讬 诪爪讗谞讜 讻诇 砖讛讜讗 砖讬砖 诇讜 砖讬注讜专, 讻诪讜 砖讗诪专讜 讘注讬专讜讘讬谉 (驻, 讗) 讜爪专讬讱 诇讛讙讘讬讛讜 诪谉 讛拽专拽注 讻诇 砖讛讜讗, 讜讻诪讛 讟驻讞. 讜讘驻专拽 专讗砖讬转 讛讙讝 (讞讜诇讬谉 拽诇讛, 讗) 讗诪专讬谞谉 讞诪砖 专讞诇讜转 讙讜讝讝讜转 讻诇 砖讛谉 讞讬讬讘讜转 讘专讗砖讬转 讛讙讝, 讜讗诪专讬谞谉 讻诪讛 讻诇 砖讛谉, 诪谞讛 讜诪谞讛 讜驻专住. 讜讗讬讝讛讜 讞诇讜谉 讛注砖讜讬 诇讗讜专讛, 砖讛讜讗 爪专 诪讘讞讜抓 讜专讞讘 诪讘驻谞讬诐. 讜诪住转讘专讗 讚讬砖 诇讜 诪诇讘谉, 讛讗 讗讬谉 诇讜 诪诇讘谉 讗讬谞讜 讗诇讗 讻讞讜专 砖讗讻诇转讜 诪诇讞转 讗讜 砖讞专专讜讛讜 注讻讘专讬诐. 讜讻讘专 讻转讘转讬 诇诪注诇讛 讚讘转讜住驻转讗 砖谞讬谞讜 砖讗驻讬诇讜 讛爪讜专讬 讗讬谉 诇讜 讞讝拽讛 讗诇讗 讻砖讬砖 诇讜 诪诇讘谉 讗讜 爪讜专转 驻转讞 讜讛讜讗 讛讚讬谉 讜讛讜讗 讛讟注诐 讻砖注砖讜讬 诇讗讜专讛.
讜讻转讘 讛专诪讘"诐 讝"诇 (讛诇' 讟讜诪讗转 讛诪转 驻讬"讚 讛诇"讛): 讞诇讜谉 讛注砖讜讬 诇讗讜专讛 讛讜讗 砖讗讬谉 注诇讬讜 转拽专讛 讗诇讗 讙诇讜讬 讛讜讗 诇砖诪砖. 讜讻转讘 专"讞 讝"诇: 讞诇讜谉 讛注砖讜讬 诇讗讜专讛 注砖讜讬 诇讬讻谞住 诪诪谞讜 讗讜专 讘诪拽讜诐 讗驻诇, 讜专"砖 讝"诇 驻讬专砖, 讚讞诇讜谉 讛注砖讜讬 诇讗讜专讛 讛讬讬谞讜 砖讗讬谉 诇讜 讗讜专讛 诪诪拽讜诐 讗讞专 讗诇讗 诪讻讗谉. 讜讻谉 讚注转 讛专诪讘"诐 讝"诇. 讜讙诐 讛专讗讘"讚 讝"诇 讻转讘 讻谉: 诇讗讜专讛 讗驻讬诇讜 讻诇 砖讛讜讗 讬砖 诇讜 讞讝拽讛, 诪驻谞讬 砖讛讘讬转 讗驻诇 讜讗讬谉 诇讜 讗讜专讛 讻讬 讗诐 诪砖诐, 讘讜讚讗讬 转砖诪讬砖讜 拽讘讜注 讗爪诇讜. 注讚 讻讗谉. 讗祝 注诇 驻讬 砖讗诪专谞讜 砖注讬拽专 砖诪讜注转谞讜 讘讞诇讜谉 讛爪讜专讬, 讜诪讬谞讛 讚讗驻讬诇讜 注砖讜讬 诇讗讜专讛 讻诇 砖讛讜讗 诇诪注诇讛 诪讗专讘注 讗诪讜转, 专讗讬转讬 讻诇 诪拽讜诪讜转 讛讗专抓 讛讝讗转 谞讜讛讙讬诐 注诇 驻讬 驻讬专讜砖讜 砖诇 专讘讬谞讜 转诐 讝"诇, 讜讗驻讬诇讜 诇诪注诇讛 诪讗专讘注 讗诪讜转 讬砖 诇讜 讞讝拽讛 讻诇 砖讛讜讗 注砖讜讬 诇讗讜专讛.
讻讘专 讻转讘谞讜 诇诪注诇讛 砖讞诇讜谉 讝讛 讛砖谞讜讬 讘诪砖谞转谞讜 讛讬讬谞讜 讞诇讜谉 讛注砖讜讬 诇讝讜谉 讘讜 讗转 注讬谞讬讜 讜诇讚讘专 注诐 砖讻谞讬讜 讜讜砖讗讬谉 讘讜 讛讬讝拽 专讗讬讛 讛讗 讗诐 讬砖 讘讜 讛讬讝拽 专讗讬讛 讗讬谉 诇讜 讞讝拽讛, 讜讻讚注转 讛专讘 讗诇驻住讬 讝"诇. 讜讻讘专 驻讬专砖转讬 砖诪讜注转谞讜 注诇 讚专讱 讝讛. 讜砖诇讗 讻讚讘专讬 讛专讗"诐 讝"诇. 讜注讬"诇 砖讗驻讬诇讜 谞转谉 诇讜 专砖讜转 诇驻讜转讞讜 注诇 讞爪讬专讜 讬讻讜诇 讛讜讗 诇讗讞专 诪讻讗谉 诇诪讞讜转 讘讜, 诪砖讜诐 讚讗诪专 诇讬讛 住讘讜专 讛讬讬转讬 诇拽讘诇 讜注讻砖讜 讗讬谞讬 讬讻讜诇 诇拽讘诇, 讜讻诪讜 砖讗诪专讜 讘讬专讜砖诇诪讬 讙讘讬 诪砖谞转谞讜 讚讞谞讜转 砖讘讞爪专 讬讻讜诇 诇注讻讘 讜诇讜诪专 诇讜 讗讬谞讬 讬讻讜诇 诇讬砖谉 诪拽讜诇 讛谞讻谞住讬诐 讜讛讬讜爪讗讬谉, 讜讻诪"砖 砖诐. 讜讛专诪讘"谉 讝"诇 讛讜住讬祝 讘讛 讚讘专讬诐 讚讗驻讬诇讜 讻讬 诪讞诇 讛谞讬讝拽, 讻讬讜谉 讚讜讚讗讬 讗住讜专 讛讜讗 诇诪讝讬拽 诇讛讝讬拽讜 讘专讗讬讛 讜诇讛住转讻诇 讘讜 诇讚注转, 讜讗讬谉 讗讚诐 讬讻讜诇 诇讬讝讚讛专 讘讻讱 诇注诪讜讚 讻诇 讛讬讜诐 讘注爪讬诪转 注讬谞讬诐, 注诇 讻专讞讬谞讜 谞讗诪专 诇讝讛 住转讜诐 讞诇讜谞讱 讜讗诇 转讞讟讗 转讚讬专, 讜讝讛讜 讟注诪诐 砖诇 讙讗讜谞讬诐 讝"诇 砖讚谞讜 讘专讬讘讜讬 讛讚专讱 砖讗讬谉 诇讜 讞讝拽讛, 诪驻谞讬 砖讛讜讗 爪注专 讘讙讜祝, 讻注谞讬谉 砖砖谞讬谞讜 讗讬谉 讬讻讜诇 诇讬砖讜谉 诪拽讜诇 讛谞讻谞住讬谉 讜讛讬讜爪讗讬谉, 讚讗诪专 住讘讜专 讛讬讬转讬 诇拽讘诇 讜注讻砖讜 讗讬谞讬 讬讻讜诇 诇拽讘诇, 讜讻诪讜 砖讗诪专讜 讘讬专讜砖诇诪讬. 注讚 讻讗谉.





讛诪讗讬专讬

爪谞讜专 讛诪拽诇讞 诪讙讙讜 砖诇 专讗讜讘谉 诇讞爪专讜 砖诇 砖诪注讜谉 讜讘讗 讘注诇 讛讙讙 诇住转讜诐 讗转 讛爪谞讜专 讗讜 诇注拽专讜 讘注诇 讞爪专 诪注讻讘 注诇讬讜 讜讗祝 讛讜讗 讗讜诪专 诇讜 讻砖诐 砖讛讞讝拽转 注诇 讞爪专讬 诇讛讬讜转 诪讬诪讬讱 谞砖驻讻讬谉 讘讛 讻讱 讛讞讝拽转讬 注诇 讙讙讱 诇讛讬讜转 讻诇 诪讬诪讬讜 砖诇讬 讜讬专讗讛 诇讬 砖讗诐 专爪讛 讘注诇 讛讙讙 诇拽爪专 讗讜 诇砖谞讜转 讗祝 诇专讜讞 讗讞转 讗讬谉 砖讜诪注讬谉 诇讜 砖讗驻砖专 砖讘讬专讬讚转诐 讘诪拽讜诐 讝讛 谞讜讞 诇讜 讬讜转专 诪讛 砖讗讬谉 诇讜诪专 讘讘注诇 讛讙讙 讗爪诇 讘注诇 讛讞爪专 讜讙讚讜诇讬 讛诪讞讘专讬诐 讻转讘讜讛 讘讛驻讱 讻诪讜 砖讘讬讗专谞讜 讜拽爪转 专讗讬讛 诇讚讘专讬讛诐 诪讛 砖讗诪专讜 讜讘讗 讘注诇 讛讙讙 诇住转诪讜 砖谞专讗讛 砖讗讬谉 讛诇讛 诪注讻讘 注诇讬讜 讗诇讗 讛住转讬诪讛 讜讘谞专讘讜谞讛 讛讬讛 诪注砖讛 讘讚讘专 讝讛 砖专爪讛 讘注诇 讛讙讙 诇讛讙讘讬讛 讗转 讙讙讜 讜讚谞讜 讘讛 砖讗诐 讬专爪讛 诇讛讞讝讬专 讛住诇讜谉 讗讬谞讜 专砖讗讬 砖讗诐 谞砖转注讘讚 讝讛 诇诪讬诐 讛讬讜专讚讬诐 诪诪拽讜诐 谞诪讜讱 讗讬谞讜 诪砖转注讘讚 诇讬讜专讚讬诐 诪诪拽讜诐 讙讘讜讛 讗讘诇 讗诐 专爪讛 诇拽诇讟诐 讘转讜讱 砖诇讜 专砖讗讬 砖讗讬谉 讗讜诪专讬诐 诇讚讬讚讬 拽谞讜 诇讬 诪讬讗 讚讗讬讙专讱 讗诇讗 讻诇 讝诪谉 砖讬讛讗 讗讜转讜 讛讙讙 注诇 注诪讚讜 讗讘诇 砖讬注讻讘谞讜 讘谞讬谞讜 诇讗 讗讗"讻 讬砖 讬讜转专 拽诇拽讜诇 诇讞爪专 讘讘谞讬谉 讝讛 诪爪讚 讬专讬讚转 讛诪讬诐 讜讗祝 讝讜 讻诇 砖专讜爪讛 诇拽诇讜讟 诪讬诪讬讜 讘砖诇 注爪诪讜 讗讬谉 讛诇讛 诪注讻讘 讘谞讬谞讜 讗诇讗 讗讜诪专讬诐 诇讜 讘讜谞讛 讜讘专讜专 诇讱 讗诐 转专爪讛 讘讬专讬讚转 讛诪讬诐 讗讜 讬拽诇讟诐 讘砖诇 注爪诪讜 讜讛专讘讛 讞诇拽讜 诇讜诪专 砖专砖讗讬 诇讛讙讘讬讛 讜诇拽讘讜注 砖诐 爪谞讜专讜 砖诪讗讞专 砖谞砖转注讘讚 诇谞诪讜讱 谞砖转注讘讚 诇讙讘讜讛 讜诇讗 谞注谞讜 讜诪"诪 讗谞讬 讞讜讻讱 诇讜诪专 讻谉 讜诪讚讬谉 讗讞讝讬拽 诇讛讜讚专讬 讗讞讝讬拽 诇讻砖讜专讬 讜讻谉 讗讞讝讬拽 诇谞讜讟驻讬 讗讞讝讬拽 诇砖讜驻讻讬 讜讻谉 讗讬专注 诇砖诐 讘讗讞讚 砖讻谞住 诇转讜讱 砖诇讜 讜讛讬讛 诇讜 爪谞讜专 诪拽诇讞 诇讞爪专 讞讘专讜 讜讛讬讛 讘注诇 讛讞爪专 专讜爪讛 诇讘谞讜转 住诪讜讱 诇讻讜转诇 讜诇拽讘诇 诪讬诪讬讜 注诇 讘谞讬谞讜 讜讛诇讛 讟讜注谉 诪讗讞专 砖讻诇 讛讻讜转诇 砖诇讬 讗谞讬 讗砖驻讬诇谞讛 讛讬讜诐 讜诪讞专 讜讘谞讬谉 砖诇讱 讬注讻讘 讗转 讛诪讬诐 讜讚谞讜 讘讛 砖专砖讗讬 诇讘谞讜转 砖诇讗 讛讞讝讬拽 讘拽讘诇转 诪讬诪讬讜 讘讻讚讬 砖讬注讻讘 诇讝讛 讘谞讬谉 讛讜讗讬诇 讜讘讘谞讬谉 讝讛 讗讬谉 注讻讜讘 诇讬专讬讚转 诪讬诐 砖诇 注讻砖讜:



讝讛 砖讗诪专讜 砖讘注诇 讛讞爪专 讬讻讜诇 诇讘谞讜转 转讞转 讛诪讝讞讬诇讛 讛讬讗讱 讗讬谉 讛诇讛 诪讜讞讛 诪讚讬谉 讚讜讜砖讗 讛谞讝讻专 讘驻专拽 砖谞讬 讜讛注诪讬讚讜讛 讘诪专讝讘 讗专讜讱 讬讜转专 诪讗专讘注 讗诪讜转 讗讜 砖讘谞讛 诪谉 讛爪讚 讜诪砖讜诐 讝拽讬驻转 住诇诐 讗讬谉 爪专讬讱 讛专讞拽讛 砖讛专讬 讬讻讜诇 诇讝拽驻讛 诪讻讗谉 讜诪讻讗谉 讜讻谉 砖讗祝 讛讜讗 讗讬谉 诇讜 讞诇拽 讘讞爪专 讜讗讬谞讜 讬讻讜诇 诇讬讻谞住 诇讞爪专 诇讝拽讬驻转 住诇诐 讗讜 砖诪讗 讘注讬专 讬砖谞讛:



讚讘专讬诐 砖讛讝讻专谞讜 讘诪砖谞讛 讝讜 讜讘诪讛 砖转讞转讬讛 讗祝 讛诐 讘讻诇诇 讚讬谞讬 诪砖谞讛 砖诇驻谞讬讛 砖诇讚注转 讛讙讗讜谞讬诐 驻讬专讜砖讛 讘讞讝拽转 诪讞讬诇讛 讻讙讜谉 专讗讛 讜砖转拽 讜诇讚注转 讞讻诪讬 讛爪专驻转讬诐 讘讟注谞讛 讜讗讞专 砖诇砖 讜讬砖 砖讜讗诇讬谉 诇讚注转 讛讙讗讜谞讬诐 讘讝讜 砖诇 爪讬谞讜专 讛诪拽诇讞 讛讬讗讱 讘注诇 讛讞爪专 讬讻讜诇 诇讘讗 讘讛 诪爪讚 诪讞讬诇讛 讜讛诇讗 讛讜讗 讛讬讛 讛谞讬讝讜拽 讜讞讘专讜 讗讬谞讜 谞讬讝讜拽 讜诪讛 注谞讬谉 诇诪讞讬诇转讜 讜砖诪讗 讟注谞讛 讗讜 讛讜讗 砖讗讜诪专 诇讜 注诇 讚注转 讻谉 诪讞诇转讬 讜谞转专爪讬转讬 讛讜讗讬诇 讜诇讗 讛转谞讬转 诇住诇拽讛 讻诇 讝诪谉 砖转专爪讛:



讛诪砖谞讛 讛转砖讬注讬转 讜讛讻讜谞讛 讘讛 讻讻讜谞转 诪讛 砖诇驻谞讬讛 讜谞讻诇诇转 讘注谞讬谞讬 讛诪讞诇拽转 砖谞讞诇拽讜 讙讗讜谞讬 住驻专讚 注诐 专讘谞讬 爪专驻转 讘讞讝拽转 讛谞讝拽讬诐 讻诇 讛讚专讱 砖讘讬讗专谞讜 讜讗诪专 注诇 讝讛 住讜诇诐 讛诪爪专讬 讗讬谉 诇讜 讞讝拽讛 讜诇爪讜专讬 讬砖 诇讜 讞讝拽讛 讞诇讜谉 讛诪爪专讬转 讗讬谉 诇讛 讞讝拽讛 讜诇爪讜专讬转 讬砖 诇讛 讞讝拽讛 讗讬讝讜 讛讬讗 讞诇讜谉 讛诪爪专讬转 讻诇 砖讗讬谉 专讗砖讜 砖诇 讗讚诐 讬讻讜诇 诇讬讻谞住 诇转讜讻讛 专' 讬讛讜讚讛 讗讜诪专 讗诐 讬砖 诇讛 诪诇讘谉 讗注"驻 砖讗讬谉 专讗砖讜 砖诇 讗讚诐 讬讻讜诇 诇讬讻谞住 讘转讜讻讛 讛专讬 讝讜 讞讝拽讛 讗诪专 讛专"诐 讜讗诪专讜 讘讞诇讜谉 讜讘住诇诐 讬砖 诇讜 讞讝拽讛 讜讗讬谉 诇讜 讞讝拽讛 讛讜讗 讻讬 讻砖驻转讞 讗讜转讜 讞诇讜谉 讗讜 讛注诪讬讚 讗讜转讜 住诇诐 讻砖讗诪专谞讜 讗讬谉 诇讜 讞讝拽讛 讜讗讬谞讜 讬讻讜诇 诇讜诪专 讻讘专 讛讞讝拽转讬 讜诇讗 转驻住讚 驻注诇转讬 讗讘诇 讬砖 专砖讜转 诇讞讘专讜 诇讘谞讜转 讗讜转讜 住诪讜讱 诇讞诇讜谉 讻砖讛讜讗 讛讞诇讜谉 诪爪专讬 讜诇讛住讬专 讗讜转讜 住诇诐 诪爪专讬 讜讻砖讗诪专谞讜 讬砖 诇讜 讞讝拽讛 诇讗 讬讘谞讛 讞讘专讜 住诪讜讱 诇讗讜转讜 讻讜转诇 注讚 砖讬专讞讬拽 讻诪讜 砖拽讚诐 讜诪诇讘谉 讛讜讗 讘谞讬谉 注砖讜讬 诪讘讞讜抓 讻注讬谉 诪砖拽讜祝 诪诇诪讟讛 讜诪诇诪注诇讛:



讗诪专 讛诪讗讬专讬 住诇诐 讗讬谉 诇讜 讞讝拽讛 讗讘诇 讛爪讜专讬 讬砖 诇讜 讞讝拽讛 讜驻讬专砖讜 讘讙诪' 住诇诐 讛诪爪专讬 住诇诐 拽讟谉 砖讗讬谉 诇讜 讗专讘注讛 讞讜讜拽讬诐 讜讻诇 砖讬砖 诇讜 驻转讞 砖注诇讬讬转讜 讘讗讜讬专 讞爪专讜 讗讜 砖讚讛讜 砖诇 讞讘专讜 讜谞诪诇讱 诇讬讻谞住 讘讘讬转讜 诪转讜讻讛 讛注诪讬讚 讛住诇诐 讘讞爪专讜 砖诇 讞讘专讜 讗讜 砖讚讛讜 讗讬谉 诇讜 讞讝拽讛 砖讛专讬 讝讛 讗讜诪专 讜转讜讱 砖讛讜讗 讚讘专 诪讜注讟 讜讗讬谞讜 诪讝讬拽 诇讗 讞砖砖转讬 诇诪讞讜转 讜诪注转讛 讻诇 讝诪谉 砖讬专爪讛 讘注诇 讛讞爪专 诇讘谞讜转 讘爪讚 讛住诇诐 讜诇讘讟诇 转砖诪讬砖讜 注讜砖讛 讜讙讚讜诇讬 讛诪讞讘专讬诐 讻转讘讜 砖诪讗讞专 砖讗讬谉 诇讜 讘讛 讞讝拽讛 讗讬谞讜 讬讻讜诇 诇诪谞注讜 诪诇讛注诪讬讚讛 砖讛专讬 讗讜诪专 诇讜 讗讬谉 注诇讬讱 讘讝讛 讛驻住讚 讜谞专讗讛 砖讗诪专讜讛 诪讻讞 诪讛 砖谞讗诪专 讻谉 讘讞诇讜谉 注诇 讛讚专讱 砖讬转讘讗专 讘讙诪' 讜讗讬谞讬 专讜讗讛 讚诪讬讜谉 诪讝讜 诇讝讜 讗诐 讗诪专讜 讘讞诇讜谉 砖讗讬谞讜 诪砖转诪砖 讘讙讜祝 讛拽专拽注 讬讗诪专讜 讘住诇诐 砖讛讜讗 诪砖转诪砖 讘讙讜祝 讛拽专拽注 讜诇讗 注讜讚 讗诇讗 砖讗祝 讘讞诇讜谉 讗讬谉 讛诇讻讛 讻谉 讻诪讜 砖讬转讘讗专 讞诇讜谉 讛诪爪专讬 讜讛讜讗 砖讗讬谉 专讗砖讜 砖诇 讗讚诐 讬讻讜诇 诇讬讻谞住 诇转讜讻讛 讗讬谉 诇讜 讞讝拽讛 讗祝 讛讜讗 讗讜诪专 诪讻讬讜谉 砖讗讬谉 讻讗谉 讛讬讝拽 专讗讬讛 诇讗 讞砖砖转讬 诇诪讞讜转 讜诇注讻讘 讘讬讚讜 讜讛专讬 讞讘专讜 讘讜谞讛 讻谞讙讚讜 诇讻砖讬专爪讛 讗诇讗 砖诪"诪 讗讬谞讜 讬讻讜诇 诇讻讜驻讜 诇住转诪讛 讛讜讗讬诇 讜诇讗 注讻讘 讘砖注转 诪注砖讛 讗讜 讘砖注讛 砖讬讚注 讜诇爪讜专讬 讜讛讜讗 砖专讗砖讜 砖诇 讗讚诐 讬讻讜诇 诇讬讻谞住 诇转讜讻讛 讛专讬 讝讜 讞讝拽讛 讛讜讗讬诇 讜讬砖 讻讗谉 讛讬讝拽 专讗讬讛 诪讻讬讜谉 砖讬讚注 讛谞讝拽 讜诇讗 诪讬讞讛 诪讞诇 讜讗讬谉 爪专讬讱 诇讜诪专 讗诐 住讬讬注 注诪讜 讗讜 讙诇讛 讚注转讜 讘诪讞讬诇讛 讜诪注转讛 讛专讬 讛讜讗 诪注讻讘 注诇讬讜 诪诇讘谞讜转 讻谞讙讚讜 注讜讚 专' 讬讛讜讚讛 讗讜诪专 讗诐 讬砖 砖诐 诪诇讘谉 专"诇 砖注砖讛 诇讛 驻爪讬诪讬谉 讗注"驻 砖讗讬谉 专讗砖讜 讬讻讜诇 诇讬讻谞住 讛专讬 讝讜 讞讝拽讛 讛讜讗讬诇 讜讘谞讬谉 拽讘讜注 专讗讛 讜砖转拽 诪讞诇 讜讗讬谉 讛诇讻讛 讻专' 讬讛讜讚讛 讗诇讗 讻转谞讗 拽诪讗:



讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讜诪讛 砖谞讻谞住 转讞转讬讛 讘讙诪专讗 讻讱 讛讜讗:



讝讛 砖讗诪专讜 注诇 讞诇讜谉 讛诪爪专讬 砖讗讬谉 诇讜 讞讝拽讛 讛讜讗讬诇 讜讗讬谉 专讗砖讜 砖诇 讗讬砖 讬讻讜诇 诇讬讻谞住 诇砖诐 讟注诐 讛讚讘专 诪驻谞讬 砖讗讬谉 讻讗谉 讛讬讝拽 专讗讬讛 讜诪"诪 讗诐 讛讬转讛 谞诪讜讻讛 讻诇 讻讱 砖讬砖 诪诪谞讛 专讗讬讛 诇专砖讜转 讞讘专讜 讘诇讗 讛讻谞住转 专讗砖讜 讜讛讜讗 讘转讜讱 讗专讘注 讗诪讜转 讬砖 诇讜 讞讝拽讛 讜讛专讬 讛讜讗 讬讻讜诇 诇诪讞讜转 讜诇注讻讘 讜诪讗讞专 砖诇讗 诪讬讞讛 讛讞讝讬拽 讜讗讬谉 讬讻讜诇 诇讘谞讜转 讻谞讙讚讜 讛讗 诇诪注诇讛 诪讗专讘注 讗诪讜转 讜讗讬谉 砖诐 讛讻谞住转 专讗砖 讗讬谉 诇讜 讞讝拽讛 讜讛专讬 讞讘专讜 讬讻讜诇 诇讘谞讜转 讻谞讙讚讜 诇讻砖讬专爪讛 讗诇讗 砖诪"诪 讬讻讜诇 讛讜讗 讬注讻讘讜 诪诇注砖讜转讜 讜诪诇驻转讞讜 讗诇讗 砖讗诐 诇讗 注讻讘 讗讬谞讜 讻讜驻讛讜 诇住转诪讜 讜讝讛讜 砖讛讜讗 讬讻讜诇 诇注讻讘讜 讘砖注转 注砖讬讬讛 讟注诐 讛讚讘专 砖讗祝 讛讜讗 讗讜诪专 诇讜 驻注诪讬诐 砖讗转讛 注讜诇讛 注诇 讛住驻住诇 讜专讜讗讛 讘讬 讛讗 讻诇 砖讬砖 砖诐 讘讻讚讬 讛讻谞住转 专讗砖 讗驻讬诇讜 讛讬转讛 讙讘讜讛讛 砖讘讙讘讜讛讜转 讜专讗讬讬转讛 讗讬谞讛 讗诇讗 注诇 讚专讱 讝专讜转 讜讘讝拽讬驻转 住诇诐 讬砖 诇讛 讞讝拽讛 讜讗讬谉 爪专讬讱 诇讜诪专 砖讬讻讜诇 诇诪讞讜转:



讛驻专砖 讝讛 砖讻转讘谞讜 讘讬谉 诇诪讟讛 诪讗专讘注 讗诪讜转 讜讘讬谉 诇诪注诇讛 诪讗专讘注 讗诪讜转 讞讻诪讬 讛爪专驻转讬诐 驻讬专砖讜讛讜 注诇 讞诇讜谉 讛爪讜专讬 讜诪驻专砖讬诐 砖诇诪注诇讛 诪讗专讘注 讗诪讜转 讗讬谉 诇讜 讞讝拽讛 砖诇讗 诇讘谞讜转 讻谞讙讚讜 讗诇讗 砖讬讻讜诇 诇诪讞讜转 讛讗 讞诇讜谉 讛诪爪专讬 讗讬谉 诇讜 讞讝拽讛 讜讗讬谉 讬讻讜诇 诇诪讞讜转 讗祝 诇诪讟讛 诪讗专讘注 讜讗祝 讙讚讜诇讬 讛诪驻专砖讬诐 讻转讘讜讛 讚专讱 讛讙讛讛 讜讻谉 讬砖 诪驻专砖讬诐 砖讻诇 砖讘讬讗专谞讜 砖讗讬谉 诇讜 讞讝拽讛 诇讗 住讜祝 讚讘专 诇讘谞讜转 讻谞讙讚讜 讗诇讗 讗祝 诇讻讜驻讜 砖讬住转讜诐 讜注讬拽专 讛讚讘专讬诐 诇驻讬 诪讛 砖讘讬专专讜 讛讙讗讜谞讬诐 讛讜讗 注诇 讛讚专讱 砖讻转讘谞讜:



讬砖 砖讜讗诇讬诐 诪讻讬讜谉 砖诇诪注诇讛 诪讗专讘注 讗诪讜转 讬讻讜诇 诇诪讞讜转 诪讞砖砖 住驻住诇 讝讛 砖讛讞讝讬拽 讘讞诇讜谉 注讚 砖讗讬谉 讞讘专讜 讬讻讜诇 诇讘谞讜转 讻谞讙讚讜 砖讻转讘谞讜 砖讚讬谞讜 诪诇诪讟讛 讜诪诇诪注诇讛 讜诪讻谞讙讚讜 讘讗专讘注 讗诪讜转 讛讬讗讱 诪住驻讬拽 诇讜 诇诪讟讛 讘讗专讘注 讗诪讜转 谞讞讜砖 诇住驻住诇 讜驻讬专砖讜 讛讟注诐 诪驻谞讬 砖讗讬谉 讚专讱 诇讛注诪讬讚 住驻住诇 注诇 讛讻讜转诇 讜讗谞讬 讗讜诪专 砖讘讝讜 讚讬讜 诇讝讛 砖讝讻讜 注诇讬讜 讘讞讝拽讛 砖讬注讻讘 讗转 讘谞讬谞讜 注讚 讻讚讬 砖诇讗 讬专讗讛 砖诐 诇讛讚讬讗 讜诇讗 诇讞讜砖 注诇讬讜 诇讞砖砖讜转 专讞讜拽讜转 讗讘诇 讝讛 砖讘讗 诇讛讞讝讬拽 讘诪讛 砖讗讬谞讜 诪谉 讛讚讬谉 诇讻转讞诇讛 专讗讜讬 诇讞讜砖 注诇讬讜 诪讻诇 爪讚:



讝讛 砖讘讬讗专谞讜 讘讞诇讜谉 讛拽讟谉 砖讬砖 讘讜 爪讚讚讬谉 砖讗讬谉 诇讜 讞讝拽讛 讚讜拽讗 讘砖注砖讜讬讛 诇驻转讞 讗讜 诇讬讻谞住 讘讛 讛专讜讞 讗讜 诇砖诪专 诪诪谞讛 讙谉 讗讜 驻专讚住 讜讻讬讜爪讗 讘讗诇讜 讗讘诇 讗诐 注砖讗讜 诇讗讜专讛 讻讙讜谉 砖讗谞讜 专讜讗讬谉 砖讗讬谉 砖诐 讗讜专讛 诪住驻拽转 讗诇讗 讘讝讜 讗驻讬诇讜 拽讟谉 砖讘拽讟谞讬诐 讛讞讝讬拽 讛讜讗讬诇 讜诇讗 诪讬讞讛 讘砖注转 诪注砖讛 讗讜 讘砖注讛 砖讬讚注 讜讗讬谉 讬讻讜诇 诇讘谞讜转 注讜讚 讻谞讙讚讛 讗诇讗 讘砖讬注讜专 讛专讗讜讬 诇讛专讞拽讛 注诇 讛讚专讱 砖讛转讘讗专 砖讻诇 砖注砖讗讜 诇讗讜专讛 讗祝 讝讛 讬讚讜注 砖诇拽讘讬注讜转 讛讜讗 谞注砖讛 讜诇讗 讛讬讛 诇讜 诇砖转讜拽:



诪诪讛 砖讻转讘谞讜 诇诪讚转 砖讛讬讝拽 专讗讬讛 讬砖 诇讜 讞讝拽讛 讜讗注"驻 砖讘专讗砖 讛诪住讻转讗 讬专讗讛 砖讗讬谉 诇讜 讞讝拽讛 注讚 砖讙讚讜诇讬 讛驻讜住拽讬诐 讚讞讜 讝讜 砖讘讻讗谉 诪驻谞讬 讗讜转讛 砖讘专讗砖 讛诪住讻转讗 讗讬谉 爪讜专讱 讘讻讱 讜砖转讬讛谉 讘讚讘讜专 讗讞讚 谞讗诪专讜 讜讻讘专 讻转讘谞讜 注讬拽专 讛注谞讬谉 砖诐 砖讻诇 砖注砖讛 诪注砖讛 讛诪讙讬注 诪诪谞讜 讛讬讝拽 专讗讬讛 讜专讗讛 讞讘专讜 讜砖转拽 讛讞讝讬拽 讜诪讛 砖讗诪专讜 砖诐 砖讗讬谉 诇讜 讞讝拽讛 诪驻谞讬 砖诇讗 注砖讛 诪注砖讛 讛讜讗 讜诪"诪 爪专讬讱 诇讘讗专 诇讚注转 讝讛 诪讛 砖谞讗诪专 讘住讜讙讬讗 讝讜 诪注砖讛 讘讗讞讚 砖驻转讞 讞诇讜谞讜转讬讜 诇讞爪专 讛砖转驻讬谉 讜讘讗 诪注砖讛 诇驻谞讬 专' 讬砖诪注讗诇 讜讗诪专 诇讜 讛讞讝拽转 讘讗讜 诇驻谞讬 专' 讞讬讬讗 讜讗诪专 诇讜 讬讙注转 讜驻转讞转 讬讙注 讜住转讜诐 讗诇诪讗 砖讗祝 讘诪注砖讛 讗讬谉 诇讜 讞讝拽讛 转讚注 砖讗讬谉 讛注谞讬谉 讗诇讗 砖讗讬谉 讞讝拽讛 注讚 砖讬转讘专专 讛讛讬讝拽 讜讝讛 诇讗 诪讬讞讛 注讚 砖专讗讛 讛讞诇讜谉 驻转讜讞 讜讛讬讛 住讘讜专 专' 讬砖诪注讗诇 诪讻讬讜谉 砖驻转讞 讜诇讗 诪讬讞讛 讛讞讝讬拽 讜讗诪专 诇讜 专' 讞讬讬讗 砖讗讬谉 讞讝拽讛 注讚 砖讬讛讬讛 讛讛讬讝拽 讘专讜专 诇讝讛 砖讛讙讬注 讛讗 诪讻讬讜谉 砖谞转讘专专 讜砖转拽 诪讞诇 讜讗讬谉 爪专讬讱 诇讜诪专 讗诐 讙诇讛 讚注转讜 讗讜 住讬讬注 注诪讜 讜讗注"驻 砖讘转诇诪讜讚 讛诪注专讘 驻讬专砖讜 讛讙注 注爪诪讱 砖讛讬讛 诪讜砖讬讟 诇讜 爪专讜专讜转 讻讘专 讘讬讗专谞讜 讛注谞讬谉 诇诪注诇讛 讘住讜讙讬讬转 讛诪砖谞讛 讛砖诇讬砖讬转 讜讙讚讜诇讬 讛诪驻专砖讬诐 驻讬专砖讜 砖讗讬谉 讞讝拽讛 讝讜 注讚 砖诇砖讬诐 讬讜诐 讜讝讛 砖讗诪专讜 讬讙注 讜住转讜诐 诪驻谞讬 砖讛讬讛 转讜讱 砖诇砖讬诐 讜讻讘专 讘讬讗专谞讜 砖讬砖 诪讬 砖讻转讘 讘讻讜诇谉 讞讝拽转 砖诇砖 讜讗讬谞讜 讻诇讜诐:



讛转讘讗专 诇诪讟讛 讙诐 讻谉 砖诪讬 砖讛讞讝讬拽 讘讞诇讜谉 注诇 讛爪讚讚讬谉 砖讘讬讗专谞讜 注讚 砖讗讬谉 讞讘专讜 讬讻讜诇 诇讘谞讜转 讻谞讙讚讜 讗诇讗 讘砖讬注讜专讬谉 砖讛讜讝讻专讜 讗诐 讘谞讛 讞讘专讜 讻谞讙讚讜 注讚 砖讛讗驻讬诇 讗讜 住转诐 讞诇讜谞讜 讜讘注诇 讞诇讜谉 专讜讗讛 讜砖讜转拽 诪讞诇 讗讬谉 讗讚诐 注砖讜讬 砖住讜转诪讬谉 讗讜专讜 讘驻谞讬讜 讜砖讜转拽 讜讙讚讜诇讬 讛诪驻专砖讬诐 谞讜转谞讬谉 砖讬注讜专 诇住转讬诪讛 诇讗诇转专 讜诇讘谞讬谉 讘诇讗 讛专讞拽讛 砖诇砖讬诐 讬讜诐 讜讻讘专 讘讬讗专谞讜 砖讬砖 诪讬 砖讻转讘 讘讻诇谉 讚讜拽讗 讘讟注谞讛 讜诇讗讞专 砖诇砖 讜讗讬谉 讚讘专讬讛诐 谞专讗讬谉:



讛诪砖谞讛 讛注砖讬专讬转 讜讛讻讜谞讛 讘讛 讻讻讜谞转 诪讛 砖诇驻谞讬讛 讜谞讻诇诇转 讘注谞讬谞讬 讗讜转讛 讛诪讞诇拽转 讘注爪诪讛 砖谞讞诇拽讜 讛诪驻专砖讬诐 讘讞讝拽转 讛谞讝拽讬诐 讜讗诪专 注诇 讝讛 讛讝讬讝 注讚 讟驻讞 讬砖 诇讛 讞讝拽讛 讜讬讻讜诇 诇诪讞讜转 驻讞讜转 诪讟驻讞 讗讬谉 诇讜 讞讝拽讛 讜讗讬谞讜 讬讻讜诇 诇诪讞讜转 讗诪专 讛专"诐 讜讝讬讝 讛讜讗 讛讘谞讬谉 讛讬讜爪讗 诪谉 讛讻讜转诇 诪拽讜专讜转 讜讗诐 讬砖 讘讜 讟驻讞 讬砖 诇讜 讞讝拽讛 讜讬讻讜诇 讘注诇 讛讝讬讝 诇诪谞讜注 诇讘注诇 讛讞爪专 讛住诪讜讱 诇讜 诇讘谞讜转 住诪讜讱 诇讗讜转讜 讛讝讬讝 砖诇讗 讬住讬专 讗讜转讜 讜讬讻谞讬住讛讜 讘讘谞讬谉 讜讗诐 讛讜讗 驻讞讜转 诪讟驻讞 讗讬谉 诇讜 讞讝拽讛 讜讘注诇 讛讝讬讝 讗讬谞讜 讬讻讜诇 诇诪谞讜注 诇讘注诇 讛讞爪专 诪诇讘谞讜转 讗讘诇 讘注诇 讛讞爪专 讬讻讜诇 诇诪谞讜注 诇讘注诇 讛讝讬讝 诇讛砖转诪砖 注诇讬讜 讻讚讬 砖诇讗 讬讘讬讟 讘讜 讘注转 砖诪砖转诪砖 诇砖诐 讜讻讘专 讘讬讗专谞讜 讻讬 诪注讬拽专讬 讚讬谞讬谞讜 讛讬讝拽 专讗讬讛 砖诪讬讛 讛讬讝拽 讜诪注拽专谞讜 讙诐 讻谉 讬砖 讞讝拽讛 诇谞讝拽讬谉 讝讜诇转讬 讛注砖谉 讜讛讗讘拽 讜讻讬讜爪讗 讘讛诐 讜讛专讬讞 讛谞讘讗砖 讜讘讻诇诇 讛谞讝拽讬谉 讬砖 诇讛诐 讞讝拽讛 讛讬讝拽 专讗讬讛 讜讗讬谉 爪专讬讱 讘讞讝拽讛 诇谞讝拽讬谉 砖诇砖 砖谞讬诐 讜讛讜讗 诪讛 砖讗诪专谞讜 讗讬谉 讚讬谉 讞讝拽讛 讘谞讝拽讬谉 讜讙诐 讻谉 诇讗 讛讬讛 讘讛诐 讞讝拽讛 诇讗诇转专 讗诇讗 讻砖讬注诪讜讚 讗讜转讜 讛谞讝拽 讻讚讬 砖讬讜讻诇 诇讜诪专 诇讗讜转讜 砖讛讜讝拽 讻讘专 谞转驻讬讬住转 讻讬讜谉 砖诇讗 诪讞讬转 注诇讬讜 讜诇驻讬讻讱 讻砖讬驻转讞 讗讚诐 讞诇讜谉 砖讗讬谉 专讗砖讜 砖诇 讗讚诐 讬讻讜诇 诇讬讻谞住 诪诪谞讜 诇诪注诇讛 诪讗专讘注 讗诪讜转 讗讬谉 诇讜 讞讝拽讛 诇驻讬 砖讬讗诪专 诇讞讘专讜 讛砖讻谉 讗讘诇 诇讗 谞转专爪讬转讬 诇讱 讗诇讗 诇讻讚讬 砖诇讗 讛讬讛 诇讬 讘讜 讛讝拽 讻讚讬 砖诇讗 转爪讬抓 注诇讬 讜诇驻讬讻讱 讗诐 讬专爪讛 诇讘谞讜转 讻谞讙讚 讗讜转讜 讞诇讜谉 讜诇住转讜诐 讗讜转讜 讛专砖讜转 讘讬讚讜 讜诇讗 讬讜讻诇 讘注诇 讛讞诇讜谉 诇诪谞注讜 诪诇驻转讜讞 讝讛 讛讞诇讜谉 诪转讞诇讛 讜讗驻讬诇讜 诇诪注诇讛 诪讗专讘注 讗诪讜转 诇驻讬 砖讬讗诪专 诇讜 转注诇讛 注诇 讻住讗 讜转讘讬讟 注诇讬 讜讗诐 讛谞讬讞讜 讜驻转讞 讗讬谉 诇讜 讞讝拽讛 讜讬砖 诇讜 专砖讜转 诇讘谞讜转 讻谞讙讚讜 讗讘诇 讗诐 讛讬讛 讛讞诇讜谉 诇诪讟讛 诪讗专讘注 讗诪讜转 讗讜 砖讛讬讛 讛讞诇讜谉 爪讜专讬转 讜讛讜讗 砖专讗砖讜 砖诇 讗讚诐 谞讻谞住 诪诪谞讛 讜讗驻讬诇讜 讛讬讛 诇诪注诇讛 诪讗专讘注 讗诪讜转 讗讜 砖驻转讞 诪诪谞讜 讞诇讜谉 诇讬讻谞住 讘讜 讛讗讜专 讜讗驻讬诇讜 讛讜讗 拽讟谉 诪讗讚 讜诇诪注诇讛 诪讗专讘注 讗诪讜转 讻诇 讗诇讛 讛砖诇砖讛 讞诇讜谞讜转 讬砖 诇讛诐 讞讝拽讛 讜讻讬讜谉 砖谞转驻讬讬住 砖诪注讜谉 诇专讗讜讘谉 诇讗 讬讜讻诇 砖诪注讜谉 诇讘谞讜转 讘住诪讜讱 诇讗讜转讜 讞诇讜谉 注讚 砖讬专讞讬拽 讗专讘注 讗诪讜转 讻诪讜 砖谞转讘讗专 讘驻专拽 砖诇驻谞讬 讝讛:



讗诪专 讛诪讗讬专讬 讛讝讬讝 注讚 讟驻讞 讬砖 诇讛 讞讝拽讛 驻讬专讜砖 讛专讬 砖讛讜爪讬讗 讝讬讝 诪转讜讱 讻讜转诇讜 诇讗讜讬专 讞爪专 讞讘专讜 住诪讜讱 诇讙讙 讻讚讬 诇转诇讜转 讘讜 讗讬讝讛 讚讘专 讗诐 讛讬讛 讛讝讬讝 诪砖讜注专 讘讟驻讞 诪专讜讘注 讬砖 诇讜 讞讝拽讛 讗讞专 砖专讗讛 讜诇讗 诪讬讞讛 讜讛专讬 讘注诇 讛讝讬讝 诪注讻讘 砖诇讗 诇讛讬讜转 讘注诇 讞爪专 讘讜谞讛 转讞转讬讜 讗诇讗 讘讻讚讬 砖诇讗 诇讘讟诇 转砖诪讬砖讜 讜讛讜讗 砖讬谞讬讞 诇讜 讙讜讘讛 注砖专讛 讗讜讬专 转讞转讬讜 讜讝讛讜 驻讬专讜砖 讜讬讻讜诇 诇诪讞讜转 诇驻讬 诪讛 砖讘讬讗专讜 讘讙诪' 讻诇讜诪专 讜讗讞专 砖讛讞讝讬拽 讬讻讜诇 诇诪讞讜转 砖诇讗 诇讘谞讜转 转讞转讬讜 讜讗讬谉 爪专讬讱 诇讜诪专 砖讗讬谉 讘注诇 讛讞爪专 讬讻讜诇 诇讻讜驻讜 砖讬住讬专讛讜 驻讞讜转 诪讟驻讞 诪专讜讘注 讗讬谉 诇讜 讞讝拽讛 讜讗讬谉 讬讻讜诇 诇诪讞讜转 驻讬专讜砖 砖诇讗 诇讘谞讜转 转讞转讬讜 砖讗祝 讝讛 讗讜诪专 诇讗 诇讛拽谞讜转讱 讗讜讬专 讞爪专讬 砖转拽转讬 讗诇讗 砖诇讗 讞砖砖转讬 注诇讬讜 讜诪"诪 讗讬谞讜 讻讜驻讛讜 诇讛住讬专讜 讗讞专 砖专讗讛 讜砖转拽 讛讗 诪"诪 讘转讞诇转 讛讜爪讗转讜 讗诐 讘讗 讘注诇 讞爪专 诇诪讞讜转 诪讜讞讛 讗驻讬诇讜 讘驻讞讜转 诪讟驻讞 讜讗驻讬诇讜 讘诪住诪专 讗讞讚 诪驻谞讬 砖讗讜诪专 诇讜 驻注诪讬诐 砖讘砖注讛 砖讗转讛 讘讗 诇转诇讜转 砖诐 讗讬讝讛 讚讘专 讗转讛 专讜讗讛 讘讞爪专 讜讗驻讬诇讜 讛讬讛 讗讜诪专 讝讛 砖诇讗 讬砖转诪砖 讘讜 讗诇讗 讘讛讞讝专转 驻谞讬诐 诪"诪 驻注诪讬诐 砖讛讜讗 谞讘注转 诪爪讚 砖讛讜讗 注讜诪讚 讘诪拽讜诐 讙讘讜讛 住诪讜讱 诇讗讜讬专 讛讞爪专 讜诪讝讚专讝 讘注爪诪讜 砖诇讗 诇讬驻讜诇 讜诪讞讝讬专 驻谞讬讜 诇讗讜讬专 讛讞爪专 讜诪注转讛 诇讗 谞讗诪专 讬讻讜诇 诇诪讞讜转 讜讗讬谉 讬讻讜诇 诇诪讞讜转 注诇 讘注诇 讛讞爪专 诇讘注诇 讛讙讙 讗诇讗 注诇 讘注诇 讛讙讙 诇讘注诇 讞爪专 讜讻谉 讛转讘讗专 讘讙诪专讗:



讝讛讜 讘讬讗讜专 讛诪砖谞讛 讜讻谉 讛诇讻讛 讜诪讛 砖谞讻谞住 转讞转讬讛 讘讙诪专讗 讻讱 讛讜讗:





讬讚 专诪"讛

专住讞. 转谞谉 讛诪讝讞讬诇讛 讬砖 诇讛 讞讝拽讛 讘砖诇诪讗 诇诪讗谉 讚讗诪专 讛谞讱 转专转讬 诇讞讬讬 讗诇讗 诇诪讗谉 讚讗诪专 诪讗讬 讛诪专讝讘 砖讗讬谉 诇讜 讞讝拽讛 砖讗诐 专爪讛 诇讘谞讜转 诪转讞转讬讛 讘讜谞讛, 诪讻诇诇 讚讙讘讬 诪讝讞讬诇讛 讚拽转谞讬 讬砖 诇讛 讞讝拽讛 砖讗诐 专爪讛 诇讘谞讜转 诪转讞转讬讛 讗讬谞讜 讘讜谞讛, 诪讗讬 谞驻拽讗 诇讬讛 诇讘注诇 讛诪讝讞讬诇讛 诪讬谞讛. 讛讻讗 讘诪讝讞讬诇讛 砖诇 讘谞讬谉 注住讬拽讬谞谉 讚讗诪专 诇讗 谞讬讞讗 诇讬讛 讚转讬转专注 讗砖讬转讗讬. 砖讗诐 讗讬谉 诇诪讬诐 专讬讜讞 诇讬专讚 诇讞爪专 讛谉 谞讘诇注讬谉 讘诪讝讞讬诇讛 注爪诪讛 砖讛讬讗 诪讙讜驻讜 砖诇 讻讜转诇 讜讛讻讜转诇 诪转专讜注注. 讗讘诇 讘诪讝讞讬诇讛 砖诇 注抓 讗讬谉 诇讛 讞讝拽讛 诇讻讱, 讗诇讗 讗诐 专爪讛 诇讘谞讜转 转讞转讬讛 讗驻讬诇讜 注讚 砖驻转 讛诪讝讞讬诇讛 讘讜谞讛, 砖讗讬谉 诇讞讜砖 砖诪讗 讬讘诇注讜 讛诪讬诐 讘诪讝讞讬诇讛, 砖讛专讬 砖诇 注抓 讛讬讗 讜讗讬谉 谞讘诇注讬谉 讘讛 讻诪讜 砖谞讘诇注讬谉 讘讘谞讬谉. 讜诇讗 注讜讚 讗诇讗 砖讗讬谞讛 诪讙讜驻讜 砖诇 讘谞讬谉 讜讛讬讗 讘讜诇讟转 讞讜抓 诇讘谞讬谉, 讜讗注"讙 讚诪讬讘诇注讬 讘讛 诪讬讗 诇讗 诪讬转专注讗 讗砖讬转讬讛 讘讛讻讬, 讛讬诇讻讱 诇讗 诪爪讬 诪注讻讬讘 注讬诇讜讬讛. 讜讻谉 讛诇讻转讗:



专住讟. 讗诪专 专讘 讬讛讜讚讛 讗诪专 砖诪讜讗诇 爪讬谞讜专 讛诪拽诇讞 诪讬诐 诇讞爪专 讞讘讬专讜 讜讘讗 讘注诇 讛讙讙 诇住转诪讜 讘注诇 讞爪专 诪注讻讘 注诇讬讜 诪"讟 讚讗诪专 诇讬讛 讻讬 讛讬讻讬 讚讗转 拽谞讬 诇讱 转专讘讬爪讗讬 诇诪砖讚讗 讘讬讛 诪讬讱 诇讚讬讚讬(讛) 谞诪讬 拽谞讜 诇讬 诪讬讗 讚讗讙专讱. 讻诇讜诪专 拽谞讬 诇讬 讗讬讙专讱 诇诪砖讚讗 诪讬讗 讚讬讚讬讛 诇转专讘讬爪讗讬. 讜拽讬讬诪讗 诇谉 讻讜讜转讬讛, 讚讛讗 专讘讬 讗讜砖注讬讗 讜专讘讬 讘讬住讗 拽讬讬诪讬 讻讜讜转讬讛, 讜专诪讬 讘专 讞诪讗 谞诪讬 拽诇住讬谞讛讜, 讗诇诪讗 讛讻讬 讛诇讻转讗:



专注. 讛专讬 讗诪专讜 住讜诇诐 诪爪专讬 讗讬谉 诇讜 讞讝拽讛 讛讬讻讬 讚诪讬 住讜诇诐 讛诪爪专讬 讗诪专讬 讚讘讬 专讘讬 讬谞讗讬 讻诇 砖讗讬谉 诇讜 讗专讘注讛 讞讜讜拽讬诐. 讜讛谉 诪注诇讜转 讛住讜诇诐:



专注讗. 讛专讬 讗诪专讜 讞诇讜谉 讛诪爪专讬转 讗讬谉 诇讛 讞讝拽讛 讗"专 讝讬专讗 诇诪讟讛 诪讚"讗 讬砖 诇讜 讞讝拽讛 讜讬讻讜诇 诇诪讞讜转. 讬砖 诇讜 讞讝拽讛 讻讚讬谉 (专"诇) 讞诇讜谉, 砖讗诐 专爪讛 讞讘讬专讜 诇讘谞讜转 讻谞讙讚讜 讗讜 诪谉 讛爪讚 爪专讬讱 诇讛专讞讬拽 讻讚讬谉 讻诇 讛讞诇讜谞讜转, 讜讗注"讙 讚讗讬谉 专讗砖讜 砖诇 讗讚诐 讬讻讜诇 诇讛讻谞住 讘转讜讻讜, 讻讬讜谉 讚诇诪讟讛 诪讚"讗 诪谉 讛拽专拽注 讛讜讗 谞讬讞讗 转砖诪讬砖转讬讛 讜讬讻讜诇 诇专讗讜转 诪诪谞讜 讘讻诇 注转, 讜讻讬讜谉 讚拽讘讬注讗 转砖诪讬砖转讬讛 讗讬转 诇讬讛 讞讝拽讛, 讚讗讬 诇讗讜 讚驻讬住讬讛 讗讬 谞诪讬 讗讞讬诇 讙讘讬讛 诇讗 讛讜讛 砖转讬拽 诇讬讛. 讜讬讻讜诇 诇诪讞讜转 讘讜 讞讘讬专讜, 砖诇讗 讬驻转讞谞讜 砖诐 诇讻转讞讬诇讛 诪砖讜诐 讛讬讝拽 专讗讬讛. 诇诪注诇讛 诪讚"讗 讗讬谉 诇讜 讞讝拽讛 讜讗讬谞讜 讬讻讜诇 诇诪讞讜转. 讗讬谉 诇讜 讞讝拽讛, 讚讻讬讜谉 讚诇讗 讞讝讬 诇诪讞讝讬 诪讬谞讬讛 讘讻诇 砖注转讗, 讜诇(讻)讗讜专讛 谞诪讬 诇讗 注讘讬讚 讻讚诪讬讘专专 诇拽诪谉, 诇讗 拽讘讬注讗 转砖诪讬砖转讬讛. 诇诪讗讬 讞讝讬, 诇注讬讜诇讬 讝讬拽讗, 诇讗讜 讻讜诇讛讜 讘转讬 讞讝讜 诇讻讜讬 讚讘讬 讝讬拽讗, 讜讗诪讟讜诇 讛讻讬 讗讬谉 诇讜 讞讝拽讛 讻讚讬谉 讛讞诇讜谞讜转 砖讬砖 诇讛谉 讞讝拽讛 诪诇诪注诇谉 讜诪诇诪讟谉, 讚诪爪讬 讘注诇 讞爪专 诇诪讬诪专 讻讬讜谉 讚讞讝讗讬 讚诇讗 注讘讚 诪讬诇转讗 讚拽讘讬注讜转讗 诇讗 诪讞讗讬 讘讬讛, 讚讗诪讬谞讗 诇转讜专转 注专讗讬 注讘讚讬讛 讜讚注转讬讛 诇住诇讜拽讬讛 讻讚驻专讬砖谞讗 讘诪转谞讬转讬谉 (诇注讬诇 住讬' 讬讗). 讜讗讬谞讜 讬讻讜诇 诇诪讞讜转 讘讜 讞讘讬专讜, 砖诇讗 讬驻转讞谞讜 诇讻转讞讬诇讛, 讚讻讬讜谉 讚诇诪注诇讛 诪讗专讘注 讗诪讜转 讛讜讗 诇讬讻讗 讛讬讝拽 专讗讬讛, 诪讗讬 讗讬讻驻转 诇讬讛.



讜专讘讬 讗诇注讗 讗诪专 讗驻讬诇讜 诇诪注诇讛 诪讗专讘注 讗诪讜转 讗讬谉 诇讜 讞讝拽讛 讜讬讻讜诇 诇诪讞讜转. 讜讛讗讬 讗驻讬诇讜 讚拽讗诪专 专讘讬 讗诇注讗, 诇讗讜 诪砖讜诐 住讬专讻讗 讚讗讬谉 诇讜 讞讝拽讛 讗讬爪讟专讬讻讗 诇讬讛, 讚诪砖诪注 讜讻诇 砖讻谉 诇诪讟讛 诪讗专讘注 讗诪讜转 讚讗讬谉 诇讜 讞讝拽讛, 讚讗诐 讻谉 讗讬驻讻讗 诪讬讘注讬 诇讬讛, 讗驻讬诇讜 诇诪讟讛 讚拽讘讬注讗 转砖诪讬砖转讬讛, 讗诇讗 讛讗讬 讗驻讬诇讜 诪砖讜诐 住讬专讻讗 讚讬讻讜诇 诇诪讞讜转 讛讜讗 讚讗讬爪讟专讬讻讗 诇讬讛, 讚诪砖诪注 讜讻"砖 诇诪讟讛 诪讚"讗 讚讬讻讜诇 诇诪讞讜转. 讜讛讻讬 拽讗诪专, 讗驻讬诇讜 诇诪注诇讛 诪讚"讗 讗注"驻 砖讗讬谉 诇讜 讞讝拽讛 诇注谞讬谉 讛专讞拽讛 讻讚讗诪专谉, 讗驻讬诇讜 讛讻讬 讬讻讜诇 诇诪讞讜转 讘讜 砖诇讗 讬驻转讞谞讜 诇讻转讞讬诇讛. 讜讚讻"注 讻讜驻讬谉 注诇 诪讚转 住讚讜诐, 讜讛讻讗 讛讬讬谞讜 讟注诪讬讛 讚专讘讬 讗诇注讗 讚讗诪专 诇讬讛 讝讬诪谞讬谉 讚诪讜转讘转 砖专砖讬驻讱 讜讬转讘转 讜拽讗 讚讜讬转 讘讬.



讜拽讬讬诪讗 诇谉 讻专讘讬 讗诇注讗 讚讛讛讜讗 讚讗转讗 诇拽诪讬讛 讚专讘讬 讗诪讬 砖讚专讬讛 诇拽诪讬讛 讚专讘讬 讗讘讗 讘专 诪诪诇 讗"诇 注讘讬讚 诇讬讛 讻专讘讬 讗诇注讗 讗诇诪讗 讛讻讬 讛诇讻转讗.



讜讛讗讬 驻诇讜讙转讗 讚专' 讝讬专讗 讜讚专' 讗诇注讗 诇讗 诪讬转讜拽诪讗 讗诇讗 讘讞诇讜谉 讛诪爪专讬 讻讚讗诪专谉, (讗诇讗) [讗讘诇] 讞诇讜谉 讛爪讜专讬 讗驻讬诇讜 诇诪注诇讛 诪讚"讗 讬砖 [诇讜] 讞讝拽讛 讚讜讜讚讗讬 诇转砖诪讬砖转讗 注讘讬讚 讜讻讬讜谉 讚拽讘讬注讗 转砖诪讬砖转讬讛 讗讬转 诇讬讛 讞讝拽讛. 讜诪诪讗讬 讚讻讬 驻诇讬讙讬 专讘讬 讝讬专讗 讜专讘讬 讗诇注讗 讘讞诇讜谉 讛诪爪专讬 驻诇讬讙讬, 讞讚讗 诪讚讗诪专讬谞谉 注诇讛 讗诪专 砖诪讜讗诇 讜诇(讻)讗讜专讛 讗驻讬诇讜 讻诇 砖讛讜讗 讬砖 诇讜 讞讝拽讛, 讚砖"诪 讚讛讗讬 讞诇讜谉 讚讗讬驻诇讬讙讜 讘讬讛 专讘讬 讝讬专讗 讜专讘讬 讗诇注讗 讘讞诇讜谉 讻诇 砖讛讜讗 讚诇讗 注讘讬讚 诇讗讜专讛 拽讗讬, 讜讛讬讬谞讜 讞诇讜谉 讛诪爪专讬. 讜转讜 讚讗讬 专讘讬 讗诇注讗 讗爪讜专讬 讚讬砖 诇讜 讞讝拽讛 拽讗讬, 诪讗讬 讚讜讞拽讬讛 诇诪讬诪专 讗驻讬诇讜 诇诪注诇讛 诪讚"讗 讗讬谉 诇讜 讞讝拽讛 讜讬讻讜诇 诇诪讞讜转, 讻讬 讛讬讻讬 讚驻诇讬讙 注诇讬讛 讚专' 讝讬专讗 讙讘讬 讗讬谞讜 讬讻讜诇 诇诪讞讜转 讚住"诇 诇专' 讗诇注讗 讚讬讻讜诇 诇诪讞讜转 讗诇诪讗 讞讝讬 诇诪讞讝讬 诪讬谞讬讛, 诇讬诪讗 谞诪讬 讚讬砖 诇讜 讞讝拽讛 讜讛讜讛 诪讬转讜拽诪讗 诇讬讛 诪转谞讬转讬谉 讚拽转谞讬 诇爪讜专讬 讬砖 诇讜 讞讝拽讛 砖驻讬专 讘讬谉 诇诪讟讛 诪讚"讗 讘讬谉 诇诪注诇讛 诪讚"讗. 讗诇讗 诪砖讜诐 讚讗诪爪专讬 拽讗讬, 讚诇讗 诪爪讬 诇诪讬诪专 诇诪注诇讛 诪讚"讗 讬砖 诇讜 讞讝拽讛, 讚讗"讻 讻诇 砖讻谉 诇诪讟讛 诪讚"讗, 讜讗"讻 诪转谞讬' 讚拽转谞讬 讞诇讜谉 讛诪爪专讬 讗讬谉 诇讜 讞讝拽讛 讛讬讻讬 诪砖讻讞转 诇讛, 诇讗 诇诪注诇讛 诪讚"讗 讜诇讗 诇诪讟讛 诪讚"讗. 讜转讜, 讗讬 讘讞诇讜谉 讛爪讜专讬 拽讗讬, 讗"讻 诇诪注诇讛 诪讚"讗 讗诪讗讬 讗讬谉 诇讜 讞讝拽讛, 讻讬讜谉 讚讞诇讜谉 讙讚讜诇 讛讜讗 讜注砖讜讬 诇转砖诪讬砖 诪讛 诇讬 诇诪注诇讛 诪讛 诇讬 诇诪讟讛, 讗注"驻 讚讘注诇 讞爪专 讗讬谞讜 谞讬讝拽 讛专讬 讘注诇 讛讞诇讜谉 谞讛谞讛 诪转砖诪讬砖讜, 讜讗诪讗讬 讗讬谉 诇讜 讞讝拽讛. 讗诇讗 讜讚讗讬 砖诪注 诪讬谞讛 讚讗诪爪专讬 拽讗讬.



讜诪谞讗 转讬诪专讗 讚讛讗讬 讬砖 诇讜 讞讝拽讛 讜讗讬谉 诇讜 讞讝拽讛 讚拽讗诪专讬谞谉 诇讗讜 诇讗讜拽讜诪讬讛 诇讞诇讜谉 讛讜讗 讜诇讗 诇讞讬讜讘讬讛 诇诪住转诪讬讛 讗诇讗 诇注谞讬谉 讛专讞拽讛 讛讜讗, 诪讚拽讗诪专 专' 讝讬专讗 诇诪注诇讛 诪讚"讗 讗讬谉 诇讜 讞讝拽讛 讜讗讬谞讜 讬讻讜诇 诇诪讞讜转, 讜讗讬 讛讗讬 讗讬谉 诇讜 讞讝拽讛 讚诪讬讞讬讬讘讬谞谉 诇讬讛 诇诪住转诪讬讛 讛讜讗 讗诪讗讬 讗讬谞讜 讬讻讜诇 诇诪讞讜转 诇讻转讞讬诇讛, 讛砖转讗 讘讚讬注讘讚 拽讗诪专转 讚讗讬谉 诇讜 讞讝拽讛 讜住转诪讬谞谉 诇讬讛, 诇讻转讞讬诇讛 诇讗 讻诇 砖讻谉.



讜诪谞讗 转讬诪专讗 讚讟注诪讗 讚讞诇讜谉 讛诪爪专讬 诇诪注诇讛 诪讗专讘注 讗诪讜转 讚讗讬谉 诇讜 讞讝拽讛 诪砖讜诐 讚诇讗讜 诇拽讘讬注讜转讗 注讘讬讚 讛讜讗, 讚讬诇诪讗 诪砖讜诐 讚诇讗 讘专讬专 讛讬讝拽 专讗讬讛 讚讬讚讬讛 诇讘注诇 讞爪专 讛讜讗, 讜诪爪讬 讗诪专 讗讬 讛讜讛 讘专讬专 诇讬 讛讬讝讬拽讬讛 诪注讬拽专讗 诇讗 讛讜讛 砖讘讬拽谞讗 诇讬讛, 讗讘诇 (诪爪专讬) [爪讜专讬] 讚讘专讬专 讛讬讝讬拽讬讛 讗讬转 诇讬讛 讞讝拽讛, 讚讗讬 诇讗讜 讚讗讞讬诇 讙讘讬讛 诪注讬拽专讗 诇讗 讛讜讛 砖讘讬拽 诇讬讛. 诇讗 住诇拽讗 讚注转讗, 讚讗诐 讻谉 诇专讘讬 讬讛讜讚讛 讚驻诇讬讙 讘讬谉 讬砖 诇讛 诪诇讘谉 诇讗讬谉 诇讛 诪诇讘谉, 诪讗讬 讟注诪讬讛, 讗讟讜 诪砖讜诐 讚讗讬转 诇讬讛 诪诇讘谉 讘专讬专 讛讬讝讬拽讬讛 讟驻讬. 讜注讜讚 讛讗 讚讗诪专 砖诪讜讗诇 讜诇讗讜专讛 讗驻讬诇讜 讻诇 砖讛讜讗 讛专讬 讝讜 讞讝拽讛, 讗讬 讟注诪讗 讚讞讝拽讛 诪砖讜诐 讚讛讗讬 讘专讬专 讛讬讝讬拽讗 讜讛讗讬 诇讗 讘专讬专 讛讬讝讬拽讗, 诇讗讜专讛 讗诪讗讬 讛讜讬 讞讝拽讛, 讗讟讜 诪砖讜诐 讚注讘讬讚 诇讗讜专讛 诪讟讬 诪讬谞讬讛 讛讬讝讬拽讗 讟驻讬. 讜讻讬 转讬诪讗 讛转诐 诇诪讟讛 诪讗专讘注 讗诪讜转 拽讗讬 讚谞驻讬砖 讛讬讝讬拽讬讛, 讗"讻 诪讗讬 讗讬专讬讗 诇讗讜专讛, 讻讬 诇讗 注讘讬讚 诇讗讜专讛 谞诪讬 讗讬转 诇讬讛 讞讝拽讛. 讗诇讗 讻讬 讗讬爪讟专讬讱 砖诪讜讗诇 诇讗砖诪讜注讬谞谉 诇诪注诇讛 诪讗专讘注 讗诪讜转 讗讬爪讟专讬讱, 讚讻讬 注讘讬讚 诇讗讜专讛 讗驻讬诇讜 讻诇 砖讛讜讗 讬砖 诇讜 讞讝拽讛 讻讚讘注讬谞谉 诇讘专讜专讛 讘讚讜讻转讛 (诇讛诇谉 住讬' 注专讘), 讜讗讬 诪砖讜诐 讚诇讗 注讘讬讚 讛讬讝讬拽讬讛 诇讗讜专讛 谞诪讬 讗诪讗讬 讬砖 诇讜 讞讝拽讛. 讜注讜讚 讗讬 讟注诪讗 讚诪爪专讬 诪砖讜诐 讚诇讗 讘专讬专 讛讬讝讬拽讬讛 诪注讬拽专讗 讚诇诪讞讬, 讗诐 讻谉 诇专讘讬 讝讬专讗 讻讬 讟注讬谉 诪注讬拽专讗 讚讘专讬专 诇讬讛 讛讬讝讬拽讬讛 讗诪讗讬 讗讬谞讜 讬讻讜诇 诇诪讞讜转. 讜注讜讚 讗讬 讟注诪讗 讚爪讜专讬 讚讗讬转 诇讬讛 讞讝拽讛 诪砖讜诐 讚讘专讬专 讛讬讝讬拽讬讛 讛讜讗, 讻诇 砖讻谉 讛讬讻讗 讚诇讗 讗转讬 诪讬谞讬讛 讛讝讬拽讗 讻诇诇 讚诇讬转 诇讬讛 讞讝拽讛, 讬爪讬讘讗 讘讗专注讗 讜讙讬讜专讗 讘砖诪讬 砖诪讬讗, 讚诪讗谉 讚注讘讬讚 讛讬讝讬拽讗 讗讬转 诇讬讛 讞讝拽讛 讜讚诇讗 注讘讬讚 讛讬讝讬拽讗 诇讬转 诇讬讛 讞讝拽讛, 讗讬转讙讜专讬 讗讬转讙讜专 诪专讬 讛讬讝讬拽讗 讘讛讬讝讬拽讬讛, 讗诐 讻谉 诪爪讬谞讜 讞讜讟讗 谞砖讻专. 讗诇讗 讜讚讗讬 砖诪注 诪讬谞讛 讚讟注诪讗 讚诪讬诇转讗 诪砖讜诐 讚诪爪专讬 诇讗 诪讜讻讞讗 诪讬诇转讗 讚诇拽讘讬注讜转讗 注讘讬讚, 讜诪爪讬 讘注诇 讞爪专 诇诪讬诪专 讗讬 讛讜讛 讬讚注谞讗 讚诇拽讘讬注讜转讗 注讘讚讬[讛] (讚)讛讜讛 诪讞讬谞讗 讘讬讛, 讜讗诇讜 爪讜专讬 讻讬讜谉 讚诪讜讻讞讗 诪讬诇转讗 讚诇拽讘讬注讜转讗 [注讘讚讬讛] 讗讬转 诇讬讛 讞讝拽讛 讚讗讬讘注讬 诇讬讛 诇诪讞讜讬讬. 讜诪讛讗讬 讟注诪讗 讙讜驻讗 讛讜讗 讚讗讬爪讟专讬讻讬谞谉 诇讗讜拽诪讬 讟注诪讬讛 讚专' 讗诇注讗 讚讗诪专 讙讘讬 诪爪专讬 讗驻讬诇讜 诇诪注诇讛 诪讗专讘注 讗诪讜转 谞诪讬 讬讻讜诇 诇诪讞讜转 诪砖讜诐 讛讬讝拽 专讗讬讛, 讚砖诪注转 诪讬谞讛 讚讗讬 诇讬转 讘讬讛 讛讬讝拽 专讗讬讛 讻诇诇 讗讬谞讜 讬讻讜诇 诇诪讞讜转, 讚讗讬 诪砖讜诐 讛讬讝拽 专讗讬讛 讛讗 诇讬转 讘讬讛 讛讬讝拽 专讗讬讛, 讜讗讬 诪砖讜诐 讚诇讗 转讛讜讬 诇讬讛 讞讝拽讛 讘讞爪专 讛讗 诇讬转 诇讬讛 讞讝拽讛, 讜讛讜讛 诇讬讛 讝讛 谞讛谞讛 讜讝讛 诇讗 讞住专, 讜拽讬讬诪讗 诇谉 讻讜驻讬谉 注诇 诪讚转 住讚讜诐 讻讚讗诪专讬谞谉 讘讛讚讬讗 讘砖诪注转讬谉.



讜砖诪注讬谞谉 诪讬谞讛 讚讛谞讬 诪讬诇讬 讛讬讻讗 讚诇讗 讙诇讬 讘注诇 讞诇讜谉 讗讚注转讬讛 讚诇拽讘讬注讜转讗 注讘讚讬讛, 讗讘诇 讛讬讻讗 讚讙诇讬 讗讚注转讬讛 讚诇拽讘讬注讜转讗 注讘讚讬讛 讬讻讜诇 讘注诇 讛讞爪专 诇诪讞讜讬讬 讘讬讛 讚诇讗 诇讞讝讬拽 注诇讜讬讛, 讜讗讬 诇讗 诪讞讬 讘讬讛 讜诇讗 诪诪讞讬 注讬诇讜讬讛 拽讬讬诪讗 诇讬讛 讞讝拽讛, 讚讛讗 诇讗 诪爪讬 诇诪讬诪专 诇讗 讛讜讛 讬讚注谞讗 讚诇拽讘讬注讜转讗 注讘讚讗. 讜讻讘专 讘专讬专谞讗 讘诪转谞讬' (诇注讬诇 住讬' 讬讗 讚"讛 讜讛砖转讗) 讚讻诇 讛讬讻讗 讚诇讗 注讘讬讚 诇讗讜专讛 讜拽讬讬诪讗 诇讬讛 讞讝拽讛 诇讬转 诇讬讛 讞讝拽讛 讗诇讗 诪诇诪注诇谉 讜诪诇诪讟谉 讚砖诇讗 讬爪讬抓 讜讬专讗讛 讜砖诇讗 讬注诪讜讚 讜讬专讗讛, 讗讘诇 诪讻谞讙讚谉 讚砖诇讗 讬讗驻讬诇 诇讗. 讜讗讬 拽砖讬讗 诇讱 诪讗讬 砖谞讗 讙讘讬 讞诇讜谉 讚讗驻讬诇讜 诇诪注诇讛 诪讗专讘注 讗诪讜转 讬讻讜诇 诇诪讞讜转 诪讟注诪讗 讚诪讜转讘转 砖专砖讬驻讱 讜讬转讘转 讜拽讗 讚讜讬转 讘讬, 讜诪讗讬 砖谞讗 讙讘讬 讻讜转诇 讞爪专 讚诇讗 诪讞讬讬讘讬谞谉 诇讬讛 诇诪讘谞讬讬讛 讗诇讗 注讚 讗专讘注 讗诪讜转 讜诇讗 讞讬讬砖讬谞谉 讚讬诇诪讗 诪讜转讘 讞讚 诪讬谞讬讬讛讜 砖专砖讬驻讗 讜讬转讬讘 讞讝讬 讘讬讛 讘讞讘专讬讛. 砖转讬 转砖讜讘讜转 讘讚讘专, 讞讚讗 讚砖讗谞讬 讞诇讜谉 讚讬讻讬诇 诇诪讞讝讬 诪讬谞讬讛 诇讘注诇 讞爪专 讜诇讗 诪爪讬 讘注诇 讞爪专 诇诪讞讜讬讬 讻讬 讛讬讻讬 讚诇讗爪讟谞注 诪讬谞讬讛, 讜讗诇讜 讞爪专 讻讬 诪讜转讬讘 砖专砖讬驻讗 讜讞讝讬 诇讬讛 诇讞讘专讬讛 讬讻讬诇 讞讘专讬讛 诇诪讞讜讬讬讛 讜诪爪讟谞注 诪讬谞讬讛. 讜注讜讚 讚讙讘讬 讞爪专 讻讬讜谉 讚注讚 讛砖转讗 讛讜讛 讗讬讻讗 讛讬讝拽 专讗讬讛 讚诪爪讜 讞讝讜 诇讛讚讚讬 讜讗驻讬诇讜 砖诇讗 讘讻讜谞讛, 讘讻讜转诇 讗专讘注 讗诪讜转 住讙讬讗 诇住诇讜拽讬 讛讬讝拽 专讗讬讛 讚砖诇讗 讘讻讜讜谞讛, 讚讗讬 讗诪专转 诇讬讞讜砖 诇讛讬讝拽 专讗讬讛 讘讻讜讜谞讛 讚讬诇诪讗 诪讜转讬讘 砖专砖讬驻讗 讚诪讬讻讜讜谉 诇诪讬讞讝讬, 讗讬谉 诇讚讘专 住讜祝, 讚讗讬 谞诪讬 注讘讚讬 讻讜转诇 讙讘讜讛 注砖专讬诐 讗诪讛 讗讬讻讗 诇诪讬讞砖 讚讬诇诪讗 诪讜拽讬 住讜诇诐 讙讘讜讛 注砖专讬诐 讗诪讛 讜拽讗讬诐 讜讞讝讬 诇讬讛. 讗讘诇 讙讘讬 讞诇讜谉 讻讬讜谉 讚注讚 讛砖转讗 诇讗 讛讜讛 诪爪讬 讞讝讬 诇讬讛 讻诇诇, 讻讬 讘注讬 讛砖转讗 诇诪驻转讞 讞诇讜谉 讚诪爪讬 讞讝讬 诇讬讛 诪讬谞讬讛 讗驻讬诇讜 诇诪注诇讛 诪注砖专讬诐 讗诪讛 诪爪讬 讻驻讬 诇讬讛. 讜讗驻讬诇讜 讛讻讬 诪讞讜讜专转讗 讻讚砖谞讬谞谉 诪注讬拽专讗, 讚讗讬 诇讛讗讬 砖讬谞讜讬讗 讘转专讗 拽砖讬讗 讻讜转诇 讞爪专 砖谞驻诇, 讚讗注"讙 讚讛讜讛 讙讘讬讛 讟讜讘讗 诇讗 诪爪讬 讻驻讬 诇讬讛, 讗诇讗 诪讞讜讜专转讗 讻讚砖谞讬谉 诪注讬拽专讗.



谞拽讬讟讬谞谉 讛砖转讗 讚讞诇讜谉 讛诪爪专讬 讚诇讗 注讘讬讚 诇讗讜专讛 讜讗讬转 讘讛 讛讬讝拽 专讗讬讛, 诇诪讟讛 诪讚"讗 讬砖 诇讜 讞讝拽讛 讗驻讬诇讜 诇注谞讬谉 讛专讞拽讛, 讜讚讜拽讗 诪诇诪注诇谉 诇诪讟谉, 讗讘诇 诪讻谞讙讚谉 讚砖诇讗 讬讗驻讬诇 讛讜讗 讻讬讜谉 讚诇讗 注讘讬讚 诇讗讜专讛 诇讗. 讜讬讻讜诇 诇诪讞讜转 讘讜 砖诇讗 讬驻转讞谞讜 诇讻转讞讬诇讛, 讘讬谉 诪讟注诪讗 讚讛讬讝拽 专讗讬讛 讘讬谉 诪讟注诪讗 讚诇讗 诇讞讝讬拽 注讬诇讜讬讛. 诇诪注诇讛 诪讗专讘注 讗诪讜转 讗讬谉 诇讜 讞讝拽讛 讻诇诇, 讜讗驻讬诇讜 讛讻讬 讬讻讜诇 诇诪讞讜转 讘讜 讘转讞讬诇讛 诪讟注诪讗 讚讛讬讝拽 专讗讬讛, 讻专讘讬 讗诇注讗. 讜诇爪讜专讬 讬砖 诇讜 讞讝拽讛, 讘讬谉 诇诪讟讛 诪讚' 讗诪讜转 讘讬谉 诇诪注诇讛 诪讗专讘注 讗诪讜转. 讜讚讜拽讗 诇讛专讞拽讛 讚诪诇诪注诇谉 讜诪诇诪讟谉 讻讚讗诪专谉. 讜讬讻讜诇 诇诪讞讜转 讘讜 砖诇讗 讬驻转讞谞讜 诇讻转讞诇讛, 讘讬谉 诪讟注诪讗 讚讞讝拽讛 讚诇讗 诇讞讝讬拽 注讬诇讜讬讛 讘讬谉 诪讟注诪讗 讚讛讬讝拽 专讗讬讛, 讚讛砖转讗 讘讞诇讜谉 讛诪爪专讬 讬讻讜诇 诇诪讞讜转 讜讗驻讬诇讜 诇诪注诇讛 诪讗专讘注 讗诪讜转, 讘爪讜专讬 诇讗 讻诇 砖讻谉. 讜讗驻讬' 爪讜专讬 谞诪讬 诇讗 讗诪专谉 讗诇讗 讚诇讗 讙诇讬 讗讚注转讬讛 讚诇拽讘讬注讜转讗 注讘讚讬讛, 讗讘诇 讛讬讻讗 讚讙诇讬 讗讚注转讬讛 讚诇拽讘讬注讜转讗 注讘讚讬讛, 讗讬 讬讚注 讘讬讛 讘注诇 讞爪专 讚讙诇讬 讗讚注转讬讛 讘讛讻讬 讜诇讗 诪讞讬 讘讬讛, 讗驻讬诇讜 诇诪注诇讛 诪讚' 讗诪讜转 讗讬转 诇讬讛 讞讝拽讛. 诇驻讬讻讱 讬讻讜诇 诇诪讞讜转 讻讬 讛讬讻讬 讚诇讗 诇讬讞讝讬拽 注讬诇讜讬讛. 讜讻讜诇讛讜 谞诪讬 诇讗 讗诪专谉 讗诇讗 讚诇讗 注讘讬讚 诇讗讜专讛, 讗讘诇 讛讬讻讗 讚注讘讬讚 诇讗讜专讛 讘讻讜诇讛讜 讬砖 诇讜 讞讝拽讛, 讗驻讬诇讜 诪讻谞讙讚谉 砖诇讗 讬讗驻讬诇, 讻讚讘注讬谞谉 诇诪讬诪专 拽诪谉 诪讚砖诪讜讗诇, 讜讻"砖 诪诇诪注诇谉 讜诪诇诪讟谉 砖诇讗 讬爪讬抓 讜讬专讗讛. 诇驻讬讻讱 讗注"驻 砖讗讬谉 讘讜 讛讬讝拽 专讗讬讛 讬讻讜诇 诇诪讞讜转 讘讜 讻讬 讛讬讻讬 讚诇讗 诇讞讝讬拽 注讬诇讜讬讛 讚讛讗 讛讝讬拽讬' 谞诪讬 讙讬专讬讛 讛讜讗 讻讚讘专讬专谞讗 讘驻专拽 诇讗 讬讞驻讜专 (诇注讬诇 讘讘讗 讘转专讗 讻讘,讘 住讬' 注讞).



讜砖诪注讬谞谉 诪讬谞讛 讚诇讗 砖谞讗 讞诇讜谉 讛诪爪专讬 讜诇讗 砖谞讗 讞诇讜谉 讛爪讜专讬, 诇诪讟讛 诪讗专讘注 讗诪讜转, 讜讛讜讗 讛讚讬谉 诇爪讜专讬 讗驻讬诇讜 诇诪注诇讛 诪讗专讘注 讗诪讜转, 讗讬转 诇讬讛 讞讝拽讛 讜诇讗 讬讻讬诇 讞讘专讬讛 诇讞讬讜讘讬讛 诇诪住转诪讬讛, 讚讗诐 讻谉 讛讬讻讬 诪讞讬讬讘讬谞谉 诇讬讛 诇讗专讞讜拽讬 诪讬谞讬讛. 讜砖"诪 讚讛讬讝拽 专讗讬讛 谞诪讬 讗讬转 诇讬讛 讞讝拽讛. 讜讛谞讬 诪讬诇讬 诇诪砖讘拽讬讛 诇讞诇讜谉 讛转诐, 讗讘诇 诇诪讬拽诐 讛转诐 讜诇注讬讜谞讬 诪讛 砖讘讞爪专 讞讘讬专讜 诇讗 拽讬诪讗 讘讬讛 讞讝拽讛, 讚诇讗 诪讞讝拽讬 讗讬谞砖讬 讘讛讻讬. 讜讚讜拽讗 讙讘讬 讞诇讜谉 讜讻讬讜爪讗 讘讜, 讚讗驻砖专 诇讗转讛谞讜讬讬 诪专讬讛 讘转砖诪讬砖转讛 讘诇讗 讗讬住讜专讗 讚讛讬讝拽 专讗讬讛, 讚诪讬诪谞注 讜诇讗 诪住转讻诇, 讗讘诇 讞爪专 讛砖讜转驻讬谉 砖讬砖 讘讛 讚讬谉 讞诇讜拽讛, 讗注"讙 讚讚讬讬专讬 讘讛讚讬 讛讚讚讬 讘诇讗 诪讞讬爪讛 讻诪讛 砖谞讬诐 诇讗 讛讜讬讗 讞讝拽讛, 讗讘诇 讻诇 讛讬讻讗 讚讘注讬 讞讚 诪讬谞讬讛讜 诪爪讬 讻讗讬祝 诇讬讛 诇讞讘专讬讛 诇诪讘谞讬 讻讜转诇 讘讗诪爪注, 讻讚讚讬讬拽讬谞谉 讘专讬砖 驻讬专拽讗 拽诪讗 (诇注讬诇 讙,讗) 讜讗讬 讛讬讝拽 专讗讬讛 砖诪讬讛 讛讬讝拽 诪讗讬 讗讬专讬讗 专爪讜 讗驻讬诇讜 诇讗 专爪讜 谞诪讬, 讜讗讜拽讬诪谞讗 讘讚诇讬转 讘讬讛 讚讬谉 讞诇讜拽讛, 诪讻诇诇 讚讗讬 讗讬转 讘讬讛 讚讬谉 讞诇讜拽讛 讗注"讙 讚讗讞讝讜拽 讚讚讬讬专讬 讛讻讬 诪爪讬 讻诇 讞讚 诪讬谞讬讬讛讜 诇诪讻驻讬讬讛 诇讞讘专讬讛 诇诪讘谞讬讬讛 诇讻讜转诇, 讚讻讬讜谉 讚诇讗 讗驻砖专 诇讬讛 诇讗砖转诪讜砖讬 讜诇讗 诇住转讻诇 诪注讬拽专讗 讻讬 讗讞讝讬拽 讘讗讬住讜专 讜讚讗讬 讛讜讗 讚讗讞讝讬拽 讜讗讬谉 讞讝拽讛 诇讗讬住讜专讬谉, 讻讚讘专讬专谞讗 讘驻专拽 讛砖讜转驻讬谉 (砖诐 住讬' 讻讛) 诪讛讗讬 讟注诪讗 讜诪讟注诪讗 讚拽讜讟专讗 讜讘讬转 讛讻住讗. 讜讛讜讗 讛讚讬谉 讙讘讬 驻转讞 讻谞讙讚 驻转讞, 讚讞讚 讟注诪讗 谞讬谞讛讜, 讜注讜讚 讚诪拽专讗 讚讬诇驻讬谞谉 讛讗讬 讗讬住讜专讗 诪讬谞讬讛 讘驻转讞 讻谞讙讚 驻转讞 拽讗讬. 讜讛讜讗 讛讚讬谉 讙讘讬 讙(讬)讙讬谉 讛注砖讜讬讬谉 诇讚讬专讛. 讜讗驻讬' 讙讘讬 讞诇讜谉 谞诪讬, 讻讬 讛讜讬讗 讞讝拽讛 讚讜拽讗 诇讗讞专 砖诇砖讬诐 讬讜诐, 讗讬 谞诪讬 讘转讜讱 砖诇砖讬诐 讬讜诐 讜讞讘专讬讛 讘讟讬谞讗, 讗讬 谞诪讬 注讘讬讚 讘讬讛 诪讬诇转讗 讗讞专讬转讬 讚拽讘讬注讜转讗. 讜讗讬讚讬 讜讗讬讚讬 讛讬讻讗 讚讗转讘专专 讚讞讝讬讬讛 讞讘专讬讛 讜砖转讬拽. 讜讗讬 诇讗 诇讗 讛讜讬讗 讞讝拽讛 注讚 砖诇砖 砖谞讬诐, 讚诪讙讜 讚讗讬 讘注讬 讗诪专 诇讬讛 讘专砖讜转讱 注讘讬讚谞讗 讜砖讟专讗 讛讜讛 诇讬 讜讗讬专讻住, 讻讬 讟注讬谉 讘专讬 诇讬 讚讞讝讬转 讜砖转拽转 诪讛讬诪谉, 讻讚讘专讬专谞讗 讘驻专拽讗 拽诪讗 (住讬' 谞讟 讚"讛 讜讻讜诇讛讜) 讜讘驻专拽 诇讗 讬讞驻讜专 (诇注讬诇 讘讘讗 讘转专讗 讻讘,讗 住讬' 驻讙). 讜讛讻讬谉 讚讬谞讗 谞诪讬 讙讘讬 诪专讝讘 讜诪讝讞讬诇讛 讜住讜诇诪讜转 讜讝讬讝讬谉 讜讻讬讜爪讗 讘讛谉.



讜诪住转讘专讗 讚讻讜诇讛讜 讛谞讬 讚拽讗诪专讬谞谉 讚诇讬转 诇讛讜 讞讝拽讛, 讻讙讜谉 讞诇讜谉 讛诪爪专讬 诇诪注诇讛 诪讗专讘注 讗诪讜转 讜讻讙讜谉 住讜诇诐 讛爪讜专讬, 诇讗 转讬诪讗 讛谞讬 诪讬诇讬 诇讗诇转专 讗讬 谞诪讬 诇讗讞专 砖诇砖讬诐, 讚讗讬讻讗 诇诪讬诪专 讻讬讜谉 讚诇讗 拽讘讬注讗 转砖诪讬砖转讬讛 诇讗 拽驻讬讚 讞讘专讬讛 注讬诇讜讬讛, 住讘专 诇讗 讗讚注转讗 讚拽讘讬注讜转讗 注讘讚讬讛 讜讻讬 诪注讻讬讘谞讗 注诇讬讛 住转讬诐 诇讬讛 诇讞诇讜谉 讜诪住诇讬拽 诇讬讛 诇住讜诇诐, 讗诇讗 讗驻讬诇讜 诇讗讞专 砖诇砖 砖谞讬诐 谞诪讬 诇讗 拽讬诪讗 诇讬讛 讞讝拽讛. 讚讘讛讚讬讗 讗诪专讬谞谉 讘专讬砖 驻专拽讬谉 (诇注讬诇 讘讘讗 讘转专讗 讻讟,讗) 讚讟注诪讗 讚砖诇砖 砖谞讬诐 诇讗讜 砖讬注讜专讗 讚拽驻讚讬 讗讬谞砖讬 讛讜讗 讗诇讗 诪砖讜诐 讚讟驻讬 诪转诇转 砖谞讬 诇讗 诪讝讚讛专 讗讬谞讬砖 讘砖讟专讬讛. 讜讗驻讬' 讘诪讗谉 讚拽驻讬讚 讬转专 诪讚讗讬 讻讙讜谉 讚讘讬 讘专 讗诇讬砖讬讘 讚讛讜讜 拽驻讚讬 讗驻讬诇讜 讗诪讗谉 讚讞诇讬祝 讗诪爪专讬讛讜 诇讗 拽讬讬诪讗 注诇讬讛 讞讝拽讛 讘驻讞讜转 诪砖诇砖 砖谞讬诐. 讗诇诪讗 讛讗讬 砖讬注讜专讗 讚砖诇砖 砖谞讬诐 讙讘讬 讞讝拽讛 诇讗讜 砖讬注讜专讗 讚拽驻讚讬 讗讬谞砖讬 讛讜讗 讗诇讗 砖讬注讜专讗 讚诪讝讚讛专 讗讬谞讬砖 讘砖讟专讬讛 讛讜讗. 讜讛讻讗 讻讬讜谉 讚诇讗 砖讬讬讱 讘讬讛 讛讗讬 讟注诪讗 讚讛讗 诇讗讜 诪讞诪转 讟注谞讛 拽讗转讬 讻讬 讛讬讻讬 讚诇讬诪讗 砖讟专讗 讛讜讛 诇讬讛 讜讗讬专讻住, 讗驻讬诇讜 讛讬讻讗 讚讗讞讝讬拽 讘讬讛 讛讻讬 砖诇砖 砖谞讬诐 诇讗 拽讬诪讗 诇讬讛 讞讝拽讛. 讜讚讜拽讗 讘讞讝拽讛 (砖讗讬谉) [砖讬砖] 注诪讛 讟注谞讛 拽讬讬诪讗 诇讬讛 讞讝拽讛 讘砖诇砖 砖谞讬诐, 讚讟驻讬 诪转诇转 砖谞讬 诇讗 诪讝讚讛专 讗讬谞讬砖 讘砖讟专讬讛 讜诪讗讬 讛讜讛 诇讬讛 诇诪注讘讚. 讜讻讬 转讬诪讗 讛讜讛 诇讬讛 诇讗讞讝讜拽讬 讘住讜诇诐 爪讜专讬 讜讘讞诇讜谉 爪讜专讬, 诪爪讬 讗诪专 诇讗 讗讬专爪讬 诇讬 讞讘专讗讬 诇讟驻讬 诪谉 讛讻讬谉.



讜讗讬 拽砖讬讗 诇讱 讛讗 讙讘讬 讞爪专 讛砖讜转驻讬谉 讚拽讗诪专讬谞谉 讚讗讛注诪讚讛 讻讚讬 诇讗 拽驻讚讬 讗讬谞砖讬 讗诪讞讬爪讛 拽驻讚讬, 讘讚讗讞讝讬拽 讘讬讛 砖诇砖 砖谞讬诐 注住拽讬谞谉 讜拽讗 讗转讬 诪讞诪转 讟注谞讛 讻讚讘专讬专谞讗 讘讚讜讻转讗 (诇注讬诇 讘讘讗 讘转专讗 谞讝,讗 住讬' 专谞讜), 讜讗驻讬诇讜 讛讻讬 讻讬讜谉 讚讗讛注诪讚讛 讻讚讬 诇讗 拽驻讚讬 讗讬谞砖讬 诪砖讜诐 讚诇讗讜 诪讬诇转讗 讚拽讘讬注讜转讗 [讛讜讗] 讗注"讙 讚讗讞讝讬拽 讘讬讛 砖诇砖 砖谞讬诐 谞诪讬 诇讗 拽讬诪讗 诇讬讛 讞讝拽讛, 讜诇讗 讗诪专讬谞谉 诪讗讬 讛讜讛 诇讬讛 诇诪注讘讚, 讛讻讗 谞诪讬 讙讘讬 讞诇讜谉 讛诪爪专讬 讜住讜诇诐 讛诪爪专讬 讜讻讬讜爪讗 讘讛谉 讻讬讜谉 讚讟注诪讗 讚诇讗 拽讬诪讗 诇讛讜 讞讝拽讛 诪砖讜诐 讚诇讗 拽讘讬注讗 转砖诪讬砖转讬讛讜 讛讜讗 讜诇讗 拽驻讚讬 讗讬谞砖讬 注讬诇讜讬讛讜 讗驻讬诇讜 诇讗讞专 砖诇砖 砖谞讬诐 谞诪讬 诇讗 拽驻讚讬. 砖讗谞讬 砖讜转驻讬诐, 讚讻讬讜谉 讚诇讗 拽驻讚讬 讗讛讚讚讬 讗驻讬诇讜 讘讞讝拽讛 砖讬砖 注诪讛 讟注谞讛 谞诪讬 诇讬转 诇讛讜 讞讝拽讛 讗讛讚讚讬, 讻讚讬谉 讛砖讜转驻讬谉 砖讗讬谉 诪讞讝讬拽讬谉 讝讛 注诇 讝讛. 讗讘诇 讙讘讬 诪讬诇转讗 讚诇讗讜 讚拽讘讬注讜转讗 讻讙讜谉 住讜诇诐 讛诪爪专讬 讜讞诇讜谉 讛诪爪专讬 讗讬讻讗 讚拽驻讚讬 讜讗讬讻讗 讚诇讗 拽驻讚讬, 讙讘讬 讞讝拽讛 砖讗讬谉 注诪讛 讟注谞讛 讛讜讬 诪讞讝讬拽 住驻拽, 讚诇讗 讬讚注讬谞谉 讛讗讬 讚砖转讬拽 诇讬讛 讘注诇讬诐 讗讬 诪讞诪转 讚讗讞讬诇 讙讘讬讛 讛讜讗 讜讗讬 诇讗, 讜讘注诇讬诐 讜讚讗讬 讚拽专拽注 讘讞讝拽转 讘注诇讬讛 拽讬讬诪转, 讜讛注诪讚 讚讘专 注诇 讞讝拽转讜 讜讗讬谉 住驻拽 诪讜爪讬讗 诪讬讚讬 讜讚讗讬, 讚诇讗 讗诇讬诪讗 讞讝拽讛 讚谞讝拽讬谉 讜转砖诪讬砖讬谉 砖讗讬谉 注诪讛 讟注谞讛 诇讗驻讜拽讬 诪讞讝拽转 讘注诇讬诐 讗诇讗 讘诪讬诇转讗 讚拽讘讬注讜转讗 讚讜讚讗讬 拽驻讚讬 讗讬谞砖讬 讚讘专讬专讗 诪讬诇转讗 讚讛讗讬 讚砖转讬拽 诪砖讜诐 讚讗讞讬诇 讛讜讗. 讜讗诇讜 讞讝拽讛 砖讬砖 注诪讛 讟注谞讛, 讻讬讜谉 讚诪讟注诪讗 讚诇讗 诪讝讚讛专 讗讬谞讬砖 讘砖讟专讬讛 讛讜讗 讘诪拽讜诐 砖讟专 拽讬诪讗, 讜诇讬讻讗 诇讘讟讜诇讛 讗诇讗 讛讬讻讗 讚讗转讘专专 讘讛 讞讚 诪讛谞讱 讗谞驻讬 讚讘专讬专讗 诪讬诇转讗 讚诇讗 拽驻讚讬 讗讬谞砖讬, 讗讘诇 讘诪讬讚讬 讚讗讬讻讗 讚拽驻讬讚 讜讗讬讻讗 讚诇讗 拽驻讬讚 拽讬诪讗 诇讬讛 讞讝拽讛 讚讜讚讗讬 讜讜讚讗讬 讛讜讗. 讜注讜讚 讚讙讘讬 讞讝拽讛 讚砖转讬拽讛 砖讗讬谉 注诪讛 讟注谞讛 讛讜讛 诇讬讛 诪讞讝讬拽 讙讜驻讬讛 砖诪讗, 讚讗讬讛讜 讙讜驻讬讛 诇讗 讬讚注 讗讬 讗讞讬诇讜 讘注诇讬诐 讙讘讬讛 讜讗讬 诇讗, 讚讛讗 诇讗 拽讗转讬 诪讞诪转 讟注谞讛 讻诇诇 讗诇讗 诪讞诪转 砖诇讗 讗诪专 诇讜 讗讚诐 讚讘专, 讜讘注诇讬诐 讘专讬讗 讚诇讗 讗讞讬诇讜 诇讬讛 诪讬讚讬, 讜拽讬诪讗 诇谉 讚讘专讬讗 讜砖诪讗 讗驻讬' 讛讬讻讗 讚拽讗讬 诪诪讜谞讗 讘讞讝拽转 砖诪讗 讗讜拽讬 诪诪讜谞讗 讘讞讝拽转 诪专讬讛, 讜讻诇 砖讻谉 讛讻讗 讚讘注诇讬诐 讚讛讜讛 拽讬诪讗 讗专注讗 讘讞讝拽转讬讛讜 拽讗诪专讬 讘专讬讗 讜诪讞讝讬拽 砖诪讗. 讗讘诇 讙讘讬 讞讝拽讛 砖讬砖 注诪讛 讟注谞讛 讻讬讜谉 讚讘专讬讗 讜讘专讬讗 讛讜讗, 讜诇讬转 诇讛讜 诇讘注诇讬诐 讗谞驻讗 讘专讬专讗 诇讘讟讜诇讬 讘讛 讞讝拽转讬讛 讚诪讞讝讬拽, 讚讛讗 讗讬讻讗 讚拽驻讚讬 讜讗讬讻讗 讚诇讗 拽驻讚讬, 拽讬诪讗 诇讬讛 讞讝拽讛 诇诪讞讝讬拽 讻讚讬谉 讻诇 讞讝拽讛 砖讬砖 注诪讛 讟注谞讛 讚诪驻拽讗 诪讞讝拽转 讘注诇讬诐. 讜讝讬诪谞讬谉 讚讗诇讬诪讗 诪注讬讚讬 拽谞讬讬讛, 讚讛讗 诪讗谉 讚讝讘讬谉 诇讬讛 讚讬拽诇讗 诇讞讘专讬讛 讘注讚讬诐 讗讜 讘砖讟专 讜诇讗 驻专讬砖 诇讬讛 讚讝讘讬谉 诇讬讛 拽专拽注 诇讗 拽谞讬 拽专拽注 讻诇诇, 讜讗讬诇讜 讛讬讻讗 讚讗转讬 讘讞讝拽讛 砖讬砖 注诪讛 讟注谞讛 拽谞讬 诇讬讛 诪讘讬 砖讬驻讜诇讬讛 注讚 转讛讜诪讗 讻讚讗讬转讗 讘驻专拽讬谉 (诇注讬诇 讘讘讗 讘转专讗 诇讝,讘) 讘讛讚讬讗.



讜诇讗 转讬诪讗 讛谞讬 诪讬诇讬 诇诪讗谉 讚讗诪专 讟注诪讗 讙讘讬 砖讜转驻讬 讚讗讛注诪讚讛 讻讚讬 诇讗 拽驻讚讬 讗讬谞砖讬, 讗诇讗 讗驻讬诇讜 诇诪讗谉 讚讗诪专 讙讘讬 砖讜转驻讬 讗讬讻讗 讚拽驻讬讚 讜讗讬讻讗 讚诇讗 拽驻讬讚, 讗讬讻讗 诇驻诇讜讙讬 讘讬谉 讚讬谞讗 讚砖讜转驻讬谉 诇讚讬谞讗 讚讞诇讜谉 讛诪爪专讬 讜住讜诇诐 讛诪爪专讬, 讚讗驻讬诇讜 诇诪讗谉 讚讗诪专 讙讘讬 砖讜转驻讬 讗讬讻讗 讚拽驻讬讚 讜讗讬讻讗 讚诇讗 拽驻讬讚 诪讜讚讬 讚专讜讘讗 讚砖讜转驻讬 诇讗 拽驻讚讬, 讜讙讘讬 讗讬住讜专讗 (讚注讘讚讬诐) [讚注讘讚讬谞谉] 诇讞讜诪专讗 诪砖讜诐 诪注讜讟讗 讚拽驻讚讬 讛讜讗, 讜讗驻讬' 讛讬讻讗 讚诪讞讝拽讬谞谉 诇讬讛 诇谞讜讚专 讜诇诪讜讚专 诪专讜讘讗 讚诇讗 讗讬讻讗 拽驻讚讬 诇诪讬住专, 讚讻讬讜谉 讚讗讬讻讗 诪讬注讜讟讗 讚拽驻讚讬 讗驻讬诇讜 诇讙讘讬 讛谞讱 讚诇讗 拽驻讚讬 谞诪讬 讛谞讗讛 讛讜讬讗 讜讗住讬专:



专注讘. 讛专讬 讗诪专讜 讞诇讜谉 讛诪爪专讬 讗讬谉 诇讜 讞讝拽讛 讗诪专 砖诪讜讗诇 讜诇讗讜专讛 讗驻讬诇讜 讻诇 砖讛讜讗 讬砖 诇讜 讞讝拽讛. 讚讻讬讜谉 讚讞讝讬 诇转砖诪讬砖转讬讛 拽讘讜注 讛讜讗 讜讬砖 诇讜 讞讝拽讛, 诇讗 砖谞讗 讘转讜讱 讗专讘注 讗诪讜转 讜诇讗 砖谞讗 诇诪注诇讛 诪讗专讘注 讗诪讜转, 讚讗讬讚讬 讜讗讬讚讬 诇注谞讬谉 讗讜专讛 讞讚讗 诪讬诇转讗 讛讬讗, 讜讻诇 砖讻谉 讚诇注谞讬谉 讗讜专讛 讛讬讻讗 讚讙讘讬 讟驻讬 砖诇讬讟 讘讬讛 谞讛讜专讗 讟驻讬. 讜讛讻讬 谞诪讬 诪住转讘专讗, 讚讛讗 砖诪讜讗诇 讗诪转谞讬' 讚拽转谞讬 讞诇讜谉 讛诪爪专讬 讗讬谉 诇讜 讞讝拽讛 拽讗讬, 讜诪转谞讬' 讘讬谉 诇专讘讬 讝讬专讗 讘讬谉 诇专讘讬 讗诇注讗 诇诪注诇讛 诪讗专讘注 讗诪讜转 拽讗讬, 讚讗讬 诇诪讟讛 诪讗专讘注 讗诪讜转 讻讜诇讬 注诇诪讗 诪讜讚讜 (讚讗讻讜诇讜) [讚讞诇讜谉] 诪爪专讬 谞诪讬 讗讬转 诇讬讛 讞讝拽讛, 讜讻讬 驻诇讬讙讬 诇注谞讬谉 讬讻讜诇 诇诪讞讜转 讜讗讬谞讜 讬讻讜诇 诇诪讞讜转 驻诇讬讙讬, 讜讛讗讬 注谞讬讬谞讗 诇讗 讗讬讬专讬 讘讬讛 讘诪转谞讬' 讻诇诇. 讜诪诪讬诇讗 砖诪注转 讚砖诪讜讗诇 讻讬 讗爪讟专讬讱 诇讗砖诪讜注讬谞谉 诇诪注诇讛 诪讗专讘注 讗诪讜转 讚讗讬讬专讬 讘诪转谞讬' 讚讗讬谉 诇讜 讞讝拽讛 讗爪讟专讬讱 诇讗砖诪讜注讬谞谉, 讚讛谞讬 诪讬诇讬 讘砖讗讬谉 注砖讜讬 诇讗讜专讛, 讗讘诇 讛讬讻讗 讚注砖讜讬 诇讗讜专讛 讗驻讬诇讜 讻诇 砖讛讜讗 讛专讬 讝讜 讞讝拽讛. 讜注讜讚 讚讗讬 讗诪专转 讚讜拽讗 诇诪讟讛 诪讗专讘注 讗诪讜转, 诪讗讬 讗讬专讬讗 诇讗讜专讛 讗驻讬' 砖诇讗 诇讗讜专讛 谞诪讬, 讛讗 讗诪专转 讞诇讜谉 讛诪爪专讬 诇诪讟讛 诪讗专讘注 讗诪讜转 讬砖 诇讜 讞讝拽讛. 讗诇讗 讻讬 讗爪讟专讬讱 诇讗砖诪讜注讬谞谉 诇讗讜专讛 讚讗驻讬' 讻诇 砖讛讜讗 讬砖 诇讜 讞讝拽讛 诇诪注诇讛 诪讗专讘注 讗诪讜转 讛讜讗 讚讗爪讟专讬讱 诇讗砖诪讜注讬谞谉.



讜讗讙讘 讗专讞讬谉 砖诪注讬谞谉 诪讬谞讛 讚诪转谞讬' 讚拽转谞讬 (诇注讬诇 讘讘讗 讘转专讗 讻讘,讘) 讜诪讻谞讙讚谉 砖诇讗 讬讗驻讬诇 诇讗讜 讘讻诇 讞诇讜谉 拽讗讬 讗诇讗 讘讞诇讜谉 砖讛讘讬转 讛讛讜讗 爪专讬讱 诇讗讜专讜, 讻讙讜谉 讛讬讻讗 讚讘诇讗讜 讛讛讜讗 讞诇讜谉 诇讗 谞驻讬诇 谞讛讜专讗 讘讛讗讬 讘讬转讗 讻诪讛 讚谞驻讬诇 讘专讜讘 讘转讬诐, 讚讗讬 住"讚 讚讻诇 讛讬讻讗 讚谞驻讬砖 谞讛讜专讬讛 讚讛讛讜讗 讘讬转讗 诪讞诪转 讛讗讬 讞诇讜谉 诇讗讜专讛 注讘讬讚, 讗"讻 讞诇讜谉 讛诪爪专讬 讚拽讬诪讗 诇谉 诇诪注诇讛 诪讗专讘注 讗诪讜转 讗讬谉 诇讜 讞讝拽讛, 讛讬讻讬 诪砖讻讞转 诇讛, 讛讗 讜讚讗讬 讻诇 讛讬讻讗 讚驻转讞 诇讗讜讬专 专拽讬注讗 诇讗 住讙讬讗 讚诇讗 诪讬转讜住祝 谞讛讜专讗 讘讘讬转讗 诪讞诪转讬讛 讜拽讬诪讗 诇谉 讚诇讗讜专讛 讗驻讬诇讜 讻诇 砖讛讜讗 讛专讬 讝讜 讞讝拽讛. 讗诇讗 诇讗讜 砖"诪 讚讻诇 讛讬讻讗 讚讘诇讗讜 讛讗讬 讞诇讜谉 谞诪讬 讛讜讛 谞驻讬诇 谞讛讜专讗 讘讛讗讬 讘讬转讗 讻砖讬注讜专 诪讗讬 讚讛讜讛 住讙讬讗 诇讛讜 诇专讜讘 讘转讬诐 讘讙讜讬讛 诇讗讜 注砖讜讬 诇讗讜专讛 讛讜讗. 讜诪转谞讬转讬谉 讚讛转诐 谞诪讬 讚讬拽讗, 讚拽转谞讬 诪讻谞讙讚谉 砖诇讗 讬讗驻讬诇, 讚讜诪讬讗 讚诪诇诪注诇谉 讜诪诇诪讟谉 砖诇讗 讬爪讬抓 讜讬专讗讛 讜砖诇讗 讬注诪讜讚 讜讬专讗讛, 讗讬 讞讝讬 讗讬谉 讜讗讬 诇讗 诇讗, 讛讻讗 谞诪讬 讗讬 诪讗驻讬诇 讗讬谉 讜讗讬 诇讗 诇讗 砖"诪:





转讜住驻讜转 专讬"讚

(注讜) 讛讝讬讝 注讚 讟驻讞 讬砖 诇讜 讞讝拽讛 讜爪专讬讱 诇诪讞讜转. 驻讬' 驻砖讬讟讗 讜讚讗讬 讚讬讻讜诇 诇诪讞讜转 砖讗诐 诇讗 讬诪讞讛 讘讜 讝讛 讬讞讝讬拽 砖讻诇 讟注诐 讛讞讝拽讛 讝讛 讛讜讗 砖砖转拽 讜诇讗 诪讬讞讛 讗诇讗 诪砖讜诐 讚讘注讬 诇诪讬转谞讬 住讬驻讗 讗讬谞讜 讬讻讜诇 诇诪讞讜转 砖讛讜讗 讞讬讚讜砖 讚讘讻诇 讛谞讬 讚转谞谉 讘诪转谞讬' 讚讗讬谉 诇讜 讞讝拽讛 讻讙讜谉 住讜诇诐 诪爪专讬 讜讞诇讜谉 (爪专讬) [诪爪专讬] 讜诪讟讛 诪讚"讗 讜讻诇 讛谞讬 讚转谞谉 讘讗讬诇讜 讚讘专讬诐 砖讗讬谉 诇讛诐 讞讝拽讛 讬讻讜诇 诇诪讞讜转 讘讛谉 讜讗谞讬 诪谞讬讞讜 诇讛砖转诪砖 讞讜抓 诪讝讛. 讜讞诇讜谉 诪爪专讬 诇诪注诇讛 诪讚"讗:





砖讬讟讛 诪拽讜讘爪转

转谞谉 讛诪讝讞讬诇讛 讬砖 诇讛 讞讝拽讛 讘砖诇诪讗 诇讛谞讬 转专讬 拽诪讗讬 诪讝讞讬诇讛 讗讬谞讛 专讗讜讬讛 诇砖讬谞讜讬 诪驻谞讬 拽讘讬注讜转讗 讜讗讬谞讛 专讗讜讬讛 诇拽爪专 诪驻谞讬 砖讛诪讬诐 讬讜专讚讬诐 讘讛 讘诪拽讜诐 爪专 讜讗诐 讬拽爪专 讗讜转诐 讻砖讬讙讬注讜 讛诪讬诐 诇驻讛 转讞转讜谉 砖诇 诪讝讞讬诇讛 讬转驻讝专讜 讛诪讬诐 讜讬讙讬注讜 诇讻讜转诇 诪讛 砖讗讬谉 讻谉 讘诪专讝讘 砖讗讬谉 讛诪讬诐 讚讜讞拽讬谉 讘讜 讜诇注讜诇诐 讻砖讛谉 诪拽诇讞讬谉 讛诐 诪转专讞拽讬谉 诪谉 讛讻讜转诇 讜诪拽诇讞讬谉 诇讞讜抓 讗讘诇 讘诪讝讞讬诇讛 讛诐 谞讚讞拽讬诐 讗诇 讛讻讜转诇 讜讗讬谞诐 谞诪砖讻讬诐 诇讗讜讬专 讜诪驻谞讬 讻讱 讟讜讘 诇讜 讘讗专讜讻讛 讬讜转专 诪拽爪专讛 讗诇讗 诇诪讗谉 讚讗诪专 砖讗诐 专爪讛 诇讘谞讜转 转讞转讬讜 讘讜谞讛 讗诐 讻谉 讗驻讬诇讜 诪讝讞讬诇讛 谞诪讬 讜诪讛 讬讝讬拽 诇讜 讗诐 讬谞住专 讜讬拽爪专 转讞转讬讜 讜讛讗 拽讘诇 诪讬诪讬讜 注诇 讙讙讜 讜讬讜转专 讟讜讘 讛讘谞讬谉 砖诪讙讬谉 注诇 讻讜转诇讜 讜讛诪讬诐 诇讗 讬转驻讝专讜 讜诇讗 讬讙讬注讜 注诇 讻讜转诇讜. 讜诪砖谞讬 讗讬 讘诪讝讞讬诇讛 砖诇 谞住专讬诐 讛讻讬 谞诪讬 讗诇讗 讘诪讝讞讬诇讛 砖诇 讘谞讬谉 注住拽讬谞谉 砖讗诐 讬拽爪专 讛讘谞讬谉 诪转专讜注注 讜讗诐 拽爪专讛 讛讬讗 砖讬讜讻诇 诇讘谞讜转 转讞转讬讜 讘讜谞讛. 讜转讬诪讛 讜转讬驻讜拽 诇讬 诪砖讜诐 讚讜讜砖讗 讘砖诇诪讗 诇诪讗谉 讚讗诪专 讻讜转诇 讞爪专 诇讗 讞讬讬砖讬谞谉 诇讚讜讜砖讗 砖驻讬专 讗诇讗 讗讬 讗诪专转 讚讗驻讬诇讜 诇讻讜转诇 讞爪专 讞讬讬砖讬谞谉 诪讗讬 讗讬讻讗 诇诪讬诪专. 讜讗讬讻讗 诇诪讬诪专 讚讛讗讬 讘讜谞讛 讚讗诪专 讛讻讗 诇讗讜 讻讜转诇 讗诇讗 转拽专讛 讘注诇诪讗 砖讗讬谉 讛讚讜讜砖讗 谞诪谞注 诪砖诐. 讛专讗讘"讚 讝"诇.  


诪转谞讬转讬谉: 讞诇讜谉 讛诪爪专讬 讗讬谉 诇讜 讞讝拽讛 讻讜'. 驻讬专讜砖 讞诇讜谉 讛诪爪专讬 讻讬讜谉 砖讗讬谉 讘讜 讛讬讝拽 专讗讬讛 砖讛专讬 讗讬谉 专讗砖讜 砖诇 讗讚诐 讬讻讜诇 诇讬讻谞住 讘转讜讻讜 讗讬谉 诇讜 讞讝拽讛 诇驻讬 砖讬讻讜诇 讞讘专讜 诇讜诪专 诇讜 诪驻谞讬 砖诇讗 讛讬讛 注诇讬 讘讜 讛讬讝拽 诇驻讬讻讱 诇讗 注讻讘转讬 注诇讬讜 讛诇讻讱 讻砖专讜爪讛 注讻砖讬讜 诇讘谞讜转 讻谞讙讚讜 讘讗专讘注 讗诪讜转 讗讬谉 讘注诇 讛讞诇讜谉 讬讻讜诇 诇注讻讘 注诇讬讜 讘讻讱 讗讘诇 讞诇讜谉 (讛诪爪专讬) 讛爪讜专讬 砖专讗砖讜 砖诇 讗讚诐 讬讻讜诇 诇讬讻谞住 讘转讜讻讛 讻讬讜谉 砖讬砖 讘讛 讛讬讝拽 诇讜诇讬 砖诪讞诇 诇讜 诇讗 讛讬讛 砖讜转拽 讜诇驻讬讻讱 讛讞讝讬拽 讘注诇 讛讞诇讜谉 讜诪注讻讘 注诇 讞讘专讜 诇讘谞讜转 讻谞讙讚讜 讘讗专讘注 讗诪讜转. 专讘讬 讬讛讜讚讛 讗讜诪专 讗诐 讬砖 诇讛 诪诇讘谉 讻诇讜诪专 讗诐 注砖讛 诇讛 驻爪讬诪讬谉 砖谞专讗讛 砖讛讜讗 讞诇讜谉 拽讘讜注 讗祝 注诇 驻讬 砖讗讬谉 专讗砖讜 砖诇 讗讚诐 讬讻讜诇 诇讬讻谞住 讘转讜讻讜 讬砖 诇讜 讞讝拽讛 砖讻讬讜谉 砖专讗讛 讗讜转讜 砖注砖讛 诇讜 驻爪讬诪讬谉 砖诪讜讻讬讞讬诐 注诇讬讜 砖讛讜讗 讞诇讜谉 拽讘讜注 讜砖转拽 诇讜 讞讘专讜 讬砖 诇讜 讞讝拽讛 驻讬专讜砖 讜讗祝 注诇 驻讬 砖讗讬谉 专讗砖讜 砖诇 讗讚诐 讬讻讜诇 诇讬讻谞住 讘转讜讻讜 砖讛专讬 注讜诪讚 讛讜讗 讜专讜讗讛 诪讛 砖讻谞讙讚讜 讜讬砖 注诇 讞讘专讜 讘讜 讛讬讝拽 讜讻讬讜谉 讚砖转拽 讜讚讗讬 诪讞诇 讜讻讬讜谉 砖讗讬谉 诪谞讬讞讜 诇驻转讜讞 注诇讬讜 诪讞讝讬拽 注诇讬讜 讬讻讜诇 讛讜讗 诇诪讞讜转 诪转讞诇讛 砖诇讗 讬驻转讞谞讜 砖讬讻讜诇 诇讜诪专 诇讜 砖诪讗 讬讞讝讬拽 注诇讬 讘讜. 讛专"讬 谉' 诪讬讙砖 讝"诇. 


讜讝讛 诇砖讜谉 讛专讗讘"讚 讝"诇: 讞诇讜谉 讛诪爪专讬 讗讬谉 诇讜 讞讝拽讛 讻讜'. 讚注 讜讛讘谉 诇讗 诪驻谞讬 砖讗讬谞讜 讬讻讜诇 诇讛讘讬讟 诪诪谞讜 诇讞爪专 砖讗诐 讛讻讜转诇 爪专 讜讛讞诇讜谉 讗专讜讱 讬讻讜诇 讛讜讗 诇讛转拽专讘 诇讞诇讜谉 诇专讗讜转 诇讞爪专 讗讘诇 诪驻谞讬 砖讗讬谞讜 讬讻讜诇 诇讛讻谞讬住 讘讜 专讗砖讜 讜转砖诪讬砖讜 讚讞讜拽 讗讬谉 讛讝讬拽讜 诪爪讜讬 砖讗讬谉 讗讚诐 讚讜讞拽 注爪诪讜 诇讛讘讬讟 讘讞爪专 讞讘专讜 讗诐 诇讗 转讘讗 诇讜 讛讘讟转讜 讘谞讞转 诪砖讜诐 讛讻讬 讗讬谉 诇讜 讞讝拽讛 讜讬讻讜诇 诇讘谞讜转 讻谞讙讚讜. 讗讘诇 讛爪讜专讬 转砖诪讬砖讜 讜讛讘讟转讜 讘谞讞转 讜讛讬讝讬拽讜 诪爪讜讬 诇驻讬讻讱 讬砖 诇讜 讞讝拽讛. 讜专讘讬 讬讛讜讚讛 住讘专 讗祝 讛诪爪专讬 讻讬讜谉 砖注砖讛 诇讜 诪诇讘谉 讻诪讜 诪讝讜讝讛 谞专讗讛 讚转砖诪讬砖讜 拽讘讜注 讗爪诇讜 讜讛讝讬拽讜 诪爪讜讬 讜讬砖 诇讜 讞讝拽讛 讜讛讬讬谞讜 讚讗诪专讬谞谉 讜诇讗讜专讛 讗驻讬诇讜 讻诇 砖讛讜讗 讬砖 诇讜 讞讝拽讛 诪驻谞讬 砖讛讘讬转 讗驻诇 讜讗讬谉 诇讜 讗讜专讛 讻讬 讗诐 诪砖诐 讘讜讚讗讬 转砖诪讬砖讜 拽讘讜注 讗爪诇讜 讜讛讝讬拽讜 诪爪讜讬. 注讻"诇. 
专讘讬 讬讛讜讚讛 讗讜诪专 讗诐 讬砖 诇讛 诪诇讘谉 讗祝 注诇 驻讬 砖讗讬谉 专讗砖讜 砖诇 讗讚诐 讬讻讜诇 诇讬讻谞住 讘转讜讻讜 讬砖 诇讜 讞讝拽讛. 诪讛讗 讚专讘讬 讬讛讜讚讛 诪砖诪注 讚爪讜专讬 讗驻讬诇讜 讗讬谉 诇讛 诪诇讘谉 讬砖 诇讜 讞讝拽讛 诇讻讜诇讬 注诇诪讗 讚讗讬 转谞讗 拽诪讗 讘讬砖 诇讛 诪诇讘谉 拽讗诪专 诇讗 讛讜讛 诇讬讛 诇诪讬诪专 讗诇讗 专讘讬 讬讛讜讚讛 讗讜诪专 讗驻讬诇讜 诪爪专讬 讬砖 诇讜 讞讝拽讛 讚讛讗 讻讜诇讛讜 讻砖讬砖 诇讜 诪诇讘谉 注住拽讬谞谉 讗讬 谞诪讬 讛讜讛 诇讬讛 诇诪讬诪专 专讘讬 讬讛讜讚讛 讗讜诪专 讻讬讜谉 砖讬砖 诇讛 诪诇讘谉 讗祝 注诇 驻讬 砖讗讬谉 专讗砖讜 砖诇 讗讚诐 讬讻讜诇 诇讬讻谞住 讘转讜讻讜 讬砖 诇讜 讞讝拽讛. 讗讘诇 讘转讜住驻转讗 诪砖诪注 讚转谞讗 拽诪讗 谞诪讬 讚讛讬讬谞讜 专讘讬 诪讗讬专 讚住转诐 诪转谞讬转讬谉 专讘讬 诪讗讬专 讘砖讬砖 诇讛 诪诇讘谉 拽讗诪专 讚转谞讬讗 讛转诐 讗讬讝讛讜 讞诇讜谉 讛爪讜专讬 讻诇 砖专讗砖讜 砖诇 讗讬砖 讬讻讜诇 诇讬讻谞住 讘转讜讻讛 讚讘专讬 专讘讬 诪讗讬专 讜讘诇讘讚 砖转讛讗 诇讛 诪诇讘谉 讗讜 爪讜专转 驻转讞. 讜砖诪讗 诇专讘讬 讬讛讜讚讛 讛诪爪专讬 讗讬谉 诇讜 讞讝拽讛 讗祝 注诇 驻讬 砖讬砖 诇讜 爪讜专转 驻转讞 注讚 砖讬讛讗 诇讛 诪诇讘谉 讗讘诇 讛爪讜专讬 讘讬谉 讘诪诇讘谉 讘讬谉 讘爪讜专转 驻转讞 讜诪讻诇 诪拽讜诐 讗讜 诪诇讘谉 讗讜 爪讜专转 驻转讞 讘注讬谞谉 讛讗 诇讗讜 讛讻讬 讗驻讬诇讜 讛爪讜专讬 讗讬谉 诇讜 讞讝拽讛. 诪诇讘谉 驻讬专砖 讛专讗讘"讚 讝"诇 讻诪讜 诪讝讜讝讛. 诇驻讬 驻讬专讜砖讜 诇讗 讬讚注转讬 诪讛 讘讬谉 爪讜专转 驻转讞 诇诪诇讘谉 讜砖诪讗 诪诇讘谉 砖注讜砖讛 诇讜 讻讙讜谉 诪讝讜讝讛 讜爪讜专转 驻转讞 讗讬谞讜 爪专讬讱 讗诇讗 砖讞讜转专 讘讻讜转诇 讜诪砖讜讛 讗转 讛爪讚讚讬谉. 讗讘诇 专讘讬谞讜 砖诪讜讗诇 讝"诇 驻讬专砖 诪诇讘谉 诪砖拽讜祝 讛讞诇讜谉 诪诇诪注诇讛 讜诪诇诪讟讛 诪讬诪讬谉 讜诪砖诪讗诇 讻注讬谉 驻转讞. 讜诇驻讬 讝讛 讗讬讻讗 诇驻专砖 爪讜专转 驻转讞 砖讬砖 诇讛 诪砖拽讜祝 诪诇诪注诇讛 讜诪谉 讛爪讚讚讬谉 讗讘诇 讗讬谉 诇讛 诪诇诪讟讛 讜讻注谞讬谉 砖讗诪专讜 讘爪讜专转 驻转讞 讘注诇诪讗 拽谞讛 诪讻讗谉 讜拽谞讛 诪讻讗谉 讜拽谞讛 注诇 讙讘讬讛诐. 

讗诪专 砖诪讜讗诇 讜诇讗讜专讛 讗驻讬诇讜 讻诇 砖讛讜讗 讬砖 诇讛 讞讝拽讛. 讜诇讗讜 讻诇 砖讛讜讗 诪诪砖 拽讗诪专 讚讟驻讞 诪讬讛讗 讘注讬讗 讚讙专住讬谞谉 讘讬专讜砖诇诪讬 讛讬讜 讞诪砖讛 驻转讞讬诐 讝讛 诇驻谞讬诐 诪讝讛 砖讬注讜专 讻讜诇诐 诪诇讗 诪拽讚讞 讜讚讗 诪住讬讬注讗 诇诪讗谉 讚讗诪专讬谞谉 讘谞讗讬 讞诇讜谉 砖讛讜讗 驻转讜讞 诇讗讬爪讟讜诇讗 谞注砖讛 讗诇讗 诇讛讻谞讬住 讗转 讛讗讜专讛 诪讻讬讜谉 砖讗讬谉 诇讜 讞讝拽讛 讗讬谉 诪讘讬讗 讗转 讛讟讜诪讗讛. 讜讻转讘 注诇讬讜 讛专诪讘"谉 讝"诇 讗讬谉 驻讬专讜砖讜 讘专讜专 讗讘诇 诇诪讚谞讜 诪讻讗谉 砖砖讬注讜专 讞诇讜谉 讛注砖讜讬 诇讗讜专讛 诇注谞讬谉 讞讝拽讛 讻砖讬注讜专讜 诇讟讜诪讗讛 讜讗祝 注诇 驻讬 砖讗诪专讜 讻诇 砖讛讜讗 驻讞讜转 诪讻讗谉 讗讬谉 讝讛 讞诇讜谉 注讚 讻讗谉. 讜讘讜讚讗讬 诪爪讗谞讜 讻诇 砖讛讜讗 砖讬砖 诇讜 砖讬注讜专 讻诪讜 砖讗诪专讜 讘注讬专讜讘讬谉 讜爪专讬讱 诇讛讙讘讬讛讜 诪谉 讛拽专拽注 讻诇 砖讛讜讗 讜讻诪讛 讟驻讞. 讜讘驻专拽 专讗砖讬转 讛讙讝 讗诪专讬谞谉 讞诪砖 专讞诇讜转 讙讝讜讝讜转 讻诇 砖讛谉 讞讬讬讘讜转 讘专讗砖讬转 讛讙讝 讜讗诪专讬谞谉 讻诪讛 讻诇 砖讛谉 诪谞讛 讜诪谞讛 讜驻专住. 讜讗讬讝讛讜 讞诇讜谉 讛注砖讜讬 诇讗讜专讛 砖讛讜讗 爪专 诪讘讞讜抓 讜专讞讘 诪讘驻谞讬诐. 讜诪住转讘专讗 讚讬砖 诇讜 诪诇讘谉 讛讗 讗讬谉 诇讜 诪诇讘谉 讗讬谞讜 讗诇讗 讻讞讜专 砖讗讻诇转讜 诪诇讞转 讗讜 砖讞专专讜讛讜 注讻讘专讬诐. 讜讻讘专 讻转讘转讬 诇诪注诇讛 讚讘转讜住驻转讗 砖谞讬谞讜 砖讗驻讬诇讜 讛爪讜专讬 讗讬谉 诇讜 讞讝拽讛 讗诇讗 讻砖讬砖 诇讜 诪诇讘谉 讗讜 爪讜专转 驻转讞 讜讛讜讗 讛讚讬谉 讜讛讜讗 讛讟注诐 讻砖注砖讜讬 诇讗讜专讛. 讜讻转讘 讛专诪讘"诐 讝"诇 讞诇讜谉 讛注砖讜讬 诇讗讜专讛 讛讜讗 砖讗讬谉 注诇讬讜 转拽专讛 讗诇讗 讙诇讜讬 讛讜讗 诇砖诪砖. 讜讻转讘 专讘讬谞讜 讞谞谞讗诇 讝"诇 讞诇讜谉 讛注砖讜讬 诇讗讜专讛 注砖讜讬 诇讬讻谞住 诪诪谞讜 讗讜专 讘诪拽讜诐 讗驻诇. 讜专"砖 讝"诇 驻讬专砖 讚讞诇讜谉 讛注砖讜讬 诇讗讜专讛 讛讬讬谞讜 砖讗讬谉 诇讜 讗讜专讛 诪诪拽讜诐 讗讞专 讗诇讗 诪讻讗谉 讜讻谉 讚注转 讛专诪讘"诐 讝"诇 讜讙诐 讛专讗讘"讚 讝"诇 讻转讘 讻谉 诇讗讜专讛 讗驻讬诇讜 讻诇 砖讛讜讗 讬砖 诇讜 讞讝拽讛 诪驻谞讬 砖讛讘讬转 讗驻诇 讜讗讬谉 诇讜 讗讜专讛 讻讬 讗诐 诪砖诐 讘讜讚讗讬 转砖诪讬砖讜 拽讘讜注 讗爪诇讜 注讚 讻讗谉. 讗祝 注诇 驻讬 砖讗诪专谞讜 砖注讬拽专 砖诪讜注转谞讜 讘讞诇讜谉 讛爪讜专讬 讜诪讬谞讛 讚讗驻讬诇讜 注砖讜讬 诇讗讜专讛 讻诇 砖讛讜讗 诇诪注诇讛 诪讗专讘注 讗诪讜转 专讗讬转讬 讻诇 诪拽讜诪讜转 讛讗专抓 讛讝讗转 谞讜讛讙讬诐 注诇 驻讬 驻讬专讜砖讜 砖诇 专讘讬谞讜 转诐 讝"诇 讜讗驻讬诇讜 诇诪注诇讛 诪讗专讘注 讗诪讜转 讬砖 诇讜 讞讝拽讛 讻诇 砖讛讜讗 注砖讜讬 诇讗讜专讛. 讻讘专 讻转讘谞讜 诇诪注诇讛 砖讞诇讜谉 讝讛 讛砖谞讜讬 讘诪砖谞转讬谞讜 讛讬讬谞讜 讞诇讜谉 讛注砖讜讬 诇讝讜谉 讘讜 讗转 注讬谞讬讜 讜诇讚讘专 注诐 砖讻谞讬讜 讜砖讗讬谉 讘讜 讛讬讝拽 专讗讬讛 讛讗 讗诐 讬砖 讘讜 讛讬讝拽 专讗讬讛 讗讬谉 诇讜 讞讝拽讛 讜讻讚注转 讛专讬讗"祝 讝"诇 讜讻讘专 驻讬专砖转讬 砖诪讜注转谞讜 注诇 讚专讱 讝讛 讜砖诇讗 讻讚讘专讬 讛专讗"诐 讝"诇. 讜注讜讚 讬砖 诇讜诪专 砖讗驻讬诇讜 谞转谉 诇讜 专砖讜转 诇驻讜转讞讜 注诇 讞爪专讜 讬讻讜诇 讛讜讗 诇讗讞专 诪讻讗谉 诇诪讞讜转 讘讜 诪砖讜诐 讚讗诪专 诇讬讛 住讘讜专 讛讬讬转讬 诇拽讘诇 讜注讻砖讬讜 讗讬谞讬 讬讻讜诇 诇拽讘诇 讜讻诪讜 砖讗诪专讜 讘讬专讜砖诇诪讬 讙讘讬 诪砖谞转谞讜 讚讞谞讜转 砖讘讞爪专 讬讻讜诇 诇注讻讘 讜诇讜诪专 诇讜 讗讬谞讬 讬讻讜诇 诇讬砖谉 诪拽讜诇 讛谞讻谞住讬诐 讜讛讬讜爪讗讬谉 讜讻诪讜 砖讗诪专讜 砖诐. 讜讛专诪讘"谉 讝"诇 讛讜住讬祝 讘讛 讚讘专讬诐 讚讗驻讬诇讜 讻讬 诪讞诇 讛谞讬讝拽 讻讬讜谉 讚讜讚讗讬 讗住讜专 讛讜讗 诇诪讝讬拽 诇讛讝讬拽讜 讘专讗讬讛 讜诇讛住转讻诇 讘讜 诇讚注转 讜讗讬谉 讗讚诐 讬讻讜诇 诇讬讝讛专 讘讻讱 诇注诪讜讚 讻诇 讛讬讜诐 讘注爪讬诪转 注讬谞讬诐 注诇 讻专讞谞讜 谞讗诪专 诇讝讛 住转讜诐 讞诇讜谞讱 讜讗诇 转讞讟讗 转讚讬专 讜讝讛讜 讟注诪诐 砖诇 讙讗讜谞讬诐 讝"诇 砖讚谞讜 讘专讘讜讬 讛讚专讱 砖讗讬谉 诇讜 讞讝拽讛 诪驻谞讬 砖讛讜讗 爪注专 讘讙讜祝 讻注谞讬谉 砖砖谞讬谞讜 讗讬谞讬 讬讻讜诇 诇讬砖谉 诪拽讜诇 讛谞讻谞住讬诐 讜讛讬讜爪讗讬谉 讚讗诪专 住讘讜专 讛讬讬转讬 诇拽讘诇 讜注讻砖讬讜 讗讬谞讬 讬讻讜诇 诇拽讘诇 讜讻诪讜 砖讗诪专讜 讘讬专讜砖诇诪讬. 注讚 讻讗谉. 讛专砖讘"讗 讝"诇. 
讜讘砖讬讟讛 诇讗 谞讜讚注 砖诐 诪讞讘专讛 讻转讜讘 讚讘讻诇 注谞讬谉 讗诐 讛讘讬转 讗驻诇 诇转砖诪讬砖讗 讘诇讗 讝讛 砖讻转讘 讜专诪讘"诐 讝"诇 砖讙诇讜讬 讛讜讗 诇砖诪砖 注砖讜讬 诇讗讜专讛 谞拽专讗 讜讗驻砖专 砖讛讜讗 诇讗 讗诪专讛 讗诇讗 讗祝 讻砖讗讬谉 讛讘讬转 讗驻诇 注讚 讻讗谉. 讻转讘 讛专诪讘"谉 讝"诇 讜诪住转讘专讗 讘讞诇讜谉 砖讗讬谉 诇讜 讞讝拽讛 讻讙讜谉 诪爪专讬 讗讜 诇诪注诇讛 诪讗专讘注 讗诪讜转 诪讻讬讜谉 砖讗讬谞讜 爪专讬讱 讛讜讗 诇住转诪讜 讗祝 注诇 驻讬 砖讗讬谉 诇讜 诪讻谞讙讚讜 讻讚讬 砖诇讗 讬讗驻讬诇 讗讘诇 诪诇诪注诇讛 砖诇讗 讬爪讬抓 讜讬专讗讛 讜诪诇诪讟讛 砖诇讗 讬注诪讜讚 讜讬专讗讛 讬砖 诇讜 砖讗诐 讗转讛 诪转讬专 诇讜 讛讬讝拽 专讗讬讛 讗转讛 诪爪专讬讻讜 诇住转诪讜 讜诇讗 讬讛讗 讗诇讗 讘讘讗讬谉 砖谞讬讛诐 诇讘谞讜转 讘讘转 讗讞转 讗讬谞讜 讘讚讬谉 砖谞转讬专 诇讝讛 讛讬讝拽 专讗讬讛 砖讙讬专讬讛 讛讜讗 讜讻讬讜谉 砖讗讬谞讜 诪爪专讬讱 诇讛专讞讬拽 讗讬谉 诇讜 诇诪讞讜转 讘讬讚讜 诇讜诪专 住转讜诐 讗讜 讗讝讬拽 讗讜转讜 讘讙讬专讬 讜专讗讬转讬 诇诪拽爪转 讛诪讞讘专讬诐 讛讗讞专讜谞讬诐 砖讟注讜 讘讝讛 注讚 讻讗谉. 讜讗讬谉 讚讬谞讜 讘专讜专 讗爪诇讬 讚讛讬讻讬 诇讬驻住讚 讛讗讬 砖诇讗 讬讘谞讛 讻讗砖专 讬讗讜转 诇讜 讘砖诇讜 诪驻谞讬 讛讗讞专 砖驻转讞 讞诇讜谞讜 讜诇拽讞 讗讜讬专讜 砖诇讗 讘专砖讜转 讗讬谉 讗诇讜 讗诇讗 讚讘专讬 谞讘讬讗讜转 讜诪住转讘专讗 讻诪讞讘专讬诐 讗讞专讜谞讬诐 砖讗讬谉 诇讜 诇讗 诪讻谞讙讚谉 讜诇讗 诪诇诪讟谉 讜诇讗 诪诇诪注诇谉 讗诇讗 讬讘谞讛 讻讗砖专 讬讗讜转 诇讜 讜诇讗 讬讛讗 谞驻住讚 讘讻诇讜诐. 注讚 讻讗谉 诪砖讬讟讛 诇讗 谞讜讚注 砖诐 诪讞讘专讛. 
讜讝讛 诇砖讜谉 讛专讗讘"讚 讝"诇: 诇诪注诇讛 诪讗专讘注 讗诪讜转 讗讬谉 诇讜 讞讝拽讛 讜讬讻讜诇 诇诪讞讜转 诪砖讜诐 讚讗诪专 诇讬讛 讝讬诪谞讬谉 讚诪谞讞转 砖专砖讬驻讗 讜讞讝讬转 诇讬. 讬砖 诪讬 砖讗讜诪专 讻讬 讻谉 谞讗诪专 讘讞诇讜谉 讛诪爪专讬 讗祝 注诇 驻讬 砖讗讬谉 诇讜 讞讝拽讛 讬讻讜诇 诇诪讞讜转 讜诪住转讘专讗 讻讜讜转讬讛 诇驻讬 砖讬砖 诪诪谞讜 讛讬讝拽 专讗讬讛 讗诇讗 砖讗讬谞讜 诪爪讜讬 讜讻讬讜谉 砖讬砖 诪诪谞讜 讛讬讝拽 讚讬谉 讛讜讗 砖讬诪讞讛 注诇讬讜 讘转讞诇讛 讗讘诇 讗诐 讛讜讗 诇诪注诇讛 诪讗专讘注 讗诪讜转 讗讬谞讜 讬讻讜诇 诇诪讞讜转 诪砖讜诐 讝讬诪谞讬谉 讚诪谞讞 砖专砖讬驻讗 讚讛讜讬 转砖诪讬砖 讚讞讜拽 讜讗讬谞讜 诪爪讜讬 讻讜诇讬 讛讗讬 诇讗 讞讬讬砖讬谞谉. 讗诪专讜 讛讙讗讜谞讬诐 讝"诇 讞讝拽转讜 砖诇砖 砖谞讬诐 讜诪讚讘专讬讛诐 讗讬谉 诇讜 讞讝拽讛 讗诇讗 讘讟注谞讛 讜谞专讗讬谉 讚讘专讬讛诐 诪诪讛 讚转谞谉 讛讞诇讜谞讜转 讘讬谉 诪诇诪注诇谉 讘讬谉 诪诇诪讟谉 讘讬谉 诪讻谞讙讚谉 讗专讘注 讗诪讜转 讜讗诇讜 讛讬讜 谞拽谞讬谉 讞诇讜谞讜转 讘讞讝拽转 诪讞讬诇讛 诇讗 讛讬讬谞讜 诪讜谞注讬诐 诪诪谞讜 诪诇讘谞讜转 讘讞爪专讜 讘讻诇 诪拽讜诐 砖讬专爪讛 砖讗诐 诪讞诇 诇讜 讗转 谞讝拽讜 诇讗 讛拽谞讛 诇讜 讗专讘注 讗诪讜转 讘讞爪专讜 讜讻讬讜谉 砖诪爪讗谞讜 专诪讝 讘讞诇讜谞讜转 砖讬砖 讘讛诐 讟注谞讛 讬砖 诇谞讜 诇讜诪专 砖讗讬谉 砖讜诐 讞诇讜谉 诪讜讞讝拽 讘诇讗 讟注谞讛 讜讗诐 转诪爪讗 诇讜诪专 砖讬讛讗 诇讜 讞讝拽讛 讘诇讗 讟注谞讛 讗讬谉 诪讜谞注讬诐 诪诪谞讜 诪诇讘谞讜转 讻谞讙讚讜 讜讙诐 讬讛讬讛 诇讜 讞讝拽讛 讘砖诇砖讬诐 讬讜诐 讻注讬谉 讻砖讜专讗 讚诪讟诇诇转讗. 讜讗谞讬 转诪讛 诪讗讬谉 讛讜爪讬讗 专讘讬谞讗 诇讻砖讜专讗 讚诪讟诇诇转讗 讞讝拽转讛 砖诇砖讬诐 讬讜诐 讜讻诇 讗诇讜 讛砖谞讜讬诐 讘诪砖谞讛 砖讬砖 诇讛诐 讞讝拽讛 讗驻砖专 砖讬讛讜 讘诇讗 讟注谞讛 讜讘砖诇砖讬诐 讬讜诐. 讜讻诇诇讜 砖诇 讚讘专 讻诇 讞讝拽讛 砖爪专讬讻讛 讟注谞讛 爪专讬讻讛 砖诇砖 砖谞讬诐 讚讗讬 诇讗 讗诪专讬谞谉 诇讬讛 讗讞讜讬 砖讟专讱. 讜注讜讚 讻诇诇 讗讞专 砖讻诇 讞讝拽讛 砖讗讬谉 注诪讛 讟注谞讛 讻讞诇讜谉 讜讻讬讜爪讗 讘讜 讗讬谉 诪讜谞注讬诐 讘专砖讜转讜 砖诇 讝讛 诪诇讘谞讜转 讘转讜讱 砖诇讜 讻讗砖专 讗诪专谞讜. 讜讗诐 讘讗 讘讟注谞讛 讜讛讜讗 诇讗讞专 砖诇砖 诪讜谞注讬诐 诪诇讘谞讜转 讻谞讙讚讜 讜讗诐 讬讗诪专 讝讛 诪注讜诇诐 诇讗 诪讻专转讬 诇讜 讗讘诇 诪讞讬诇讛 讛讬转讛 讜讗讘谞讛 讻谞讙讚讛 讗讬谉 砖讜诪注讬诐 诇讜 讚讗诪专讬谞谉 诇讬讛 讗讬讘注讬 诇讱 诇诪讞讜讬讬 讻讚讗诪专讬谞谉 诇注谞讬谉 讜讗诐 讟注谉 讜讗诪专 诇驻讬专讜转 讛讜专讚转讬讜 谞讗诪谉 讜讛谞讬 诪讬诇讬 讘转讜讱 砖诇砖 讗讘诇 诇讗讞专 砖诇砖 诇讗 诪讛讬诪谉 讜讗拽砖讬谞谉 讜讗讬 诇驻讬专讗 讗讞转讬讛 诪讗讬 讛讜讛 诇讬讛 诇诪注讘讚 讜讗诪专讬谞谉 讗讬讘注讬 诇讬讛 诇诪讞讜讬讬 讜讛讻讗 谞诪讬 讗讬 诪讞讬诇讛 讛讜讬讗 讗讬讘注讬 诇讬讛 诇诪讞讜讬讬 讜诇讗讜讚讜注讬 讻讬 讛讬讻讬 讚诇讗 诇讬讞讝讜拽 注诇讜讬讛. 注讚 讻讗谉.
讜讝讛 诇砖讜谉 讛专"讬 谉' 诪讬讙砖 讝"诇: 诇诪注诇讛 诪讗专讘注 讗诪讜转 讗讬谉 诇讜 讞讝拽讛 砖讻讬讜谉 砖讗讬谉 专讗砖讜 砖诇 讗讚诐 讬讻讜诇 诇讬讻谞住 讘转讜讻讛 讜讙诐 讗讬谞讜 专讜讗讛 诪讛 砖讻谞讙讚讜 砖讛专讬 诇诪注诇讛 讛讬讗 谞诪爪讗 砖讗讬谉 讘讛 讛讬讝拽 诇驻讬讻讱 讗讬谞讛 讞讝拽讛 诇驻讬 砖讬讻讜诇 诇讜诪专 讝讛 砖砖转拽转讬 讜诇讗 注讻讘转讬 注诇讬讜 诇驻讬 砖诇讗 讛讬转讛 讘讗 注诇讬 讛讬讝拽 讜讻讬讜谉 砖讗讬谞讛 讞讝拽讛 讗讬谞讜 讬讻讜诇 诇诪讜谞注讜 诪转讞诇讛 诪诇驻转讞讜 讚讗讬谞讜 讬讻讜诇 诇讜诪专 诇讜 诪转讬讬专讗 讗谞讬 砖诪讗 转讛讗 注诇讬 讞讝拽讛 讜讙诐 讗讬谉 讘讜 注诇讬讜 讛讬讝拽 讜讻讬讜谉 砖讗讬谉 注诇讬讜 讘讻讱 讛讬讝拽 诪砖讜诐 讛讻讬 讗讬谞讜 讬讻讜诇 诇诪谞注讜 诪转讞诇讛 诪诇驻转讞讜 讚讻讜驻讬谉 注诇 诪讚转 住讚讜诐 讜讝讛 砖讗诪专谞讜 砖讛讞诇讜谉 讛讜讗 诇诪注诇讛 诪讗专讘注 讗诪讜转 讗讬谉 诇讜 讞讝拽讛 诇讗讜 诇诪讬诪专讗 砖讗诐 专爪讛 诇住转诪讜 住讜转诐 砖讛专讬 讗讬谞讜 讬讻讜诇 诇诪讞讜转 讘讬讚讜 诪转讞诇讛 砖诇讗 诇驻转讞讜 讜讻诇 砖讻谉 砖讗讬谞讜 讬讻讜诇 诇住转讜诐 注诇讬讜 讞诇讜谉 砖讻讘专 驻转讞讜 讗诇讗 讝讛 砖讗诪专谞讜 砖讗讬谉 诇讜 讞讝拽讛 砖诇讗 讬讛讗 讞诇讜谉 讝讛 讻讚讬谉 讻诇 讞诇讜谉 拽讘讜注 砖诪专讞讬拽讬诐 诪诪谞讜 诪诇诪注诇谉 讜诪诇诪讟谉 讜诪讻谞讙讚谉 讗专讘注 讗诪讜转 诇驻讬讻讱 讗诪专谞讜 砖讝讛 讛讞诇讜谉 讗讬谉 诇讜 讞讝拽讛 注诇 讘注诇 讛讞爪专 讻讚讬 砖诇讗 讬讻讜诇 诇诪谞讜注 讘注诇 讛讞爪专 诪诇讘谞讜转 讻谞讙讚讜. 讗讘诇 诇诪讟讛 诪讗专讘注 讗诪讜转 讻讬讜谉 砖讬砖 讘讜 注诇讬讜 讛讬讝拽 讜砖转拽 讜讚讗讬 讗讞讜诇讬 讗讞讬诇 讜谞拽讘注 诇讜 注诇讬讜 讞诇讜谉 讝讛 讜诇驻讬讻讱 讬砖 诇讜 讞讝拽讛 讜讬讻讜诇 讘注诇 讞诇讜谉 诇注讻讘 注诇 讘注诇 讛讞爪专 诪诇讘谞讜转 讻谞讙讚讜 讗诇讗 讗诐 讻谉 讛专讞讬拽 讗专讘注 讗诪讜转 讻讚讬谉 讻诇 讞诇讜谉 拽讘讜注 讻讚转谞谉 讛讞诇讜谞讜转 诪诇诪注诇讛 讜讻讜' 讜专讘讬 讗诇注讗讬 讗诪专 讗驻讬诇讜 诇诪注诇讛 诪讗专讘注 讗诪讜转 讗诐 驻转讞讜 讗讬谉 诇讜 讞讝拽讛 诇驻讬 砖讗讬谉 讘讜 注诇讬讜 讛讬讝拽 讻诪讜 砖讗诪专谞讜 讜讗诐 讘讗 诇驻转讞讜 讘转讞诇讛 讬讻讜诇 诇诪讞讜转 讘讬讚讜 讜诇讗 讗诪专讬谞谉 讘讻讬 讛讗 讻讜驻讬谉 注诇 诪讚转 住讚讜诐 诪砖讜诐 讚讛讗 诇讗讜 诪讚转 住讚讜诐 讛讬讗 砖讗祝 注诇 驻讬 砖讗讬谉 讘讜 讛讬讝拽 讘专讜专 讝讬诪谞讬谉 讚诪讜转讬讘 砖专砖讬驻讗 讜拽讗讬 注诇讬讛 讜诪讞讝讬 讛诇讻讱 讗诐 驻转讞讜 讻讬讜谉 砖讛讬讝拽 讝讛 砖讗诪专谞讜 讗讬谞讜 拽讘讜注 讜讚讗讬 讗诇讗 讞砖砖讗 讘注诇诪讗 讛讬讗 讗讬谞讛 讞讝拽讛 讜讗诐 讘讗 诇驻转讞讜 讬讻讜诇 诇诪讞讜转 诪砖讜诐 讛讛讬讗 讞砖砖讗 讚讗讬转 讘讬讛 讚诇诪讗 诪讜转讬讘 砖专砖讬驻讗 讜拽讗讬 注诇讬讛 讜讞讝讬 诇讬讛. 讜专讘讬谞讜 讛讗讬 讙讗讜谉 讝"诇 驻讬专砖 诇诪讟讛 诪讗专讘注 讗诪讜转 讬砖 诇讜 讞讝拽讛 讜讬讻讜诇 诇诪讞讜转 注诇讬讜 讘注诇 讞爪专 砖诇讗 讬注讘讜专 诪砖诐 诪砖讜诐 讛讬讝拽 专讗讬讛 诇诪注诇讛 诪讗专讘注 讗诪讜转 讗讬谉 诇讜 讞讝拽讛 讜讗讬谞讜 讬讻讜诇 诇诪讞讜转 讘讬讚讜 讻讚讬 砖诇讗 讬注讘讜专 诪砖诐. 讜讬砖 诇讛拽砖讜转 注诇 讝讛 讛驻讬专讜砖 讚讻讬讜谉 讚讗诪专 讚讛讗讬 讚讗诪专讬谞谉 讬讻讜诇 诇诪讞讜转 讜诇讗 讬讻讜诇 诇诪讞讜转 诇讗讜 注诇 驻转讬讞转 讛讞诇讜谉 诪注讬拽专讗 讛讜讗 讗诇讗 诇注谞讬谉 砖诇讗 诇注讘讜专 诪砖诐 讛讻讬 谞诪讬 讛讗 讚讗诪专讬谞谉 讗讬谉 诇讜 讞讝拽讛 诇讙诪专讬 讻诪砖诪注讜 讚讗驻讬诇讜 住转讜诪讬 谞诪讬 诪住转诪讬谞谉 诇讬讛 讜讻讬讜谉 砖讻谉 诇诪注诇讛 诪讗专讘注 讗诪讜转 讗诪讗讬 讗讬谉 讬讻讜诇 诇诪讞讜转 注诇讬讜 砖诇讗 诇注讘讜专 诪砖诐 讛砖转讗 住转讜诪讬 诪住转诐 诇讛 砖诇讗 诇注讘讜专 诪砖诐 诪讘注讬讗. 讜注讜讚 诇讛讗讬 驻讬专讜砖讗 诪讛 注谞讬谉 诇讻讜驻讬谉 注诇 诪讚转 住讚讜诐 讘讻讗谉. 讛诇讻讱 驻讬专讜砖讗 拽诪讗 讟驻讬 注讚讬祝 诪讛讗讬 驻讬专讜砖讗 讜讛讻讬 谞诪讬 驻讬专砖讛 专讘讬谞讜 讞谞谞讗诇 讝"诇. 


讗诪专 砖诪讜讗诇 讜诇讗讜专讛 讗驻讬诇讜 讻诇 砖讛讜 讻讜'. 讻诇讜诪专 讜讗诐 讞诇讜谉 讝讛 诇讗 注砖讗讜 讻讚讬 砖讬讻谞住 诪诪谞讜 讛专讜讞 讗诇讗 讻讚讬 砖讬讻谞住 诪诪谞讜 讗讜专讛 讗祝 注诇 驻讬 砖讗讬谉 讘讜 讛讬讝拽 注诇 讘注诇 讛讞爪专 讬砖 诇讜 讞讝拽讛 讚讻讬讜谉 讚诇讗讜专讛 注砖讗讛 诪讬讚注 讬讚注 讘注诇 讞爪专 砖讛讞诇讜谉 拽讘讜注 讛讜讗 讜讛讬讛 诇讜 诇注讻讘 注诇讬讜 讜讻讬讜谉 砖砖转拽 讜诇讗 注讻讘 注诇讬讜 讜讚讗讬 讗讞讜诇讬 讗讞讬诇 讜转拽讘注 讗讜转讜 讞诇讜谉 注诇讬讜 讜讚讬谞讜 讻讚讬谉 讻诇 讞诇讜谉 拽讘讜注 砖讬砖 诇讗讚诐 注诇 讞讘专讜 砖讬讻讜诇 讘注诇 讞诇讜谉 诇注讻讘 注诇讬讜 诪诇讘谞讜转 谞讙讚讜 讜诇诪注诇讛 诪诪谞讜 讜诇诪讟讛 诪诪谞讜 讗诇讗 讗诐 讻谉 讛专讞讬拽 诪诪谞讜 讗专讘注 讗诪讜转 讻诪讜 砖讗诪专谞讜. 
砖诪注讬谞谉 讛砖转讗 诇讛讗讬 驻讬专讜砖讗 讚讬砖 讞讝拽讛 讗驻讬诇讜 诇讚讘专 砖讬砖 讘讜 讛讬讝拽 专讗讬讛 讚讛讗 讞诇讜谉 砖讛讜讗 诇诪讟讛 诪讗专讘注 讗诪讜转 讚讗讬转 讘讬讛 讛讬讝拽 专讗讬讛 讜拽讗诪专讬谞谉 讚讬砖 诇讜 讞讝拽讛. 讜讗讬 拽砖讬讗 诇讱 讛讗 讚转谞谉 讛砖讜转驻讬谉 砖专爪讜 诇注砖讜转 诪讞讬爪讛 讘讞爪专 讚讗讜拽讬诪谞讗 讘讚诇讬转 讘讛 讚讬谉 讞诇讜拽讛 讗讘诇 讗讬转 讘讛 讚讬谉 讞诇讜拽讛 驻诇讙讬 讜注讘讚讬 诪讞讬爪讛 诪砖讜诐 讛讬讝拽 专讗讬讛 讜讗祝 注诇 讙讘 讚讛讗 讗讞讝讬拽 讚讚讬讬专讬 讛讻讬 诪拽诪讬 讚诇驻诇讜讙 讚讗诇诪讗 讗讬谉 讞讝拽讛 诇讚讘专 砖讬砖 讘讜 讛讬讝拽 专讗讬讛. 砖讗谞讬 讛转诐 讚拽诪讬 讚诇驻诇讜讙 诇讗 诪住讬讬诐 讞讜诇拽讗 讚讻诇 讞讚 诪谞讬讬讛讜 讜诪砖讜诐 讛讻讬 诇讗 诪讛谞讬讗 讘讬讛 讛讱 讞讝拽讛 讚讗讞讝讬拽讜 讚讚讬讬专讬 讛讻讬 诪拽诪讬 讛讻讬 讘诇讗 诪讞讬爪讛 诪砖讜诐 讚诪爪讬 讗诪专 诇讬讛 讛讗讬 讚诇讗 注讘讚讬谞讗 讘讛讚讱 诪讞讬爪讛 诪拽诪讬 讛讻讬 诪砖讜诐 讚讗讻转讬 诇讗 驻诇讬讙谞讗 讘讛讚讱 讜诇讗 讗转讘专专讗 讛讬 诪谞讬讬讛讜 讞讜诇拽讬 讜讛讬 诪谞讬讬讛讜 讞讜诇拽讱 讜讗诪讬谞讗 讻讬 驻诇讙讬谞讗 讘讛讚讬讱 注讘讬讚谞讗 诪讞讬爪讛 讜讛砖转讗 讚驻诇讬讙谞讗 讘讛讚讬讱 谞注讘讬讚 诪讞讬爪讛. 讜注讜讚 讚讗讬 谞诪讬 驻诇讬讙 讘专讜讞讜转 讜讗转讘专专 讞讜诇拽讗 讚讻诇 讞讚 诪谞讬讬讛讜 讜讗讞讝讜拽 讚讚讬讬专讬 讘讛 讘转专 讛讻讬 讘讛讚讚讬 讘诇讗 诪讞讬爪讛 讗讻转讬 诇讗 讛讜讬讗 讞讝拽讛 诪砖讜诐 讚诇讗 注讘讚 讞讚 诪谞讬讬讛讜 诪讬讚讬 讚诇讬讞讝讜拽 讘讬讛 讗诇讗 诪讬转讘 讛讜讗 讚讬转讘讬 讜诇讗 注讘讚讬 诪讞讬爪讛 讜讻讬讜谉 讚讛讗讬 讛讬讝拽 专讗讬讛 讚讗讬转 讘讛 诇讗讜 诪讞诪转 诪注砖讛 讚注讘讬讚 讘讬讚讬诐 讛讜讗 讗诇讗 诪讞诪转 讚讬转讘讬 讜诇讗 注讘讚讬 诪注砖讛 讛讜讗 讚讘注讬 诇讗讞讝讜拽讬 讚讛讜讛 诇讬讛 讻注谞讬谉 砖讘 讜讗诇 转注砖讛 诇讗 讛讜讬 讞讝拽讛 讛诇讻讱 讛讬讻讗 讚讛讜讬讬谉 砖转讬 讞爪专讜转 讗讬 谞诪讬 砖谞讬 讘转讬诐 讜驻转讞 讞讚 诪谞讬讬讛讜 注诇 讞讘专讬讛 讞诇讜谉 讚讗讬转 讘讬讛 讛讬讝拽 专讗讬讛 注诇 驻讜诐 诪讗讬 讚讗诪专讬谞谉 诇注讬诇 讻讬讜谉 讚诪注砖讛 讘讬讚讬诐 拽注讘讬讚 讜讞讝讬讬讛 讞讘专讬讛 讜砖转拽 诇讬讛 诪讛谞讬讗 诇讬讛 讞讝拽讛 讜诇讗 讬讻讜诇 讞讘专讬讛 诇诪住转诪讬讛 注诇讬讛 讚讻讬讜谉 讚讗讞讝讬拽 讗讞讝讬拽 讻砖讗专 谞讝拽讬诐 讚注诇诪讗 讚诪讛谞讬讗 讘讛讜 讞讝拽讛. 讚诇讬转 诇谉 讛讬讝拽 讚诇讗 诪讛谞讬讗 讘讬讛 讞讝拽讛 讗诇讗 拽讜讟专讗 讜讘讬转 讛讻住讗 讘诇讞讜讚 讗讘诇 砖讗专 谞讝讬拽讬谉 诪讛谞讬讗 讘讛讜 讞讝拽讛. 讜讗讬 拽砖讬讗 诇讱 讛讗讬 诪注砖讛 讚讗讚诐 砖驻转讞 讞诇讜谞讜转讬讜 诇讞爪专 讛砖讜转驻讬谉 讜讘讗 诇驻谞讬 专讘讬 讞讬讬讗 讜讗诪专 诇讜 讬讙注转 讻讜'. 诇讗讜 诪砖讜诐 讚拽住讘专 专讘讬 讞讬讬讗 讚讞诇讜谉 砖讬砖 讘讜 讛讬讝拽 专讗讬讛 诇讗 诪讛谞讬讗 讘讬讛 讞讝拽讛 讛讜讗 讚讗诪专 诇讱 讬讙注 讜住转讜诐 讗诇讗 诪砖讜诐 讚拽住讘专 讚诇讗诇转专 诇讗 讛讜讬讗 讞讝拽讛 注讚 讚讗转讘专讬专 讛讬讝拽讗 讜砖转讬拽 讚讜讚讗讬 讗讞讜诇讬 讗讞讬诇 讗讬 谞诪讬 注讚 讚讙诇讬 讚注转讬讛 讚讗讞讬诇 诇讬讛 讻讙讜谉 讚拽讗转讬 讜住讬讬注 讘讛讚讬讛 讗讘诇 诇注讜诇诐 讛讬讻讗 讚讗讞讝讬拽 讞讝拽讛 讙诪讜专讛 诇讘转专 讚讗转讘专讬专 讛讬讝拽讗 讗讬 谞诪讬 讙诇讬 讛讬讗讱 讚注转讬讛 讚讗讞讬诇 讜讗驻讬诇讜 诇讗诇转专 诪讛谞讬讗 讘讬讛 讞讝拽讛. 转讚注 讚讛讗 讗诪专讬谞谉 讘转专 讛讻讬 讗诪专 专讘 谞讞诪谉 讜诇住转讜诐 诇讗诇转专 讛讜讬讗 讞讝拽讛 砖讗讬谉 讗讚诐 注砖讜讬 砖住诪诪讬谉 讗讜专讜 讘驻谞讬讜 讜砖讜转拽 讗诇诪讗 讟注诪讗 讚专讘讬 讞讬讬讗 讘驻转讬讞转 讞诇讜谉 诪砖讜诐 讚拽住讘专 诇讗 讛讜讬讗 讞讝拽讛 诇讗诇转专 讜讛讬讬谞讜 讚讗诪专 专讘 谞讞诪谉 讜诇住转讜诐 诇讗诇转专 讛讜讬 讞讝拽讛 讻诇讜诪专 讜讗祝 注诇 讙讘 讚驻转讬讞转 讞诇讜谞讜转 诇讗 讛讜讬讗 讞讝拽讛 诇讗诇转专 诇专讘讬 讞讬讬讗 诇住转讜诐 讜讚讗讬 讛讜讬 讞讝拽讛 诇讗诇转专. 讜讙专住讬谞谉 讘讛讗讬 驻讬专拽讗 专讘 讻讛谞讗 砖拽讬诇 讘讬讚拽讗 讘讗专注讬讛 讗讝诇 注讘讬讚 讙讜讚讗 讘讗专注讗 讚诇讗讜 讚讬诇讬讛 讗诪专 诇讬讛 讻诪讗谉 讻专讘讬 讬讛讜讚讛 讜讻专讘讬 讬砖诪注讗诇 讻讜' 讗诇诪讗 专讘讬 讬砖诪注讗诇 讜专讘讬 讞讬讬讗 讛讻讗 讘诇讗诇转专 讛讜讗 讚驻诇讬讙讬 讚专讘讬 讬砖诪注讗诇 住讘专 诇讗诇转专 讛讜讬讗 讞讝拽讛 讜专讘讬 讞讬讬讗 住讘专 诇讗诇转专 诇讗 讛讜讬讗 讞讝拽讛 讜讛讬讬谞讜 讚拽讗诪专 诇讬讛 专讘 讻讛谞讗 讜讛讗 讗讬转 诇讬 住讛讚讬 讚讗转讗 讜住讬讬注 讘讛讚讗讬 讘讙讜讚讗 讻诇讜诪专 注讚 讻讗谉 诇讗 驻诇讬讙 专讘讬 讞讬讬讗 注诇讬讛 讚专讘讬 讬砖诪注讗诇 讘诇讗诇转专 讛谞讬 诪讬诇讬 讛讬讻讗 讚诇讗 讙诇讬 讚注转讬讛 讚讗讞讬诇 讗讘诇 讛讬讻讗 讚讙诇讬 讚注转讬讛 讚讗讞讬诇 讗驻讬诇讜 诇讗诇转专 谞诪讬 讛讜讬讗 讞讝拽讛 讜讛讻讗 讙诇讬 讚注转讬讛 讚讗讞讬诇 讜讗转讗 讜住讬讬注 讘讛讚讗讬 讘讙讜讚讗. 


讗砖转讻讞 讛砖转讗 讚讟注诪讗 讚专讘讬 讞讬讬讗 诪砖讜诐 讚拽住讘专 诇讗诇转专 诇讗 讛讜讬讗 讞讝拽讛. 讗讘诇 讛讬讻讗 讚诪讞讝讬拽 讚诪转讘专专 诪讬谞讬讛 讛讬讝讬拽讗 讜砖转讬拽 诇讬讛 讚讜讚讗讬 讗讞讜诇讬 讗讞诇讬讛 讬砖 诇讜 讞讝拽讛 讜诇讗 诪爪讬 讘转专 讛讻讬 诇注专注专 注诇讬讛 诇诪住转诐 讚讛讗 讗讞讝讬拽 诇讬讛. 讛讚讬谉 讛讜讗 住讘专讗 讚讬诇谉. 讜讗讬讻讗 诪专讘讜讜转讗 讝讬讬诇 讚讗诪专讬 讚诇讬转 讞讝拽讛 诇讛讬讝拽 专讗讬讛 讜讗谞谉 讻转讘讬谞谉 诪讗讬 讚住讘讬专讗 诇谉. 注讚 讻讗谉 诇砖讜谞讜. 

讛讝讬讝 注讚 讟驻讞 讻讜'. 诇讗 讬讚注谞讜 诪讜砖讻讜 诇讗讜讬专 讞爪专 讘讻诪讛 讗讘诇 诪讻讬讜谉 砖诇讗 谞转谉 讘讜 砖讬注讜专 讗讞专 谞专讗讛 讘讬谉 讘讗讜专讱 讘讬谉 讘专讜讞讘 讘讟驻讞 讜讗诐 讛讬讛 讗专讜讱 讟驻讞 讜讗讬谉 讘专讞讘讜 讟驻讞 讗讬谉 诇讜 讞讝拽讛. 讜讗诪专讬谞谉 讘讙诪专讗 砖讗诐 讛讞讝讬拽 讘讟驻讞 讘诪砖讱 讗专讘注讛 讙诐 讛讞讝讬拽 讘专讞讘 讗专讘注讛 诇讗讬讝讛 爪讚 砖讬专爪讛 讗讘诇 诇讗 诇讗专讘注转 爪讚讚讬讜 讬讞讚 讻谉 谞专讗讛 诇讬. 讜讗谞讬 转诪讛 诇诪讛 讜讗诐 讜讬转专 诇讞转讜专 讘讻讜转诇讜 讞讜专 砖诇 讟驻讞 讬转讬专 诇讜 诇讞转讜专 讘专讞讘 讗专讘注讛 讜讬转谉 砖诐 讚祝 砖讬讛讗 讗专讘注讛 注诇 讗专讘注讛 讗讬谉 讗诇讜 讗诇讗 讚讘专讬 谞讘讬讗讜转. 讜讗讜诇讬 谞讗诪专 砖讗诐 讘讗 诇讛驻讱 诪砖讱 讛讝讬讝 砖讛讜讗 讗专讘注讛 讟驻讞讬诐 诇专讞讘 讛讻讜转诇 讜诇讗 讬爪讗 诇讗讜讬专 讻讬 讗诐 讟驻讞 讬讻讜诇 诇注砖讜转 讜讚讘专 讝讛 讛讚注转 诪拽讘诇讜 诇驻讬 砖讗讬谞讜 诪拽讘诇 转砖诪讬砖 讻诇 讻讱 讜诪诪注讟 讘诪砖讗 讛讻讜转诇 讗祝 注诇 驻讬 砖讛讜讗 诪专讘讛 讘讞讜专讬诐 砖诪讻谞讬住 讘讜 讛讝讬讝. 讛专讗讘"讚 讝"诇. 
讜讝讛 诇砖讜谉 讛专"讬 谉' 诪讬讙砖 讝"诇: 讛讞讝讬拽 讘讟驻讞 讘诪砖讱 讗专讘注讛 讟驻讞讬诐 讛讞讝讬拽 讘讗专讘注讛 讟驻讞讬诐. 驻讬专砖 专讘讬谞讜 讞谞谞讗诇 讝"诇 讛讞讝讬拽 讘讝讬讝 砖讗专讻讜 讗专讘注讛 讟驻讞讬诐 讜专讞讘讜 讟驻讞 讜讛讜爪讬讗讜 诪讻讜转诇讜 讘讗讜讬专讜 砖诇 讞讘专讜 讛讞讝讬拽 讻谞讙讚讜 讘讞爪专 讞讘专讜 讘讗专讘注讛 讟驻讞讬诐 讘专讜讞讘 讟驻讞 砖转讞转 讛讝讬讝 讻诇讜诪专 砖讬讻讜诇 诇注讻讘 注诇 讘注诇 讛讞爪专 砖诇讗 诇讘谞讜转 转讞转讬讜 讻诇讜诐. 讜讬砖 诇驻专砖 讛讞讝讬拽 讘讝讬讝 砖专讞讘讜 讟驻讞 讜讛诪砖讬讻讜 诪讻讜转诇讜 讘讗讜讬专讜 砖诇 讞讘专讜 讗专讘注讛 讟驻讞讬诐 砖谞诪爪讗讜 讗专讻讜 砖诇 讝讬讝 讗专讘注讛 讟驻讞讬诐 讜专讞讘讜 讟驻讞 讗祝 注诇 驻讬 砖讗讬谉 诇讜 专砖讜转 诇讛讜爪讬讗 讝讬讝 讗讞专 讘讗讜讬专讜 砖诇 讞讘专讜 讬砖 诇讜 诇讛专讞讬讘 讝讛 讛讝讬讝 注讚 讗专讘注讛 讟驻讞讬诐 讻讚讬 砖讬讛讗 诪专讜讘注 讗专讘注讛 注诇 讗专讘注讛 讟驻讞讬诐. 注讚 讻讗谉 诇砖讜谞讜.





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讛讞讜讟 讻讜' 诇讘谉 砖诇 讗讞专讜谞讬诐 讻驻转讞 讛讬讻诇 讝讛 专' 讗讜砖注讬讗 讻讜' 讻爪"诇 讜讻"讛 讘驻' 讻讬爪讚 诪注讘专讬谉 注"砖:


讘讚"讛 诇诪讟讛 诪讚' 讻讜' 讜转谞讬 注诇讛 诪诇诪讟讛 讻讚讬 砖诇讗 讬注诪讜讚 讻讜' 注讻"诇 讻爪"诇:


讘讚"讛 注讚 讟驻讞 讻讜' 讜诇讗 诪讟注诐 讚驻讬' 讻讜' 注讻"诇 讚诪讛"讟 讚诇注讬诇 砖讻转讘讜 讚讘讟驻讞 讬讻讜诇 诇转诇讜转 讚讘专讬诐 讙讚讜诇讬诐 讻讜' 讜讬转拽诇拽诇 讛讻讜转诇 讻讜' 讘转讜讱 讙' 谞诪讬 砖诇讗 讛讞讝讬拽 讛讬讛 讬讻讜诇 诇诪讞讜转 讘讘注诇 讛讞爪专 讜拽"诇:


讘讗"讚 讜讛讗 讚诪驻诇讬讙 讘讬谉 讟驻讞 诇驻讞讜转 讛讗 讘讛讗 讻讜' 注讻"诇 讗讬谉 诇驻专砖 讚专"诇 讛讗 讚诪驻诇讬讙 讘讬谉 讟驻讞 诇驻讞讜转 讜诇讗 拽诪驻诇讬讙 讘讟驻讞 讙讜驻讬讛 讘讬谉 转讜讱 讙' 诇讗讞专 讙' 讚讛讗 讜讚讗讬 诇讗讜 拽讜砖讬讗 讛讜讗 讚讗讬诪讗 讚谞讬讞讗 诇讬讛 诇驻诇讜讙讬 讻讜诇讛 诪诇转讗 讘诇讗讞专 讙' 讜注讜讚 讚讗"讻 诇讗 转专爪讜 讻诇讜诐 讚讟驻讞 讙讜驻讬讛 谞诪讬 讻讜诇讛 诪诇转讗 讛讗 讘讛讗 转诇讬讗 讚讘讟驻讞 诇讗讞专 讙' 讚诪讛谞讬讗 讘讬讛 讞讝拽讛 讬讻讜诇 诇诪讞讜转 讜讘转讜讱 讙' 讚诇讗 讛讜讛 讞讝拽讛 讗讬谞讜 讬讻讜诇 诇诪讞讜转 讜注"讻 谞专讗讛 诇驻专砖 讚讘专讬讛诐 讚专"诇 讜讛讗 讚诪驻诇讬讙 讘讬谉 讟驻讞 诇驻讞讜转 讻讜' 讚讘讟驻讞 拽讗诪专 讚讬讻讜诇 诇诪讞讜转 讜讘驻讞讜转 拽讗诪专 讚讗讬谞讜 讬讻讜诇 诇诪讞讜转 讚讛讬讬谞讜 讘注诇 讛讙讙 讘讘注诇 讛讞爪专 讜讛诇"诇 讗讬驻讻讗 讚讘讟驻讞 讗讬谞讜 讬讻讜诇 诇诪讞讜转 讜讘驻讞讜转 讬讻讜诇 诇诪讞讜转 讚讛讬讬谞讜 讘注诇 讛讞爪专 讘讘注诇 讛讙讙 讜讗讛讗 拽讗诪专 讚讛讗 讘讛讗 转诇讬讗 专"诇 讚讛诪讞讗讛 转诇讜讬 讘讞讝拽讛 讜讻讬讜谉 讚讘讟驻讞 拽讗诪专 讚讬砖 讞讝拽讛 诇讘注诇 讛讙讙 拽讗诪专 谞诪讬 讘讬讛 讚讬讻讜诇 诇诪讞讜转 讘讘注诇 讛讞爪专 讜讘驻讞讜转 讚拽讗诪专 讚讗讬谉 讞讝拽讛 诇讘注诇 讛讙讙 拽讗诪专 谞诪讬 讘讬讛 讚讗讬谞讜 讬讻讜诇 诇诪讞讜转 讜拽"诇:





讞讻诪转 砖诇诪讛

专"砖 讘讚"讛 讜专' 讗诇注讗 讻讜' 讘讘讬转讬 讜专' 讝讬专讗 讻讜' 讛讚"讗:





专砖"砖

讙诪专讗 讛讬讻讬 讚诪讬 住讜诇诐 讛诪爪专讬 讻讜'. 讻讝讛 讗讬转讗 讘注讬专讜讘讬谉 (注"讝 讘'):



专"砖 讚"讛 诇讗 讘诪讛专讛. 讻讚讚专砖讬' 谞诪讬 诪驻讬 讝专注讱 讻讜'. 讛讜讗 讘讘"诪 (驻"讛) 讜诪讛 砖诪爪讜讬讬谉 诇讬讜诪讗 讛讜讗 砖讘讜砖:



专"砖 讚"讛 讝讛 专' 讗讜砖注讬讗. 砖讗诪专 讻讝拽讬谞讜. 诪砖讜诇诇 讛讛讘谞讛 讜注' 讻转讜讘讜转 (住"讘 讘') 讜讘诪住讛"砖 讟"住:





讞讬讚讜砖讬 讞转"住

讞诇讜谉 讛诪爪专讬转 讗讬谉 诇讛 讞讝拽讛 讜讻讜' 讻' 讛专讬讘"砖 讜诪讘讬讗讜 讘"讬 讚诪砖诪注转讬谉 诪讜讻讞 讻砖讬讟转 专' 讬讜谞讛 讘专讗"砖 专"驻 诇讗 讬讞驻讜专 讚诇讗 诪爪讬 诇诪驻转讞 讞诇讜谞讜转 注诇 讞讜专讘转 讞讘讬专讜 讚诇讗 讘注讬 诇诪讬拽诐 注诪讜 讘讚讬谞讗 讜讚讬讬谞讗 诇讻砖讬专爪讛 诇讘谞讜' 讜讚诇讗 讻专讗"砖 砖诐 讜讚砖诪注转讬谉. 诇讗 诪讬讘注讬' 诇专讬"祝 讜专诪讘"谉 讚住"诇 讚讗讬谉 讞讝拽讛 诪讜注诇转 诇讛讬讝拽 专讗讬' 讜诪转谞讬' 讗讬讬专讬 讘驻讜转讞 诇讘拽注讛 讜讻诇 拽驻讬讚讛 砖讗诐 讬专爪讛 诇讘谞讜转 讻讜转诇 讗讞"讻 讬爪讟专讱 诇讛专讞讬拽 砖诇讗 讬讗驻讬诇 讛专讬 诪讘讜讗专 讻专讘讬谞讜 讬讜谞讛 讚讗注"讙 讚讗讬谞讜 谞讬讝讜拽 诪讬讚 诪"诪 讬诪讞讛 砖诇讗 讬讟注讜谉 注诇讬讜 讞讝拽讛 讜讬爪讟专讱 诇诪讬讝诇 讘讚讬谞讗 讜讚讬讬谞讗 讗诇讗 讗驻讬' 诇驻讬 诪讗讬 讚住"诇 诇专诪讘"诐 讜专讗"砖 讚诪转谞讬' 诪讬讬专讬 诪讛讬讝拽 专讗讬' 讜谞讬讝讜拽 诪讬讚 诪"诪 讻讬讜谉 讚讛专讗"砖 讙讜驻讬' 诪驻专砖 讻专"转 讜讚专' 讝讬专讗 讜专' 讗讬诇注讬' 诇拽诪谉 拽讗讬 讗讞诇讜谉 诪爪专讬 讗讘诇 讘讞诇讜谉 爪讜专讬 诪讜讚讛 专"讛 讗驻讬' 诇诪注诇讛 诪讚' 讗诪讜转 讬讻讜诇 诇诪讞讜转 讗注"讙 讚诇讬转 诇讬' 讝讜诪谞讬' 讚诪讜转讘转 砖专砖讬驻讗 讜诇讬讻讗 讛讬讝拽 专讗讬' 讘诇诪注诇讛 诪讚' 讗诪讜转 讜诪讗讬 讗讬讻驻转 讜注"讻 诪砖讜诐 砖诪讗 讬专爪讛 砖讜讘 诇讘谞讜' 讻讜转诇 讜讬注讻讘 注诇讬讜 诪砖讜诐 砖诪讗驻讬诇 讜诇讗 讘注讬 诇诪讬讝诇 注诪讜 讘讚讬谞讗 讜讚讬讬谞讗 讜讚诇讗 讻讛专讗"砖 讗诇讜 讚讘专讬 讛专讬讘"砖. 讗诪谞诐 讛专讗"砖 讬专讗讛 讚住"诇 讻诪"砖 讘讞讬' 专诪讘"谉 讚讙诐 专"讛 住"诇 讞砖砖讗 讚砖专砖讬驻讗 讘讞诇讜谉 爪讜专讬. 讗讱 讘诪爪专讬 讚讗讬谉 讬讻讜诇 诇讛讻谞讬住 专讗砖讜 诇讗 讟专讞 诇讛注诪讬讚 砖专砖讬驻讗 讜专' 讗讬诇注讗 讞讬讬砖 讙诐 诇讛讗 讜诪讬讛讜 讬砖 诇拽讬讬诐 讛砖讙转 讛专讬讘"砖 讚诪砖诪注 讙诐 诇专' 讬讛讜讚讛 讚住"诇 讗诐 讬砖 诇讜 诪诇讘谉 讗注驻"讬 砖讗讬谉 专讗砖讜 谞讻谞住 诇砖诐 讬砖 诇讜 讞讝拽讛 讜讙诐 讘讝讛 诇诪注诇讛 诪讚"讗 讬讻讜诇 诇诪讞讜转 诇专"讛 讜讗注"讙 讚诇讗 讬讟专讬讞 诇讛注诪讬讚 砖专砖讬驻讗 讻讬讜谉 砖讗讬谉 专讗砖 谞讻谞住 诇砖诐 谞讛讬 讻讬讜谉 砖讬砖 诇讜 诪诇讘谉 讛讜讛 讚讘专 拽讘讜注 讚诪砖讜"讛 讬砖 诇讜 讞讝拽讛 讗讘诇 注讻"驻 诇诪注诇讛 诪讚' 讗诪讜转 诇讗 讬注诪讜讚 砖专砖讬驻讗 讜诪"讟 诪讜讚讛 专"讛 讗注"讻 讻专讘讬谞讜 讬讜谞讛 诪"诪 讗讬谉 讝讛 诪讜讻专讞 讻"讻 讜注讬讬' 诇讞"诪 砖谞注诇诪讜 诪诪谞讜 讚讘专讬 专诪讘"谉 讛谞"诇: 讜讘讟"讝 住讬' 拽谞"讚 专讜爪讛 诇讜诪专 讚诇讗 驻诇讬讙 专讘讬谞讜 讬讜谞讛 讗诇讗 谞讙讚 讞讜专讘讗 砖讗诐 讬专爪讛 讛诇讛 诇讘谞讜转 谞讬讝拽 讘讛讬讝拽 专讗讬' 讜讬爪讟专讱 诇诪讬讝诇 讘讚讬谞讗 讜讚讬讬谞讗 诇住转讜诐 讜讘讬谉 讻讱 谞讬讝讜拽 讛讜讗. 讗讘诇 讗诐 讗讬谉 讻讗谉 讛讬讝拽 专讗讬' 讗诇讗 砖诇讘住讜祝 讬专爪讛 诇讘谞讜' 讻讜转诇 讜讛诇讛 讬诪讞讛 讘讜 砖诇讗 讬讗驻讬诇谞讜. 诪讜讚讛 专讘讬谞讜 讬讜谞讛 讚诇讻砖讬专爪讛 讬讘谞讛 讜讛诇讛 爪专讬讱 诇诪讬讝诇 讘讚讬谞讗 讜讚讬讬谞讗 诇诪讞讜转 讘讜 讜诇讗 讛讜讗 注"砖. 讜谞注诇诪讜 诪诪谞讜 讚讘专讬 专讬讘"砖 讛诇诇讜:


讛讝讬讝 注讚 讟驻讞 讬砖 诇讜 讞讝拽讛 讻' 谞讬诪讜拽"讬 讗驻讬' 诇讛专讬"祝 讚讗讬谉 讞讝拽讛 诪讜注讬诇 诇讛讬讝拽 专讗讬' 诪"诪 讛讻讗 讘讙讙 讚诇讗 拽讘讬注讗 转砖诪讬砖转讗 讻讜诇讬' 讛讗讬 诇讗 讛讜讛 讻拽讜讟专讗 讜讘讬转 讛讻住讗 讜诪讛谞讬 讞讝拽讛 谞"诇 讛讬讬谞讜 讘讙讙 砖讬砖 诇讜 诪注拽讛 讜讛讝讬讝 讬讜爪讗 专拽 诪爪讬讚讜 讘拽专谉 讝讜讬讜转 讜讻诪"砖 转讜住' 住讜祝 讚"讛 讜讗驻讬' 讜讻讜' 讗讘诇 讗讬 讛讬' 讬讜爪讗 讘讗诪爪注 讛讙讙 砖讗讬谉 诇讜 诪注拽讛. 讗讚专讘讗 诪讬讙专注 讙专注 讻讚诇注讬诇 讘' 注"讘 讚驻专讬讱 诪讙讙 讛住诪讜讱 诇讞爪专 讞讘专讜 讜讻讜' 讜诪砖谞讬 砖讗谞讬 讛转诐 讚讗"诇 讘注诇 讛讞爪专 诇讘注诇 讛讙讙 诇讚讬讚讬 拽讘讬注讗 诇讬 转砖诪讬砖转讗 讜讻讜' 注"砖:


注讚 讟驻讞 诇砖讜谉 讝讛 爪"注 讚讛诇"诇 注讚 讟驻讞 讗讬谉 诇讜 讞讝拽讛 讬讜转专 诪讝讛 讬砖 诇讜 讞讝拽讛 讜讬"诇 讚诪讬讬专讬 讘诪讬 砖讛讜爪讬讗 讝讬讝 讗讜专讱 讻诪讛 讟驻讞讬' 讜讝讛 诪讬讞讛 讘讜 讜讞转讱 诪诪谞讜 讟驻讞 讜讞讝专 讜诪讬讞讛 讜讞转讱 诪诪谞讜 注讜讚 讟驻讞 讜讻讬讜谉 砖注讻"驻 诇住讜祝 谞砖讗专 讟驻讞 讗' 讙' 砖谞讬诐 讛讞讝讬拽 讘讟驻讞 讗' 讗讘诇 讗讬 讛讬' 诪讜讞讛 注讜讚 注讚 砖讞转讱 讜讛砖讗讬专 驻讞讜转 诪讟驻讞 讜砖转拽 讗讞"讻 诪"诪 讗讬谉 诇讜 讞讝拽讛 讜讻诇 讝诪谉 砖讬专爪讛 讬住诇拽谞讜 讻谞诇注"讚 谞讻讜谉:


讬砖 诇讜 讞讝拽讛 讜讬讻讜诇 诇诪讞讜转 讻讘专 讻转讘谞讜 诇注讬诇 驻诇讜讙转转 专讘讬谞讜 讬讜谞讛 讜讛专讗"砖 讚住"诇 讻诇 砖讗讬谞讜 讬讻讜诇 诇诪讞讜转 讗讬谉 诇讜 讞讝拽讛. 讜讛专讬讘"砖 讻' 砖注砖讛 诪诪住讜讘讘 住讘讛 讗诇讗 谞讛驻讜讱 讛讜讗 讻诇 砖讬砖 诇讜 讞讝拽讛 讬讻讜诇 诇诪讞讜转 砖诇讗 讬讘讜讗 诇讟注讜谉 讞讝拽讛 讜讘注讬 诇诪讬讝诇 讘讚讬谞讗 讜讚讬讬谞讗 注讬讬谉 讘专讗"砖 讚砖诪注转讬谉 讚讞讜诇讬谉 讜专"驻 诇讗 讬讞驻讜专. 讜讛谞讛 诇讻讗讜专讛 诇砖讜谉 诪砖谞转讬谞讜 诪砖诪注 讻专讘讬谞讜 讬讜谞讛 讚讗诇讜 诇专讗"砖 讛"诇 诇诪讬诪专 讘讛讬驻讜讱 注讚 讟驻讞 讬讻讜诇 诇诪讞讜转 讜讬砖 诇讜 讞讝拽讛 驻讞讜转 诪讟驻讞 讗讬谞讜 讬讻讜诇 诇诪讞讜转 讜讗讬谉 诇讜 讞讝拽讛 讗注"讻 讻专讘讬谞讜 讬讜谞讛. 讗诇讗 讚讬"诇 讘讛讬驻讜讱 讚讛讗 专' 讛讜谞讗 谞讚讞拽 诪讗讜讚 诇讗 砖谞讜 讗诇讗 讘注诇 讛讙讙 讘讘注诇 讛讞爪专 讜讻讜' 讜讛讜讗 讚讜讞拽 讚诪讗谉 讚讻专 砖诪讬' 讚诪讞讗转 讘注诇 讛讙讙 讜诪讚讜注 诇讗 诪驻专砖 诪转谞讬' 讻驻砖讜讟讜 讜讻谞"诇 讜讚讜讞拽 诇讜诪专 讚讛讜讛 驻砖讬讟讗 诇讬' 诪住讘专讗 讞爪讜谞讛 讛讱 住讘专讗 讝讬诪谞谉 讚讘注讬转转 讜诇讗 讛讜"诪 诇驻专砖 诪转谞讬' 讜讗讬谞讜 讬讻讜诇 诇诪讞讜转 讘注诇 讛讞爪专 讘讘注诇 讛讙讙 讜谞讚讞拽 讜讛讜爪讬讗 诪转谞讬' 诪驻砖讟讛 讝讛讜 讚讜讞拽 讗注"讻 讻讛专讗"砖 讜讗讬 住"讚 讗讛诪讞讗转 讘注诇 讛讞爪专 讘讘注诇 讛讙讙 拽讗讬 讛"诇 诇诪讬转谞讗 讗讬驻讻讗 讗讬谞讜 讬讻讜诇 诇诪讞讜转 诪砖讜"讛 讗讬谉 诇讜 讞讝拽讛 讗注"讻 诇讗 诪讬讬专讬 诪讘注诇 讛讞爪专 讗诇讗 诪讛诪讞讗转 讘注诇 讛讝讬讝 讘讘注诇 讛讞爪专 讜诪"诪 诪"砖 讛专讗"砖 诇注讬诇 专"驻 诇讗 讬讞驻讜专 讚诪诇砖讜谉 诪砖谞转讬谞讜 诪砖诪注 讻讚讘专讬讜 爪"注 讗讚专讘讗 驻砖讟讬讜转 诪砖谞转讬谞讜 诪砖诪注 讻专讘谞讜 讬讜谞讛 讜诇诪住拽谞讗 谞诪讬 诇讗 诪讬讬专讬 讻诇诇 诪诪讞讗转讜 讚讘注诇 讛讙讙 讜讗注"讙 砖讛讜讻讞谞讜 讚讬谞讜 砖诇 讛专讗"砖 诪讻讗谉 诪"诪 讛讜讗 诇讗 谞转讻讜讜谉 诇讻讱 讜爪"注:


讛砖转讗 讗驻讬' 讘讘讬转 谞诪讬 讘注讬谞讗 讗讬爪讟谞讜注讬 诪讬谞讱 诪讛 砖讛拽砖讛 转讜住' 讗驻讬' 讗讞专 砖讘驻"讛 讚讗讬谉 驻讜转讞讬谉 讞诇讜谉 谞讙讚 驻转讞 讜诇讗 谞讙讚 讞诇讜谉. 诇拽"诪 诇砖讬讟转 专砖讘"诐 诇拽诪谉 住' 注"讗 讚"讛 讞诇讜谉 谞讙讚 讞诇讜谉 讗诇讗 诪砖讛讜 讬专讞讬拽 注讻"诇 住"诇 讻诇 砖诪专讞讬拽 诪砖讛讜 砖讗讬谞讜 专讜讗讛 讚专讱 讛诇讬讻转讜 转讜 诇讬讻讗 讗讬住讜专讗 讚讗讜专讬讬转讗 讜诪"诪 讻砖讬爪讬抓 讬专讗讛 讜讬讘讬讟 讜讗讬讻讗 讛讬讝拽 专讗讬' 讗讗"讻 谞转谉 诇讜 专砖讜转 讜转讜住' 住"诇 诇讗 讬驻转讞 讻诇诇 讜讻讘专 讛讜讝讻专讛 驻诇讜讙转讗 讝讜 讘专讗砖讜谞讬' 注讬讬' 诇注讬诇 讜讬"讜 注"讘 讙讘讬 讝讛 注讜砖讛 诪注拽讛 诇讞爪讬 讙讙讜 讜诪注讚讬祝 注"砖:

